Inaam faisaa unikoh Djokovic ge massala balanee | Mihaaru\nޓެނިސް މެޗެއްގެ ތެރެއިން ނޮވަކް ޖޮކޮވިޗް.-- ފޮޓޯ: އޭއެފްޕީ\nއިނާމު ފައިސާ އުނިކޮށް ޖޮކޮވިޗްގެ މައްސަލަ ބަލަނީ\n08 ސެޕްޓެމްބަރ 2020 - 13:573comments\nނިއުޔޯކް، ޔުނައިޓެޑް ސްޓޭޓްސް (ސެޕްޓެމްބަރު 8) - ޔޫއެސް އޯޕަންގައި މަޝްހޫރު ޓެނިސް ތަރި ނޮވަކް ޖޮކޮވިޗް ގަސްދު ލައިން ޖަޖެއްގައި ބޯޅައިން ޖެހިކަމަށް ބަލައި އިނާމް ފައިސާއެއް ނުލިބޭގޮތަށް މުބާރާތުން ވަކިކުރިއިރު، އޭނާގެ މައްސަލަ އެސޯސިއޭޝަން ފޯ ޓެނިސް ޕްރޮފެޝަނަލްސް (އޭޓީޕީ) އިން ވެސް ބަލަން ފަށައިފި އެވެ.\nޔޫއެސް އޯޕަންގެ ހަތަރު ވަނަ ބުރުގައި ފުރަތަމަ ސެޓުގައި ސްޕެއިނުގެ ޕަބްލޯ ކަރޭނޯއާ ދެކޮޅަށް 5-6 އިން ފަހަތުގައި އޮއްވައި ދުނިޔޭގެ ރޭންކިންގެ އެއް ވަނައިގައި އޮތް ޖޮކޮވިޗް ޖީބުން ބޯޅަ ނެގުމަށް ފަހު އޭނާ ބޭރަށް ފޮނުވާލި ބޯޅަ އަމާޒުވީ އަންހެން ލައިން ޖަޖެއްގެ ކަރަށެވެ. ގިނައިރުތަކެއް ވަންދެން އަމްޕަޔަރުން (ރެފްރީން) މައްސަލައިގައި މަޝްވަރާ ކުރުމަށް ފަހު ނިންމީ އުމުރުން 33 އަހަރުގެ ޖޮކޮވިޗް މުބާރާތުން ޑިސްކޮލިފައި ކުރުމަށެވެ.\nސާބިއާ އަށް އުފަން ޖޮކޮވިޗް މުބާރާތުން ވަކިކުރަން ނިންމިއިރު، އެމެރިކާގެ ޓެނިސް އެސޯސިއޭޝަނުން ވަނީ މި މުބާރާތުން އޭނާ އަށް ލިބުނު ރޭންކިން ޕޮއިންޓްތަކުގެ އިތުރުން އިނާމް ފައިސާ ވެސް އުނިކޮށްފަ އެވެ. އެ ގޮތުން އިނާމް ފައިސާގެ ގޮތުގައި ޖޮކޮވިޗަށް ލިބެންޖެހޭ 250،000 ޑޮލަރު ވަނީ އުނިކޮށްފަ އެވެ. މީގެ އިތުރުން އަދަބެއްގެ ގޮތުގައި ޖޮކޮވިޗް ވަނީ 20،000 ޑޮލަރުން ޖޫރިމަނާކޮށްފަ އެވެ. މި ފަހަރުގެ މުބާރާތުގެ ފޭވަރިޓެއްގެ ގޮތުގައި ބެލެވުނު ދުނިޔޭގެ ރޭންކިންގެ އެއް ވަނައިގައި އޮތް ޖޮކޮވިޗް މި މުބާރާތް ކާމިޔާބުކުރިނަމަ އޭނާ އަށް ތިން މިލިއަން ޑޮލަރު ލިބޭނެ އެވެ. އަދި ރަނަރަޕަށް ދިޔަ ނަމަ 1.5 މިލިއަން ޑޮލަރު ލިބޭނެ އެވެ.\nLine judge ehgai boalha in jehumun Djokovic geyah fonuvaalaifi\nމި މައްސަލައިގައި ޖޮކޮވިޗަށް އިތުރު އަދަބެއް ދޭން ޖެހޭތޯ ބެލުމަށް އޭޓީޕީ ޑިސިޕްލިނަރީ ކޮމިޓީން ބަލަމުން އަންނަކަމަށް ވަނީ މީޑިއާ އަށް މައުލޫމާތު ލިބިފަ އެވެ. އޭޓީޕީގެ އޮފިޝަލަކު އޭއެފްޕީ އަށް ބުނީ ޖޮކޮވިޗް މައްސަލައިގައި އޭޓީޕީން ކުރިއަށްދާނެ ގޮތެއް ވަރަށް އަވަހަށް ރަސްމީކޮށް އާންމުކުރާނެ ކަމަށެވެ. ޖޮކޮވިޗް ވަނީ އޭނާ އަށް ކުރެވުނު ކުށަށް މާފަށް އެދިފަ އެވެ.\nޖޮކޮވިޗްގެ ސަޕޯޓަރުން އަންނަނީ ސޯޝަލް މީޑިއާގައި އެ މެޗުގެ ލައިން ޖަޖާ ދިމާކުރަމުންނެވެ. އެކަން ހުއްޓުވުމުގެ ގޮތުން ޖޮކޮވިޗް ވަނީ ލައިން ޖަޖާ ދިމާނުކުރަން އެދިފަ އެވެ. ޖޮކޮވިޗްގެ ސަޕޯޓަރުން ބުނަނީ މައްސަލަ ބޮޑަށް ގޯސްކުރީ ލައިން ޖަޖް މާ ބޮޑަށް ތަދުވި ކަމަށް ހަދައިގެން އުޅުމުން ކަމަށެވެ.\nއޭޓީޕީން ޖޮކޮވިޗްގެ މައްސަލައިގައި މާ ބޮޑަށް ނޫޅޭތީ ބައެއް ޓެނިސް ކުޅުންތެރިން ވަނީ އެކަމާ މެދު ހިތްހަމަނުޖެހުން ފާޅުކޮށްފަ އެވެ. އޭގެ ތެރެއިން އެންމެ ބޮޑަށް އުޅެނީ އޮސްޓްރޭލިއާގެ ކުޅުންތެރިޔާ ނިކް ކިރްގިއޯސް އެވެ. އޭނާ ވަނީ ޖޮކޮވިޗަށް އަންނަން ޖެހޭނީ ކިތައް އަހަރުގެ ސަސްޕެންޝަނެއްތޯ ބެލުމަށް ޓްވިޓާގައި ވޯޓިން ޕޯލް އެއް ފަށައިފަ އެވެ. އެ ޕޯލްގައި ހިމަނާފައިވަނީ ފަސް އަހަރާއި 10 އަހަރާއި 20 އަހަރު ތެރޭން ޖޮކޮވިޗަށް ދޭން ފެންނަ ސަސްޕެންޝަނެއް އިހުތިޔާރުކުރުމަށެވެ. ގިނަ މީހުން ވޯޓު ލާފައިވަނީ 20 އަހަރުގެ ސަސްޕެންޝަނެއް އަންނަން ޖެހޭ ކަމަށް ބުނެ އެވެ.\nއިތުރު ލިޔުންތައް ޔޫއެސް އޯޕަން ޓެނިސް މުބާރާތް ނޯވެކް ޖޮކޮވިޗް އޭޓީޕީ ވޯލްޑް ޓުއާ


ފަލަހަ ސުރުހީ ލައިވް\nއަޅުގަނޑުމެން ޕާޓީން ވަކިވި ގޮތް އެންމެ ބޮޑަށް އެނގޭނެ ބޭފުޅަކީ އިލެކްޝަނުގެ ރައީސް\nސިޔާސީ މީހުންނާމެދު ދައުވާ ކުރެވިގެން ދަނީ އިންސާފަކުން ނޫން\nމިނިވަން މުވައްސަސާތަކުގައި އެބަ ތިބި ޕީޕީއެމަށް ފޯމް ފުރައިދީފައި ތިބި މީހުން\n5 މެއި 2018 | ހޮނިހިރު 21:36\nއަމީތު: އަޅުގަނޑު ޕީޕީއެމް އިން ވަކިކުރީ ކޮންއިރަކުން އެންމެ ބޮޑަށް އެނގޭނެ ބޭފުޅަކީ މިހާރު އިލެކްޝަންސް ކޮމިޝަނުގެ ރައީސްގެ މަގާމުގައި އިންނެވި ޝަރީފު. ޝަރީފަކީ ޕީޕީއެމް އަޅުގަނޑުމެން ވަކި ކުރި ކޮމެޓީގައި އިންނެވި ބޭފުޅެއް. ޝަރީފަކަށް ނުކުރޭނެ އަޅުގަނޑުމެން ޕާޓީން ވަކިކުރި ގޮތާ ގުޅޭ ގޮތުން ދޮގެއް ހަދާކަށް. އަޅުގަނޑުމެން މި ބޭފުޅުން ގޮވައިގެން ކޯޓުތަކަށް އަދި ދާނަން.\n5 މެއި 2018 | ހޮނިހިރު 22:17\nއަމީތު: ޕީޕީއެމްގެ ރައީސްގެ އަތުން ޕާޓީ އަތުލި ގޮތާއި ހަވީރު ނޫހުގެ މައްސަލައިގައި ހުކުމް ނެރުނު ގޮތް ލީކްވި ބަޔާންތަކުން އެބަ އިނގޭ. ގާނޫނު އަސާސީއާ ހިލާފަށް ފަނޑިޔާރުން އަމަލު ކުރެއްވި ކަމަށް އަމިއްލަ އިއުތިރާފުވެފައިވާ ބަޔާންތައް ލީކްވިއިރު ހިތާމައަކީ އެ ފަނޑިޔާރުން މަގާމުން އިސްތިއުފާ ނުދެއްވާކަން. މިހާރު އެ ބޭފުޅުން މަގާމުން އިސްތިއުފާ ދޭން ޖެހޭނެ ކަމަށް ގަބޫލު ކުރަން.\nއަމީތު: ސިޔާސީ ބޭފުޅުންގެ މައްސަލަތައް ކޯޓުގައި ހިނގަމުންދާ ގޮތުން އެއީ އިންސާފު ކަމަށް ގަބޫލެއް ނުކުރެވޭ. ސިޔާސީ މީހުންގެ މައްސަލަތައް އަވަސް އަވަހަށް ހިންގާއިރު އާންމު މީހުންނާއި ސިޔާސީ މީހުންނާމެދު އަމަލުކުރާ ގޮތް ތަފާތު.\n5 މެއި 2018 | ހޮނިހިރު 22:13\nއަމީތު: އެންޓިކޮރަޕްޝަން ކޮމިޝަނަށް ބާރު ލިބިފައިވޭ ކޮރަޕްޝަނުގެ އަމަލެއް ހިންގަން އުޅޭ ކަމުގެ ޝައްކެތް ކުރެވުނު ނަމަވެސް އެ މައްސަލައެއް ތަހްގީގު ކުރަން. ދައުލަތާ ދެކޮޅަށް ސުޕްރީމް ކޯޓުން ހުކުމެއް ނެރުއްވަން އުޅޭ ކަމުގެ މައުލޫމާތު ކުރިން ސަރުކާރާ ހިއްސާ ނުކުރީ ކީއްވެތޯ ސުވާލު އުފެދޭ\nއަމީތު: މިނިވަން މުވައްސަސާތަކުގެ ރައީސުންގެ ގޮތުގައި އެބަ ތިބި ޕީޕީއެމްގެ 100 ފޯމް ފުރައިގެން މެޑަމް ފާތުންނާ ހަވާލު ކުރި މީހުން. މިނިވަން މުވައްސަސާތަކަށް އެއްވެސް ރައްޔިތެއްގެ އިތުބާރެއް ނެތް.\nއަމީތު: ފުލުހުންނަށް ދީފައިވާ ބަޔާންތައް ލީކްވުމަކީ ރަނގަޅަށް ހިނގި ކަމެއް\nއަމީތު: ފުލުހުންގެ މުވައްސަސާ ސިޔާސީ ޖަގަހަ އަކަށް ވަނީ ބަދަލުވެފައި. ފުލުހުން ކުރާ އަމުރަށް އިތުބާރު ނުކުރެވޭ ވަރަށް ފުލުހުން އަމަލުތައް ވަނީ ގޮސްފައި. ލީކްވި ބަޔާންތަކުން އެނގޭ އެކެއް ފެބްރުއަރީ ގައި ނެރުނު އަމުރު ތަންފީޒު ނުކުރަން މަސައްކަތް ކުރީ ކޮން ފުލުހުންނެތްކަން. ފުލުހުންގެ ތަހްގީގުގައި ސިޔާސީ ކުލަ ޖެހިފައިވާ މިންވަރު ލީކްވި ލިޔުންތަކުން އެނގޭ. ފުރިހަމަ ތަހްގީގެއް ހިންގާ ނަމަ ރައީސް ޔާމިންއާ ސުވާލު ކުރެވެން ޖެހޭނެ.\nއަމީތު: ލީކްވި ބަޔާންތަކުން އެނގެނީ ބައެއް މީހުން ބަޔާން ދީފައިވަނީ ވަކި މީހެއް ދެކެ ބިރުންކަން.\n5 މެއި 2018 | ހޮނިހިރު 22:04\nހުރިހާ ވެސް މައްސަލައަކީ ފުލުހުންގެ އަމަލުތައް\nއަމީތު: ލީކްވި ބަޔާންތަކުން ސާފުވާ އެއްކަމަކީ ރާއްޖޭގައި ޖެހިގެން އުޅޭ މައްސަލަތަކުގެ އަސްލަކަށްވަނީ ފުލުހުން ކަން. މުޅި ނިޒާމްގެ ގަނޑުބަނޑުކޮށްފައިވަނީ ފުލުހުންގެ މުވައްސަސާގައި ތިބި ބައެއް ފުލުހުން. ވަރަށް ގިނަ މުވައްސަސާތަކުގައި މައްސަލަތައް ވެސް އެބަ ހުރި. އެކަމު ފުލުހުންގެ މުވައްސަސާ ވެފައިވަނީ ބޮޑު މުސީބާތަކަށް.\nއަމީތު: އެކެއް ފެބްރުއަރީގައި ނެރުނު އަމުރު ތަންފީޒު ކުރުމަށް މަސައްކަތް ކުރި ކަމަށްބުނެ ހަމަ އެކަނި ކުރީގެ ޕޮލިސް ކޮމިޝަނަރު އަހްމަދު އަރީފު ހައްޔަރުކުރުމުން ސުވާލު އުފެދޭ.\n5 މެއި 2018 | ހޮނިހިރު 21:48\nފަލަ ސުރުޚީ: ލީކުވެފައިވާ ބަޔާންތައް\nއަމީތު: ފުވައްމުލަކު ސިޓީގައި ޕީޕީއެމް އިން ބޭއްވި ޖަލްސާގައި ރައްޔިތުންގެ މަޖިލީހުގެ ރައީސް އަބްދުﷲ މަސީހްގެ ފަރާތުން ފެނުން ސިފަތަކުން ހައިރާނެއް ނުވޭ. އެއަށް ވުރެ މާ ހުތުރު ސިފަތައް ފެނޭ.\nއަމީތު: ޕީޕީއެމް އިން ބޭއްވި ޖަލްސާގައި ފުވައްމުލަކުން ގިނަ ބަޔަކު ބައިވެރިއެއްނުވޭ. ރައީސް ޔާމިންގެ އަނބިކަނބަލުން ފާތިމަތު އިބްރާހިމް ރައީސް ޔާމިނަށް ޝުކުރު އަދާކޮށް ދެއްކެވި ވާހަކައިން އެދެމަފިރިކަނބަލުންގެ ކަންކަން ގޮސްފައިވާ ހިސާބު އެބަ އިނގޭ. މުޅި ޖަލްސާއިންވެސް ފެނުނީ ވަރަށް ހުތުރު ކަންތައްތަކެއް\n5 މެއި 2018 | ހޮނިހިރު 21:40


Fenuge demand bodu, plantthah maraamaathugai | Mihaaru\nފެން ކޭސްތަކެއް ލޮރީއަކުން ބޭލުމުގެ މަސައްކަތް ބަޔަކު ކުރަނީ: ފެނުގެ ޑިމާންޑް މިދުވަސްވަރު ބޮޑުވެފައި ވަނީ ހޫނު ދުވަސްވަރާ ދިމާކޮށް ފެން އުފައްދާ އެހެން ކުންފުންޏެއްގެ ޕްލާންޓެއްގެ މައްސަލައެއް ދިމާވެގެން.\n08 މެއި 2017 - 08:57\nރާއްޖޭގައި މިހާރު އެންމެ ގިނަ ބަޔަކު ބޯން ބޭނުންކުރަނީ ފުޅީގައި ބަންދުކޮށްފައި ހުންނަ ފެނެވެ. ވަޅު ފެނާއި ވާރޭ ފެން ބުއިމަށް ބޭނުންކުރި ދުވަސް މާޒީވެއްޖެ އެވެ. މާލެ އާއި ބައެއް ރަށްރަށުގައި ކެއްކުމަށް ޑީސެލިނޭޝަން ޕްލާންޓުން އުފައްދާ ފެން ބޭނުންކުރި ނަމަވެސް އާއްމުކޮށް ބޯން ބޭނުންކުރަނީ ފުޅީގައި ބަންދުކުރި ފެނެ އެވެ. އެހެންވެ ފުޅީގައި ބަންދުކުރާ ފެނުގެ ޑިމާންޑް އިންތިހާއަށް ބޮޑެވެ.\nރާއްޖޭގައި އެންމެ ފުޅާ ދާއިރާއެއްގައި ފުޅީގައި ފެން ބަންދުކޮށް، ވިއްކަނީ އެމްޑަބްލިއުއެސްސީ ހިއްސާވާ އައިލެންޑް ބެވަރޭޖަސް އާއި މާލޭ އެރޭޓެޑް ވޯޓާ ކޮމްޕެނީ އާއި ހެޕީ މާކެޓް އެންޑް ޓްރޭޑިން އެވެ. އެ ތިން ކުންފުނީގެ އިތުރުން ތިން ކުންފުންޏަކުން ފުޅީގައި ފެން ބަންދުކުރެ އެވެ. ނަމަވެސް އެތަންތަނުން މުޅި ރާއްޖެއަށް ފެން ސަޕްލައިއެއް ނުކޮށްދެ އެވެ. އެހެންވެ އެންމެ ފުޅާ ދާއިރާއެއްގައި ފެން އުފައްދާ ކުންފުންޏެއްގެ ޕްލާންޓަށް ކިތަންމެ ކުޑަ މައްސަލައެއް ޖެހުނަސް ޑިމާންޑް އިތުރަށް ބޮޑުވެ، ފެނުގެ އަގު ވެސް އުފުލެވެ.\nސްޓެކްލޯ އިން ބަންދުކުރާ ފެން ފުޅިތަކެއް: ފެނުގެ ޑީމާންޑް މިދުވަސްވަރު ވަރަށް ބޮޑު.\nމިއީ އެކަހަލަ ދުވަސްވަރެކެވެ. ފެން ލިބުން ދަތިވުމާ އެކު ބައެއް ފިހާރަތަކުން ވިއްކުން ވެސް ވަނީ ކޮންޓްރޯލް ކޮށްފަ އެވެ. ބައެއް ސަރަހައްދުތަކުގެ ފިހާރަކުން ފެން ފުޅި ނުވިއްކާތީ، ހޮޓާތަކުން ފެން ގަންނަ މީހުން އެބަ އުޅެ އެވެ.\nފުޅީގައި ބަންދުކުރި ފެން ނުލިބިގެން މާލޭގެ ބައެއް ގެތަކުން ސަޕްލައި ފެން ކައްކައިގެން ވެސް ބޭނުންކުރެ އެވެ.\nމާލޭގައި ފުޅާ ދާއިރާއެއްގައި ރީޓެއިލް ވިޔަފާކުރާ ރެޑްވޭވް ފިހާރައިން ވާހަކަދެއްކެވި އޮފިޝަލަކު ވިދާޅުވީ ހޫނު ދުވަސްވަރާ ދިމާކޮށް ފެނުގެ ޑިމާންޑް ވަރަށް ބޮޑުވެފައިވާ ކަމަށެވެ.\n"އަޅުގަނޑުމެން ކޭސް ކޭހުން ނުވިއްކަން. އެއީ މިތަނުގައި ފެން ކޭސްތައް ބަހައްޓާނެ ޖާގަ ނެތުމުން. އެކަމަކު ކަސްޓަމަރުން ބޭނުން ވަރަކަށް ވަކިވަކިން ފުޅި ލިބެންހުންނާނެ،" އެ އޮފިޝަލް ވިދާޅުވި އެވެ.\nއެ ފިހާރައިން ބުނީ އެތަނަށް ދުވާލަކަށް 70 ކޭސް ފެން ސަޕްލައިކުރާ ކަމަށެވެ. އަދި އެ މިންވަރަށް ކޮންމެ ދުވަހަކު ފެން ފުޅި ވިކި ހުސްވާ ކަމަށް ވެސް ރެޑްވޭވުން ބުންޏެވެ.\nފެނުގެ ޑިމާންޑް އިންތިހާއަށް ބޮޑުވި ދުވަސްވަރު ބައެއް ކުންފުނިތަކުން ފެން ޑެލިވަރީކޮށްދޭ އަގު ބޮޑުކޮށްފައިވާ ކަމަށް ބުނެ ބައެއް ފިހާރަތަކުން ވަނީ ފެނުގެ އަގު ބޮޑުކޮށްފަ އެވެ. ބައެއް ފިހާރަތަކުން ކޭހަކުން ގާތްގަނޑަކަށް ދިހަ ރުފިޔާ ބޮޑުކުރި އެވެ.\nހެންވޭރުގައި ހުރި ފިހާރަކުން ވާހަކަދެއްކި މީހަކު ބުނީ ކުރިން ކޮންމެ ދުވަހަކު އެކި ސައިޒުގެ 20 ކޭސް ފެން ގެންނަ ކަމަށެވެ. ނަމަވެސް މިހާރު އެއްގޮތަކަށް ނުލިބޭތާ ހަފުތާއެއްހާ ދުވަސް ވެއްޖެ ކަމަށް އެ ފިހާރައިން ބުންޏެވެ.\n"ފެން ވިއްކާ ކުންފުނީގެ ޑެލިވަރީ ނަންބަރަށް ކިތަންމެ ވަރަކަށް ގުޅިޔަސް ފޯނެއް ނުނަގާ. އަޅުގަނޑުމެންގެ ކަސްޓަމަރުން ވަރަށް ބޮޑަށް ޝަކުވާކުރޭ ފެން ނުލިބޭތީ. އެކަމަކު އަޅުގަނޑުމެން ކީއްތޯ ކުރާނީ. މިތަނުން މިހާރު ފެން ވިއްކަނީ އޯޑަރު ދޭ ބަޔަކަށް އެކަނި،" އެ ފިހާރައިން ވާހަކަ ދެއްކި މީހާ ބުންޏެވެ.\nމިފަހަރު ފެނުގެ މައްސަލަ މިހާ ބޮޑަށް ދިމާވީ ބައެއް ޕްލާންޓްތަކަށް ދިމާވި މައްސަލައަކާ ގުޅިގެންނެވެ. އެގޮތުން ލައިފްގެ އިތުރުން ބޮނަކުއާ ފެން އުފައްދާ ޕްލާންޓަށް ވެސް މައްސަލަތަކެއް ދިމާވި ކަމަށް އެނގިފައިވެ އެވެ. އެ ކުންފުނިތަކުން މިހާރު އަންނަނީ މައްސަލަ ހައްލުކޮށް ކުރީގެ އުފެއްދުންތެރިކަމާ އެއްވަރަށް ފެން ބަންދުކުރަން ތައްޔާރުވަމުންނެވެ.\nފުޅީގައި ބަންދުކުރި ފެން ކޭސްތަކެއް މާލެއަށް ބޭލުމަށް ފަހު ބަޔަކު ގެންދަނީ\nލައިފް ފެން އުފައްދާ ހެޕީ މާކެޓުން އިއްޔެ ބުނެފައި ވަނީ އެ ކުންފުނީގެ ޕްލާންޓަށް ދިމާވި މައްސަލަ ހައްލުކުރަން ހަފުތާއެއްހާ ދުވަސް ނަގާނެ ކަމަށެވެ.\n"އިރާދަކުރެއްވިއްޔާ ހަފުތާއެއްގެ ތެރޭގައި އެ މައްސަލަ ހައްލުކޮށް، ކުރިއާ އެއްގޮތަށް ފެން އުފައްދަން ފަށާނަން،" ހެޕީ މާކެޓްގެ ޖެނެރަލް އަލީ އިހްސާން ވިދާޅުވި އެވެ.\n"ތާޒާ" ފެން ވިއްކާ އައިލެންޑް ބެވަރޭޖަަސްގެ މެޖޯރިޓީ ހިއްސާ އޮންނަ އެމްޑަބްލިއުއެސްސީގެ މެނޭޖިން ޑިރެކްޓަރު ފަޒުލް ރަޝީދު ވިދާޅުވީ މިދުވަސްވަރު ފެނު ޑިމާންޑް އިންތިހާއަށް ބޮޑުވުމުން އެ ކުންފުނިން 24 ގަޑިއިރު މަސައްކަތްކުރަމުން އަންނަ ކަމަށެވެ.\nހޫނު ދުވަސްވަރާ ދިމާވުމުން ފެނު ޑިމާންޑް އިންތިހާއަށް ބޮޑު. އެހާ ޑިމާންޑް ބޮޑުވެފައި ވަނިކޮށް އެހެން ކުންފުންޏެއް ޕްލާންޓަކަށް މައްސަލަ ދިމާވީ. އެއާ އެކު އަޅުގަނޑުމެން މަސައްކަތްކުރީ މެކްސިމަމް ކެޕޭސިޓީގައި އުފައްދަން --ފަޒުލް\n"ހޫނު ދުވަސްވަރާ ދިމާވުމުން ފެނުގެ ޑިމާންޑް އިންތިހާއަށް ބޮޑު. އެހާ ޑިމާންޑް ބޮޑުވެފައި ވަނިކޮށް އެހެން ކުންފުންޏެއް ޕްލާންޓަކަށް މައްސަލަ ދިމާވީ. އެއާއެކު އަޅުގަނޑުމެން މަސައްކަތްކުރީ މެކްސިމަމް ކެޕޭސިޓީގައި އުފައްދަން،" ފަޒުލް ވިދާޅުވި އެވެ.\nއޭނާ ވިދާޅުވީ ހޫނު މޫސުމާ ދިމާކޮށް ފެނުގެ ޑިމާންޑް ބޮޑުވަމުން އުފައްދާ މިންވަރު އިތުރުކޮށް، ހުޅުމާލެއިން ފެން ގެންނަ މިންވަރު ވެސް އިތުކޮށްފައިވާ ކަމަށެވެ.\n"އަޅުގަނޑުމެން މިބަލަނީ އަންނަ ހަފުތާގެ ތެރޭގައި މި މައްސަލަ ހައްލުވާނެ ކަމަށް. ފެން އުފައްދާ ބޮޑު ތިން ކުންފުނި މި އުޅެނީ. އެއިން ކުންފުންޏެއްގެ ޕްލާންޓަކަށް މައްސަލައެއް ދިމާވެެއްޖެ ނަމަ އޭގެ އަސަރު އެހެން ހުރިހާ ކުންފުނިތަކަށް ކުރާނެ،" ފަޒުލް ވިދާޅުވި އެވެ.\nރާއްޖޭގައި ފުޅީގައި ފެން ބަންދުކުރަން ފެށުމުގެ ކުރިން ބައެއް ވިޔަފާރިވެރިން ބޭރުން ފެން އެތެރެކޮށްގެން ވިއްކަމުންގެންދިޔަ އެވެ. ނަމަވެސް ރާއްޖޭގައި އުފައްދާ ފެނުގެ ކޮލިޓީ ރަނގަޅުވެ، އަގު ވެސް ހެޔޮވުމާ ގުޅިގެން ބޭރުން އެތެރެކުރުން ހުއްޓާލި އެވެ. އެކަމަކު އަދިވެސް އަގު ބޮޑު ބައެއް ބްރޭންޑްތަކުގެ ފެން ރިސޯޓްތަކުން އެތެރެކުރަމުންގެންދެ އެވެ.\nފެން ސަޕްލައިކުރުން ބޯފެން ތާޒާ ފެން ލައިފް ފެން\nރާއްޖެ އަށް އަބަދުވެސް ހޫނުމޫސުން އާދޭ. ތިޔަ މައްސަލަ ވަރަށް ސާފު. އިން ތިހާބާއި ދިމާކޮށް ތާޒާ އިން އުފައްދާ ފެނުގެ 75 ޕަސެންޓް ފޮނުވީ ކޮންމެވެސް ކަބަލެއް ހިންގާ ޖަގަހެއްގެ ހެޔޮއެދުމާއި އެކޮށް ރައްރަށުގެ ޖަގަހަތަކަށް . އަދި ރައްރަށުގެ ބޮޑެތި ފިހާރަތަކަށް ފެންސަޕްލައި ކޮށްދިނީ އިންތިހާބަށް އެހީތެރިވުމަށް ށަރުތުކޮށްފައި. މީހަގީގަތަކީ.\nތާޒާ ކުންފުންޏާއި ސުވާލުކުރަނެބޭނުންވަނީ ފޯނުނުނަގަނީ ކީއްވެތޯ؟ ބުނެވިދާނެދޯ ކުރިއަށްއޮތް ހަފްތާއަށް އޯޑަރުފުލްވެފައޭވެސް؟ ހަތަރުފަސްދުވަސްވީއިރުވެސް ފޯނު އަބަދު ބިޒީ. ކޮންމެވެސް ހަރުދަނާ ގޮތަކަށްދޯ މިކަހަކަ ވިޔަފާރިއެއް ކުރަންވާނީ؟\nއިސްޓެލްކޯ އިން ފެށީމާ އެހެން ޕްލާންޓް ތައް ނިއްވާލީ\nފެން ފަންޑު؟؟ ވީގޮތެއް ނޭންގުނު!\nފެނުގެ ޑިމާންޑް ބޮޑު، ޕްލާންޓްތައް މަރާމާތުގައި ހުރެއްޖެނަމަ އަވަހަށް ތާޒާ ކުންފުންނަށް ދޭންވީ މާލެ އާއި ގިރާވަރާއި ދެމެދު ގައި އެއޮތް ބޮޑު ފަޅު ހިއްކަން. އެކުންފުންނަށް އެފަޅު 100 އަހަރަށް ދިނުމަށް ފަހު އަންގަންވީ އެމްޓީސީސީ އަށް ޑްރެޖަރު ގެންނަންވާ އިރަށް އެތަން ހިއްކަން އީއައިއޭ ހަދާ އަވަހަށް އެފަޅު ހިއްކަން ފަށަން. އަދި އެފަޅު ގައި ވޯޓަރ ޕްލާންޓް ޕާރކް ހަދާ ދުވާލަކު 1 ޒިލިއަން ޓަނުގެ ފެން އުފެދޭ ޕްލާންޓް ބަހައްޓައިގެން ފެން އެކްސްޕޯރޓް ކުރާ ވަރަށް ހެދީމާ ނިމުނީ އެއް ނޫން ދޯ؛ އެއިރުން ހުރިހާ ކަމެއް ދާނީ ރަނގަޅު މަގުން ރަނގަޅު ފާލުންނެވެ. މިކަން މިގޮތަށް ކުރަންވީ އެވެ.


މިނިވަން ދުވަހުގެ މުނާސަބަތުގައި ބާއްވާ ދިދަނެގުމުގެ ރަސްމިއްޔާތު މިރޭ އޮންނާނެ\nމިއަހަރުގެ މިނިވަން ދުވަހުގެ މުނާސަބަތުގައި މާލެއާއި އަތޮޅުތަކުގެ މީހުން ދިރިއުޅޭ ހުރިހާ ރަށެއްގައި ދިދަނެގުމުގެ ރަސްމިއްޔާތު މިރޭ އޮންނާނެއެވެ. މާލޭގައި ދިދަ ނެގުމުގެ ރަސްމިއްޔާތު ޝަރަފުވެރިކޮށްދެއްވާނީ ރައީސުލްޖުމްހޫރިއްޔާ އަލްފާޟިލް ޢަބްދުﷲ ޔާމީން ޢަބްދުލްޤައްޔޫމެވެ.\nމީޑިއާ ކައުންސިލްގެ ހުސްވެފައިވާ ޢާންމުންގެ މެންބަރުކަމުގެ މަގާމަށް ކުރިމަތިލުމުގެ ފުރުޞަތު ހުޅުވާލައިފި\nމޯލްޑިވްސް މީޑިއާ ކައުންސިލްގެ ހުސްވެފައިވާ ޢާންމުންގެ މެންބަރުކަމުގެ މަޤާމަށް ކުރިމަތިލުމުގެ ފުރުޞަތު މިނިސްޓްރީ އޮފް ހޯމްއެފެއާޒުން ހުޅުވާލައިފިއެވެ. މީޑިއާ ކައުންސިލު އެކުލެވިގެންވަނީ މީޑިއާގެ 8 މެންބަރުންނާއި އާންމުންގެ7މެންބަރުންގެ މައްޗަށެވެ.\nހޯމް މިނިސްޓަރާއި ޕާކިސްތާނު އެމްބެސެޑަރު ބައްދަލު ކުރައްވައިފި\nޕާކިސްތާނު އެމްބެސެޑަރ ހިސް އެކްސެލެންސީ ވީ. އެޑްމިރަލް (ރިޓަޔާޑު) ސަޢީދު ޚަވާރު ޢަލީ ޝާހު މިނިސްޓަރ އޮފް ހޯމް އެފެއާޒް އަލްފާޟިލް އަޙުމަދު ޒުހޫރާއި ބައްދަލު ކުރައްވައިފިއެވެ. މި ބައްދަލުވުން އޮތީ މިއަދު ހެނދުނު މިނިސްޓްރީ އޮފް ހޯމް އެފެއާޒްގައެވެ.\nމިރޭ ނޭޝަނަލް އާރޓް ގެލެރީގައި ފެށިގެންދާ މޯލްޑިވްސް ސްޓްރީޓް އާރޓް ފެސްޓިވަލް ގެ އާރޓް ގެލެރީ، މިނިސްޓަރ އޮފް ހައުސިން އެންޑް އިންފްރާ ސްޓްރަކްޗަރ މުޙައްމަދު މުޢިއްޒު އިފްތިތާޙު ކޮށްދެއްވައިފިއެވެ. މިނިސްޓަރ މުއިއްޒުގެ ވާހަކަފުޅުގައި ކުރެހުމުން، ވާހަކައިންނާއި ފިލްމް ތަކުން ދައްކުވައި ނުދެވޭކަންކަން ދެއްކިދާނެ ކަމާއި، މިފަދަ މަސައްކަތް ކުރުމަށް ބޭނުންވަނީ ހުޅުވިފައިވާސިކުނޑި ތަކެއްގެ ވެރިން ކަމާއި، މިގައުމުގެ ޒުވާނުންނަކީ ހުޅުވިފައިވާ ސިކުނޑިތަކެއްގެ ބައެއްކަމުގައި ލެއްވުމަށް އެދި ދުޢާދެންނެވިއެވެ.\nހޯމް މިނިސްޓަރ މިނިސްޓްރީ ގެ މުވައްޒަފުންނާއި ބައްދަލު ކުރައްވައިފި\nހޯމް މިނިސްޓަރ އަލްފާޟިލް އަޙްމަދު ޒުހޫރު މިނިސްޓްރީގެ މުވައްޒަފުންނާއި މިއަދު ބައްދަލު ކުރައްވައިފިއެވެ. މިބައްދަލުވުން އޮތީ މިއަދު ހެނދުނު މިނިސްޓްރީގެ ކޮންފަރެންސް ހޯލްގައެވެ. މި ބައްދަލު ކުރެއްވުމުގައި މިނިސްޓަރގެ ވާހަކަފުޅުގައި ހުރިހާމުވައްޒަފުންވެސް އެއްބައިވަންތަކަމާއި އެކު މަސައްކަތް ކުރުމަށާއި ދުވަހުން ދުވަހަށް ހަވާލުވެފައިވާ މަސައްކަތްތައް ދުވަހުން ދުވަހަށް ނިންމުމަށް އަދި ގަވާއިދުން ވަޒީފާއަށް ނިކުތުމަށް އިލްތިމާސް ކުރެއްވިއެވެ.


ސޮވަރިން ޑިވެލޮޕްމަންޓް ފަންޑުގައި 190 މިލިއަން ޑޮލަރު އެބަހުރި - ފިނޭންސް މިނިސްޓަރ ސޮވަރިން ޑިވެލޮޕްމަންޓް ފަންޑުގައި 190 މިލިއަން ޑޮލަރު އެބަހުރި - ފިނޭންސް މިނިސްޓަރ\nސޮވަރިން ޑިވެލޮޕްމަންޓް ފަންޑުގައި 190 މިލިއަން ޑޮލަރު އެބަހުރި - ފިނޭންސް މިނިސްޓަރ\nސޮވަރިން ޑިވެލޮޕްމަންޓް ފަންޑުގައި މިހާރު 190 މިލިއަން ޑޮލަރު އެބަހުރިކަމަށް ފިނޭންސް މިނިސްޓަރ އިބްރާހިމް އަމީރު ވިދާޅުވެއްޖެއެވެ.\nނޭޝަނަލް އެމަޖެންސީ އޮޕަރޭޝަން ސެންޓަރުގައި ބޭއްވި ނޫސްވެރިންގެ ބައްދަލުވުމުގައި ނޫސްވެރިންނަށް މައުލޫމާތުދެއްވަމުން ފިނޭންސް މިނިސްޓަރ އަމީރު ވިދާޅުވީ، މި ސަރުކާރު ވެރިކަމާއި ހަވާލުވިއިރު ސޮވަރިން ޑިވެލޮޕްމްންޓް ފަންޑުގައި ހުރީ 98 މިލިއަން ޑޮލަރު ކަމަށެވެ. ނަމަވެސް މިހާރު މި ފަންޑުގައި ގާތްގަނޑަކަށް 190 މިލިއަން ޑޮލަރު ހުންނާނެކަމަށް މިނިސްޓަރ ވިދާޅުވިއެވެ. މި ސަރުކާރު ވެރިކަމާއި ހަވާލުވިފަހުން މި ފަންޑަށް ބަޖެޓްގެ ތެރެއިންވެސް ފައިސާ ޖަމާކުރަމުން އައިސްފައިވާކަން މިނިސްޓަރ ފާހަގަކުރެއްވިއެވެ.\n"ސޮވަރިން ޑިވެލޮޕްމަންޓް ފަންޑުގައި އަޅުގަނޑުމެން ސަރުކާރާއި ހަވާލުވިއިރު ގާތްގަނޑަކަށް 98 މިލިއަން ޑޮލަރު ހުރި. އެ ފަންޑުން އެއިރުވެސް އެކިއެކި ކަންކަމަށް އިންވެސްޓްކުރަމުންއައީ. މިހާރު ސޮވަރިން ޑިވެލޮޕްމަންޓް ފަންޑުގައި ގާތްގަނޑަކަށް 190 މިލިއަން ޑޮލަރު ހުންނާނެ. އަޅުގަނޑުމެން ސަރުކާރާއި ހަވާލުވި ފަހުން ބަޖެޓްގެ ތެރެއިންވެސް މި ފަންޑަށް ފައިސާ ޖަމާކުރަމުން އައީ. އެއީ 2022 ވަނަ އަހަރަށް ދާންވާއިރަށް އަޅުގަނޑުމެންގެ ބޮންޑަށް ފައިސާ ދެއްކޭވަރަށް އިންވެސްޓްކުރެވެމުންދަނީ." މިނިސްޓަރ އަމީރު ވިދާޅުވިއެވެ.\n2022 ވަނަ އަހަރު މެޗުއަރވާ 250 މިލިއަން ޑޮލަރުގެ ބޮންޑަކާއި، 2023 ވަނަ އަހަރު މެޗުއަރވާ 100 މިލިއަން ޑޮލަރުގެ ޕްރައިވެޓް ޕްލޭސްޓް ބޮންޑެއް އޮތްތަން މިނިސްޓަރ އަމީރު ވަނީ ވިދާޅުވެފައެވެ. ނަމަވެސް 2023 ވަނަ އަހަރު މެޗުއަރވާ ބޮންޑު އިތުރު3އަހަރަށް އިތުރުކޮށްފައިވާކަމަށް މިނިސްޓަރ ވިދާޅުވިއެވެ. އެހެންކަމުން މި ބޮންޑުގެ މުއްދަތު ހަމަވާނީ 2026 ވަނަ އަހަރުއެވެ.\nސޮވަރިން ފަންޑަކީ ކުއްލި ހާލަތުގައި ކުރިމަތިވެދާނެ ކަމަކަށްޓަކައި އަދި ތަރައްގީގެ ތަފާތު މަޝްރޫއުތައް ހިންގަން ނަގާ ބޮޑެތި ލޯނުތައް އަނބުރާ ދެއްކުމާއި އިގުތިސާދަށް އައިސްދާނެ ލޮޅުމަކުން ލިބޭ ގެއްލުން ފޫބެއްދުމަށް ބޭނުން ކުރަން، އުފެއްދި ފަންޑެކެވެ. މިއީ ސެންޓްރަލް ބޭންކް، އެމްއެމްއޭގެ ރިޒާވްއާ މުޅިން ތަފާތު ފަންޑެކެވެ.


ސުލްޠާން ޙަސަން ޢިއްޒުއްދީން - ވިކިޕީޑިއާ\nސުލްޠާން ޙަސަން ޢިއްޒުއްދީން\nސުލްޠާން ޙަސަން ޢިއްޒުއްދީން އަކީ މީލާދީން 1757 ން 1766 އަށް ދިވެހިރާއްޖޭގައި ރަސްކަން ކުރެއްވި ރަދުންނެވެ. ބައެއް ފޮތްތަކުގައި މިރަދުން ރަސްކަންކުރެއްވީ މީލާދީން 1759 ން 1767 އަށް ކަމަށް ވެސް ލިޔެފައި ވެއެވެ. އެއީ ހިޖުރީ ގޮތުން 1173 ން 1180 އަށެވެ.\n3 ހޮޅިންގެ އަތްދަށުން ދިވެހިރާއްޖެ ސަލާމަތްކުރެއްވުން\n4 ރަސްކަމަށް އިސްވުން\n6 ހަދާންތަކާއި ބިނާތައް\nސުލްޠާން ޙަސަން ޢިއްޒުއްދީންގެ ފުރިހަމަ ނަންފުޅަކީ އައްސުލްޠާން އަލްޣާޒީ ޙަސަން ޢިއްޒުއްދީން ސިރީ ކުލަރަންމީބަ ކައްތިރި ބަވަނަ މަހާރަދުންނެވެ. ބައްޕާފުޅަކީ ހުރާ އަލްވަޒީރު މުޙައްމަދު ފާމުލަދޭރި ކިލެގެފާނު އެވެ. މަންމާ ފުޅަކީ މުލީ އަލްޚަޠީބު މުޙައްމަދުގެ ދި އާމިނާ އެވެ. އަނބިކަބަލުންނަކީ ފެންފުށީ ކަކާ ތަކުރުފާނުގެ އާމިނާ ކަނބާ އެވެ. މިހާރާއި ޖެހެންދެން ދިވެހިރާއްޖޭގައި ރަސްކަން ކުރައްވަމުން ވަޑައިގަންނަވާ ޚާންދާނުގެ ފެސޭ އަސްލަކީ ސުލްޠާން ޙަސަން ޢިއްޒުއްދީން އެވެ. އާދެ! ދިވެހި ތާރީޚްގައި މިރަދުން މަޝްހޫރުވެފައިވަނީ ދޮން ބަންޑާރައިން ގެ ނަމުންނެވެ.\nސުލްޠާން ޙަސަން ޢިއްޒުއްދީން އަކީ ވަރަށް ރީތި، ހައިބަވަންތަ ދޮންބޭފުޅެކެވެ. ހިތްވަރުފުޅު ގަދަ، ވިސްނުންތެރި ފަހުލަވާނެކެވެ. ވަފާތެރި އިޚްލާޞްތެރި އިންސާނެކެވެ. އޭނާގެ ހިތްވަރުފުޅު ގަދަކަމުގެ އިތުރުހެކިތަކެއް ބޭނުންތޯ އެވެ. ބައިވެރިވެ ވަޑައިގެންނެވި ހަނގުރާމަ ތަކުގެ މައްޗަށް ނަޒަރު ހިންގާލާއިރު އޮޅުމެއްނެތި ސާބިތުވަމުންދަނީ ދޮންބަންޑާރައިންގެ ހިތްވަރުފުޅު ގަދަކަމާއި، ހަނގުރާމަ ވެރިކަމެވެ.\nމުކައްރަމް މުޙައްމަދު ޢިމާދުއްދީން ގެ މައްޗަށާއި، އާމިނާ ރަނިކިލެގެ ފާނުގެ މައްޗަށާއި، އިބްރާހީމް ރަސްގެފާނުންގެ މުޙައްމަދު މަނިކުފާނުންގެ މައްޗަށް އޭނާ ބެހެއްޓި ވަފާތެރިކަމާއި، އޯގާތެރިކަން، އޮޅުމެއްނެތް ގޮތުގައި ސާބިތުކުރަނީ އޭނާގެ ދީލަތިކަމާއި، ވަފާތެރި ކަމެވެ. ތެދުވެރިކަމާއި، އިންސާނިއްޔަތު ކަމެވެ.\nދޮންބަންޑާރައިން ރަސްކަން ކުރައްވާތާ ދުވަސްކޮޅެއްވީތަނާ، އިބްރާހީމް ރަސްގެފާނުންގެ މުޙައްމަދު މަނިކުފާނުން، ހޮޅީންގެ އަތުން ސަލާމަތްވެ ވަޑައިގެން މާލެ ވަޑައިގެންފި އެވެ. މިދެންނެވުނު މުޙައްމަދު މަނިކުފާނުންނާއި މެދުވެސް، ދޮންބަންޑާރައިން ކަންތައް ގެންދެވީ ވަރަށް މާތްކޮށެވެ. ގެންގުޅުއްވީ ފުރިހަމަ ޢިއްޒަތާއި މަތިވެރި ދަރަޖައިގައެވެ. އެމަނިކުފާނު ވަޑައިގަތުމަށްފަހު، ޢިއްޒަތް ދޭ ތަންތަނަށްވެސް ނެރުއްވަނީ އެމަނިކުފާނު އެވެ.\nސުލްޠާން ޙަސަން ޢިއްޒުއްދީން އަކީ ޢަދުލުވެރި އިންޞާފަށް ލޯބިކުރެއްވި ޢިއްޒަތްތެރި ރަސްކަލެކެވެ. ރައްޔިތުންނަށް އޯގާތެރި، ދައުލަތުގެ ކަންތައްތައް ހެޔޮގޮތުގެ މަތީން، ހިންގި ވެރިއެކެވެ. އެމަނިކުފާނުންގެ ނަންފުޅު ދިވެހި ތާރީޚްގައި ލިޔެވިގެންވަނީ ފަނޑުވުމެއް ނެތް ހިތް ފަސޭހަ ފެހިކުލައިންނެވެ.\nހޮޅިންގެ އަތްދަށުން ދިވެހިރާއްޖެ ސަލާމަތްކުރެއްވުން[އުނިއިތުރު ގެންނަވާ]\nހޮޅިން ރާއްޖޭގެ ވެރިކަން ކުރާތާ4މަސް ދުވަސް ވީފަހުން، ދިވެހިރާއްޖެ ހޮޅިންގެ އަތްދަށުން ސަލާމަތްކުރެއްވީ ހުރާ އަލްވަޒީރު މުޙައްމަދު ފާމުލަދޭރި ކިލެގެފާނުންގެ މާތްދަރިކަލުން ޙަސަން މަނިކުފާނު އެވެ. ދިވެހިރާއްޖޭގެ ތާރީޚްގައި ފަޚްރުވެރިކަމާއި މަތިވެރި ދަރަޖަ ލިބިވަޑައިގެންފައިވާ ސުލްޠާން ޙަސަން ޢިއްޒުއްދީން ނުވަތަ ދޮންބަންޑާރައިން ނެވެ. މަލާބާރީން ނުވަތަ ހޮޅިންގެ އަތްދަށުން ދޮންބަންޑާރައިން ދިވެހިރާއްޖެ ސަލާމަތްކުރީ3ޖުމާދިލް އާޚިރާ 1166 ވަނައަށްވި އާދީއްތަ ވިލޭރޭ ގައެވެ. ދިވެހިރާއްޖޭގައި ހުރަވީ ދުވަސް ފާހަގަ ކުރަނީ ދޮންބަންޑާރައިން ހޮޅިންގެ އަތްދަށުން ރާއްޖެ ސަލާމަތްކުރެއްވި ސަލާމަތްކުރެއްވުމަށް ނިސްބަތްކޮށް އެދުވަސް ފާހަގަކޮށް ހަދާން އާކުރުމުގެ ގޮތުންނެވެ.\nދޮންބަންޑާރައިން ހޮޅިންގެ އަތްދަށުން ރާއްޖެ ސަލާމަތް ކުރެއްވުމާއި ގުޅިގެން ދިވެހި ރަސްކަމުގެ ތަޚްތަށް އިސްވެ ދެއްވުމަށް މާލޭގައި އެވަގުތު ތިބި ބޮޑުން އެދި ވަޑައިގަތެވެ. ދޮންބަންޑާރައިން ރާއްޖެ ސަލާމަތްކުރެއްވީ ވެރިކަމުގެ ދަހިވެތި ކަމުގައި ކަމަށް ނުވާތީ އެކަން ގަބޫލު ފުޅު ނުކުރައްވައެވެ. ނަމަވެސް އެބޭފުޅުން ތަކުރާރުކޮށް ދަންނަވަމުން ގެންދަވާތީ ވާނޭ އުޒުރެއް ނެތިގެން ދޮންބަންޑާރައިން ދިވެހި ރަސްކަމުގެ ތަޚްތަށް އިސްވެ ވަޑައިގަތީ 15 ރަބީޢުލް އާޚިރު 1173 ވީ ބުރާސްފަތި ދުވަހުއެވެ. 13 އަހަރާއި3މަސް ދުވަހު ވެރިކަން ހިންގެވިއިރު ރަސްކަން ކުރެއްވީ7އަހަރާއި ދުވަހު އެވެ.\nދޮންބަންޑާރައިންގެ ސިޔާސީ ހިންގުންތެރިކަމަށް ބަލާއިރު، އެމަނިކުފާނުގެ ސިޔާސީ ހިންގުންތެރިކަމުގެ އެންމެ އުޖާލާ ދަލީލެއް ކަމުގައި އަޅުގަނޑު ދެކެނީ ފަރަންސޭސިންނާއި، އެމަނިކުފާނާއި ދެމެދު ކުރެވުނު ހަރުދަނާ މުޢާހަދާ އެވެ.\nމަލާބާރީން ނުވަތަ ހޮޅިންގެ އަތްދަށުން ދޮންބަންޑާރައިން ދިވެހިރާއްޖެ ސަލާމަތްކުރީ3ޖުމާދިލް އާޚިރާ 1166 ވަނައަށްވި އާދީއްތަ ވިލޭރޭ ގައެވެ. ދިވެހިރާއްޖޭގައި ހުރަވީ ދުވަސް ފާހަގަ ކުރަނީ ދޮންބަންޑާރައިން ހޮޅިންގެ އަތްދަށުން ރާއްޖެ ސަލާމަތްކުރެއްވި ސަލާމަތްކުރެއްވުމަށް ނިސްބަތްކޮށް އެދުވަސް ފާހަގަކޮށް ހަދާން އާކުރުމުގެ ގޮތުންނެވެ.\nމާލޭގެ ހުޅަގުކޮޅުގައި އުތުރުން ދެކުނަށް އޮންނަ ޢިއްޒުއްދީން ހިނގުން ނިސްބަތްކުރެވެނީ އައްސުލްޠާން އަލްޣާޒީ ޙަސަން ޢިއްޒުއްދީން އަށެވެ. ހަމަ މިހެން އެމަގުގައި ހުންނަ ޢިއްޒުއްދީން މިސްކިތް ވެސް ނިސްބަތްކުރެވެނީ އައްސުލްޠާން އަލްޣާޒީ ޙަސަން ޢިއްޒުއްދީން އަށެވެ.\nސުލްޠާން ޙަސަން ޢިއްޒުއްދީން ނުހަނު ޢަދުލުވެރިކަމާއެކު7އަހަރު ވަންދެން ރަސްކަން ކުރެއްވުމަށްފަހު އަވަހާރަވީ2ރަމަޟާން 1180ހ ވީ ހޯމަ ދުވަހުގައެވެ.ދޮންބަންޑާރައިން އުފަންވެ ވަޑައިގަތީ ހިޖްރައިން 1132 ވަނަ އަހަރުގެ ޖުމާދަލްއާޚިރު މަހުގެ6ވީ އާދީއްތަ ދުވަހުއެވެ. ބައެއް ލިޔުންތަކުގައި ހުރީ ދޮންބަންޑާރައިން އަވަހާރަވީ3ރަމަޟާން ގައި ކަމަށެވެ. ދޮންބަންޑާރައިން އަވަހާރަވީ އިބްރާހީމް ރަސްގެފާނުގެ މުޙައްމަދު މަނިކުފާނު (ސުލްޠާން މުޙައްމަދު ޣިޔާޘުއްދީނު) އާއި ރަސްކަން ޙަވާލު ކުރައްވާފައެވެ. އޭނާގެ އެންމެ ފަހު ބަސްފުޅަކީ .......... މަނިކުފާނާއި ދިވެހި ރަސްކަމާއި ޙަވާލެވެ. އަޅުގަނޑުގެ ކުދިންނާއި، މާތް ރަސްކަލާންގެއާއި، ވަކީލެވެ. މިއެވެ. އަލްޣާޒީ ޙަސަން ޢިއްޒުއްދީން ފަސްދާނު ލެވިފައިވަނީ އައްސުލްޠާން އިބްރާހީމް އިސްކަންދަރު ރަސްގެފާނުގެ ގުއްބުގެ ތެރޭގައި ، ހުކުރު މިސްކިތުގައެވެ.\nމާތް ރަސްކަލާންގެ ދޮންބަންޑާރައިންނަށް ރަހުމަތުން ރަހުމަތް ލައްވައި، އެރަދުންގެ ބަރަކާތުން އެންމެހައި ދިވެހިންގެ ހިތްތަކުގައި ޙުއްބުލް ވަޠަންގެ އަގު މާތް ރޫޙު އުފައްދަވާށި އެވެ.\nފަތްތޫރަ - ނޮވެމްބަރ 1988 - ދިވެހިބަހާއި ތާރީޚަށް ޚިދުމަތްކުރާ ގައުމީ މަރުކަޒު\nސުލްޠާން މުކައްރަމް މުޙައްމަދު ޢިމާދުއްދީނު (ތިންވަނަ) ދިވެހިރާއްޖޭގެ ރަދުން\n1766 - 1757 ފަހުން ވަޑައިގަތީ:<br./>ސުލްޠާން މުޙައްމަދު ޣިޔާޘުއްދީނު\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 16 މާރޗް 2019، 19:02 ގައެވެ.


Maldives gas gai masahkai kuraane dhivehin hoadhanee – Iru\nމޯލްޑިވް ގޭސްގައި މަސައްކަތް ކުރާނެ ދިވެހިން ހޯދަނީ\nރާއްޖޭގައި ފުޅާ ދާއިރާއެއްގައި ގޭހުގެ ވިޔަފާރިކުރަމުން އަންނަ މޯލްޑިވް ގޭހުގައި މަސައްކަތްކުރަމުންދާ ބިދޭސީން މަދުކޮށް ދިވެހިންނަށް ވަޒީފާގެ ފުރުސަތު ހުޅުވާލައިފި އެވެ.\nކޮވިޑްގެ މިދަތި ހާލަތުގައި އެތައް ބަޔަކު ވަޒީފާތަކުން ވަކިކޮށް ނިކަމެތި ހާލަތެއްގައި އުޅެމުންދަނިކޮށް މޯލްޑިވް ގޭހުން އެ ފުރުސަތު ހުޅުވާލީ ހަމައެކަނި ދިވެހިންނަށެވެ. އެކުންފުނީގެ ސޯޝަލް މީޑިއާގެ ޕޭޖުތަކާއި ގެޒެޓުގައި ވެސް އެކަން އިއުލާންކޮށްފައިވެ އެވެ.\nއެކުންފުނިން މިވަގުތު ހޯދަން އިއުލާންކޮށްފައި ވަނީ ގޭސް ޑެލިވަރީ ކުރުމުގައި މަސައްކަތްކުރާނެ ދިވެހިންނެވެ.\nމޯލްޑިވް ގޭހުގެ އެކްޓިން މެނޭޖަރު އަލީ އިކްރާމްގެ އިރުޝާދުގެ ދަށުން އެ ވަޒީފާތައް ހަމައެކަނި ދިވެހިންނަށް ހުޅުވާލާފައިވާއިރު އެތަނުގެ ސީނިއާ މާކެޓިން އޮފިސަރު އައިޝަތު ހަމީދު ވިދާޅުވި ގޮތުގައި ޑެލިވަރީގެ މަސައްކަތަށް ދިވެހިން ނެރެން ބޭނުންވެފައި ވަނީ އެކުންފުނީގައި މިހާރު 100 އެއްހާ ބިދޭސީ މަސައްކަތްތެރިން އެކަމުގައި ހަރަކާތްތެރިވަމުންދާތީ ބިދޭސީންގެ އަދަދުތައް މަދުކޮށް ދިވެހިންނަށް ވަޒީފާތައް ދިނުމަށެވެ.\nއެ ހުރިހާ މަގާމަކުން ވެސް ގެއަށް ގެންދިއުމަށް މަދުވެގެން 9،000 ރުފިޔާ ލިބޭނެ އެވެ.\nއައިޝާ ވިދާޅުވީ ކުރިއަށް އޮތްތަނުގައި ވެސް އެކުންފުނިން ޑެލިވަރީގެ މަސައްކަތަށް ދިވެހިން ނެރުމަށް ވަޒީފާއަށް ކުރިމަތިލުމަށް ހުޅުވާލާނެ ކަމަށެވެ.\nއެކަމާއި ގުޅިގެން ކުންފުނީގެ އެމްޑީ އިކްރާމް ވިދާޅުވީ ކޮވިޑާއި ގުޅިގެން ދިވެހިންނަށް ވަޒީފާގެ ފުރުސަތު ގެއްލުމާއި ގުޅިގެން ކުންފުނީގެ އަމާޒަކަށްވީ ދިވެހިންނަށް އެ ފުރުސަތު ފަހިކޮށްދިނުން ކަމަށެވެ. އެ މަސައްކަތުގެ ދަށުން ކުންފުނީގެ މަސައްކަތްކުރާ ބިދޭސީންގެ އަދަދު ގާތްގަނޑަކަށް 30 މަދުކުރުމަކީ އަމާޒެއް ކަމަށް ވިދާޅުވި އެވެ.


Story: Vaudhu (9) | Dhiislam\nޖަނާ މުޙައްމަދު އޭޕްރިލް 6, 2020\n"މި ކުއްޖާގެ އެމްއާރްއައި ރިޕޯޓެއް އޮތިއްޔާ ގެނެސްދެވިދާނެތޯ؟" އަޔާޒަށް ކުއްލި ގޮތަކަށް އެހެން އަހާލެވުނީ އަވަސްއަވަހަށެވެ. އެ ރިޕޯޓް ބަދަލުކުރަން އުޅުނު ބައެއްގެ މަތިން ހަނދާންވުމާއި އެކީގައިވެސްމެއެވެ.\n"އެއީ ކޮން...ކަހަލަ ރިޕޯޓެއްތޯ؟" ސާރިޔާ ޝައްކެއްގެ މަތީގައި ހުރެ އަހާލިއެވެ.\n"އެއީ ސިކުނޑީގެ ސްކޭންއެއް ހަދާފަ އެއަށް ބަލައިގެން ލިޔެފަ އޮންނަ ރިޕޯޓެއް. އެކަހަލަ ރިޕޯޓެއް އެބައޮތްތޯ؟" އަޔާޒް ސުވާލުކުރިއެވެ. އެއާއެކު ސާރިޔާގެ ދެލޯ ބޮޑުވެ މެއަށް ފިނިވެގެން ދިޔައެވެ. އޭނަގެ ކުރިމަތީގައި އިން ޑޮކްޓަރު މަލާކްގެ ބޭސް ގެންނާށޭ ބުނުމުން މަލާކަށް ދިމާވާ ކަންތައް އެ ދިމާވަނީ އެ ބޭހުގެ ސަބަބުންހެން އޭނައަށް ހީވިއެވެ. އެހެނަސް ސިކުނޑީގެ ސްކޭންގެ ރިޕޯޓް ގެނައުމަށް އެންގުމުން އޭނަގެ ހިތް ބިރުގަންނަ ގޮތްވިއެވެ. މަލާކް މިއަދު އެ ހޭނެތުނީ އޭނަގެ ސިކުނޑީގެ ޙާލަތު ދަށްވެފައިވި މިންވަރުންހެން ސާރިޔާއަށް ހީވިއެވެ.\n"ދައްތާ...." ޖަވާބެއް ނުލިބި ގިނައިރުވުމުން އަޔާޒަށް ގޮވާލެވުނެވެ. ހަމަ އެއާއެކު ސާރިޔާއަށް ހަމަހޭވެރިކަމެއް ލިބުނެވެ.\n"އެ...އެބަ ގެންނަން." ސާރިޔާ ތުރުތުރު އަޅާ އަޑަކުން އެހެން ބުނެ ވަގުތުން އެކޮޓަރިން ނިކުމެގެން ދިޔައީ އޭނައާއި މަސްޢޫދު ޙިއްސާ ކުރާ ކޮޓަރިއަށެވެ. އެއަށްފަހު އޭނަ އެ ކޮޓަރީގައި ހުރި އަލަމާރި ހުޅުވައި، އަލަމާރީގެ ތިރީގައި ހުރި ފިލަގަނޑު މަތީގައި ހުރި ފަށްޖެހި ފަޓުލޫނުތަކެއްގެ ބަރިއެއް ހިއްލާލިއެވެ. އޭނަ މަލާކް އަތުން އެ ރިޕޯޓް ހޯދާފައި ބޭއްވީ އެތާނގައި ކަމަށްވާތީވެއެވެ. އެހެނަސް އެތަނުން އެ ރިޕޯޓް ނުފެނުމުން ސާރިޔާގެ ސިކުނޑި ހާސްވިއެވެ. އޭނައަށް ވަގުތުން ހަމަ އެ ފިލަގަނޑު މަތީގައި ބެހެއްޓިފައި ހުރި އެހެނިހެން އަންނައުނު ބަރިތައް ހިއްލައި ބަލާލެވުނެވެ. އެހެނަސް އެއްވެސް ބަރިއެއްގެ ދަށުން އޭތި ފެންނަ ގޮތެއް ނުވުމުން ސާރިޔާ އަލަމާރިގައި ހުރި ވަތްގަނޑުތައް ވެސް ހުޅުވައި ހާވާލިއެވެ. އެތަނުން ވެސް ނުފެނުމުން ސާރިޔާއަށް ކުރުވެފައިވާ ނޭވާއަކާއެކީ ތެދުވެލެވުނެވެ. އޭތި ބެލުމަށްޓަކައި މަލާކް އޭތި ނެގީބާއޭ ހިތައި އޭނަ އަނެއްކާވެސް މަލާކްގެ ކޮޓަރިއާއި ދިމާލަށް މިޞްރާބުޖެހިއެވެ.\n"ރިޕޯޓް ނުފެނުނީތޯ ދައްތާ؟" އަޔާޒަށް އަހާލެވުނެވެ.\n"އަ....އާނ...އޮތިއްޔާ އޮންނަންވާނެ މި ކޮޓަރީގަ. އެކަމަކު މި ވަގުތު ނުފެނޭ." ސާރިޔާ އެހެން ބުނެލީ ދެންވެސް އެ މޭޒުމަތީގައި ހުރި ފޮތްތަކުގެ ތެރެއިން ހާވަމުންނެވެ.\n"އެ ރިޕޯޓް ބަލާފަ ޑޮކްޓަރު ބުނުއްވީ ކީކޭކަން އެނގިލައްވާތޯ ދައްތައަށް؟" އަޔާޒް ދެންވެސް މަލާކްގެ އެއްފައިގައި އެއްއަތުން ހިފަހައްޓައިގެން ހުރެ ސުވާލުކުރިއެވެ. އޭނަގެ އެ ސުވާލާއެކީ ސާރިޔާ އޭނައާއި ދިމާލަށް އެނބުރިލިއެވެ. އަޔާޒަށް ނޭނގުނު ސަބަބަކާހުރެ އެ ހިނދު އޭނަގެ ކުރިމަތީގައި ހުރި ދައްތަގެ ލޮލަށް ކަރުނަތައް ޖަމާވެފައިވެއެވެ. ހިމޭންކަމުގެ ވަގުތުކޮޅަކަށްފަހު ދައްތަ އެއްޗެކޭ ބުނަން އުޅުނުތަނާހެން ކޮޓަރީގެ ބޭރުން ކޮންމެވެސް އަންހެން ކުއްޖެއްގެ އަޑު އިވުނެވެ.\n"ސާރިޔައްތާ! ސާރިޔައްތަ މިތާނގަ އެބަހުރިދޯ މި ގަޑީގަ ލަފާ ދޯންޏަށް އިންތިޒާރުކޮށްގެން ހުރި ކުއްޖެއް؟ ދޯނި ލަފައިފިކަން އަންނަން މަ މިއައީ. އެކުއްޖާގެ ދަބަސް މިހިރީ..." ފަހު ޖުމްލަ ބުނެލި ހިނދު ދޮރުމަތިން ފެނިގެން ދިޔައީ އަޔާޒްގެ ދަބަސް ހިފައިގެން ރަކިވަމުން އައި ޒުވާން ފުރައިގެ އަންހެން ކުއްޖެކެވެ. އެ ކުއްޖާއާމެދު ހިސާބަކަށް ފޫހިވެފައި އިނދެވެސް އަޔާޒް މަޑުމަޑުން މަލާކްގެ ފަޔަށް ފިތާލަމުން އެ ފައިން ދޫކޮށްލިއެވެ. އަދި ހިތާއި ދެކޮޅަށް ތެދުވެ މަލާކަށް ބަލާލިއިރު މަލާކަށްޓަކައި އޭނަގެ ހިތުގައި ޙަމްދަރުދީއެއްވިއެވެ. އަދި އެއްފަހަރު މަލާކާއި ދިމާވާނެ ކަމަށް އޭނައަށް އުއްމީދު ކުރެވުނީ އޭނަ މަލާކްގެ ޙާލަތް ރަނގަޅުކޮށްދޭން ބޭނުންވި މިންވަރުންނެވެ. މިއީ އޭނަ ޝައުޤުވެރިކަން ހުރި ޙާލަތަކަށް ވާތީވެސްމެއެވެ. ކޮންމެއަކަސް އޭނަ އަނބުރާ ރަށަށް ވެސް ދާން ޖެހޭކަން އެނގުންވުމުން އަޔާޒް ފުން ނޭވައެއް ދޫކޮށްލަމުން ވާހަކަ ދެކެވުނެވެ.\n"އަޅުގަނޑު ދެން ދަނީ ދައްތާ....މަލާކް މިވަގުތު ކަމުންދާ ބޭސްތައް މެދުކަނޑާލުން އެދެން. އޭރުން ބޯ އެނބުރުން ކަހަލަ ކަންތައް މުޅިން ރަނގަޅުވެގެންދާނެ. މީގެ ގަޑިއިރުތަކެއް ފަހުން މަލާކް ހޭއަރާނެކަމަށް ބެލެވެނީ. މިރޭ9ޖަހާއިރަށް ހޭނޭރިއްޔާ ފަހަރެއްގަ ހޮސްޕިޓަލްގަ އެޑްމިޓްވެސް ކުރަން ޖެހިދާނެ ދެ ތިން ދުވަހަށް. ހޭއެރުމުން ގިނަގިނައިން ފެންބޮއި، މޭވާއާއި ތަރުކާރީ ފަދަ ޞިއްޙަތު ރަނގަޅު ކާނާ ކެއުން މުހިއްމު....އަޅުގަނޑު..." އަޔާޒްގެ ވާހަކަ ފުރިހަމަ ނުވަނީސް ސާރިޔާ ކުރިއަށް ފިޔަވަޅެއް އަޅާލަމުން ވާހަކަ ދެއްކިއެވެ.\n"ތިއީ މިތާ ކައިރި ރަށުގެ ހަސްފަތާލުގަ ހުންނަ ޑޮކްޓަރެއްތޯ؟" ސާރިޔާ ކަރުނުން ފުރިގެންވި ދެލޮލާއި އެކީ އަހާލިއެވެ.\n"ނު....ނޫން ދައްތާ އަޅުގަނޑު އުޅެނީ މާލޭގަ." އަޔާޒް އެހެން ބުނިތަނާހެން ސާރިޔާގެ އަޑުހަރުވިއެވެ.\n"މާލޭގަ ހުރެގެން އަހަރުމެންގެ މަލާކަށް ކޮން ފަރުވާއެއް ދެވޭނީ؟! އެނ؟! އެއްފަހަރު ވިޔަސް ރަނގަޅު ފަރުވާއެއް ދެވޭނެ ޑޮކްޓަރަކު އަހަރުމެން ރަށުގަ ހުރިއްޔާ ވާނީ ކީއް؟ މި...މިރޭވެސް އަހަރުމެންގެ މަލާކް ހޭނޭރިއްޔާ ޖެހޭނީ ކަނޑުމަގުން ގަނަތެޅިގެން އެކުއްޖާ ގޮވައިގެން ދާން! ގޮއްސަ އެތާނގަ ހުރި ބޭރުމީހާ ކިޔާ އެއްޗެއް އެތާ ހުރި ދިވެހި ކުއްޖާއަށް ރަނގަޅަށް ކިޔައިދޭން އެނގެނީއެއްނޫން. އެނގިގެން ވެސް ހޯދާ ފަރުވާއަކުން ރަނގަޅެއް ވަނީއެއްނޫން...އަހަރުމެންގެ މަލާކަށް ވެދާނެ ގޮތެއް އެނގެނީއެއްވެސް ނޫން...." ސާރިޔާ ވާހަކަ ދައްކަމުން ގޮސް ފަހު ޖުމްލަ ބުނެލި ހިނދު އޭނައަށް ގިސްލެވެން ފެށިއެވެ. ކުރިއަށް އޮތްތާނގައި މަލާކަށް ވެދާނެ ގޮތަކާއިމެދު އޭނަ ޙަޤީޤަތުގައި ވެސް ހިތްބިރު ގެންފައިވެއެވެ. އެދުވަހަކުން މަލާކަށް ރަނގަޅު ފަރުވާއެއް ހޯދައިނުދެވިދާނެކަމުގެ ބިރުވެސްމެއެވެ.\n"ދައްތާ....އަޅުގަނޑުގެ ނަންބަރު އަޅުގަނޑު ދައްތައަށް ދޭނަން. މަލާކަށް އެއްވެސް ގޮތެއް ދިމާވެއްޖެއްޔާ އެންމެ ފުރަތަމަ އަޅުގަނޑަށް ގުޅާލުން އެދެން. އޭރުން އަޅުގަނޑު ކިޔައިދޭނަން ގޭގަ ވެސް ދެވިދާނެ ފަރުވާތައް. ހޮސްޕިޓަލަށް ގެންދަން ޖެހެންޏާ ވެސް އަޅުގަނޑު ބުނާނަން. އަދި ހޮސްޕިޓަލުން ދޭ މަޢުލޫމާތުތައް އަޅުގަނޑަށް ފޮނުވީމަ މަލާކްގެ ޙާލަތު ކިހިނެއްތޯ އަޅުގަނޑު ދައްތަމެންނަށް ސާފުކޮށް ކިޔާލަދޭނަން....ދައްތަގެ ފޯނުގަ އަޅުގަނޑުގެ ނަންބަރު ސޭވްކޮށްލަންވީ ނޫންތޯ؟" އަޔާޒް އޭނަ ކޮށްދޭން އެދިގެން ހުރި ކަންތައް ކިޔައިދިނުމަށްފަހު ބުނެލިއެވެ. އެ ހިނދު ސާރިޔާއަށާއި ދޮރުމަތީގައި ހުއްޓިހުރި އަންހެން ކުއްޖާއަށް ވެސް ހުއްޓުން އަރާފައި އަޔާޒަށް ބަލަހައްޓައިގެން ތިބެވުނެވެ. ސިކުންތުކޮޅެއްފަހުން ސާރިޔާ ވާހަކަ ދެއްކިއެވެ.\n"ދައްތަ އަތުގަ ނޯވޭ ފޯނެއް...މަލާކްގެ..." ސާރިޔާގެ ވާހަކަ މެދުކެނޑުނެވެ.\n"އެހެންވީއިރު އަޅުގަނޑުގެ ނަންބަރު އެ ފޮތުގަ ނޯޓްކޮށްލިޔަސް މައްސަލައެއްނެތްތޯ؟" ކިޔަވާ މޭޒުމަތީގައި ހުޅުވިފައި އޮތް ފޮތެއް ފެނިފައި އަޔާޒް އަހާލިއެވެ. ސާރިޔާ އެދިމާލަށް ބަލާލަމުން ބޯޖަހާލިއެވެ. އެއާއެކު އަޔާޒް ކިޔަވާ މޭޒު ކައިރިއަށް ގޮސް ހުޅުވިފައި އޮތް ފޮތުގެ ކައިރީގައި ބޭއްވިފައި އޮތް ގަލަމުން ފޮތުގެ ހުސް ގަނޑެއްގައި އޭނަގެ ނަންބަރާއި ނަން ލިޔެލިއެވެ. އެއަށްފަހު ގަލަން އޮތްގޮތަށް ބާއްވަމުން ކޮޓަރިން ނިކުންނަން ދިމާކުރިއެވެ.\n"ދަނީ އިނގޭ ދައްތާ؟ އެމްއާރްއައި ރިޕޯޓް ފެނުނުއިރަކުން ކޮންމެވެސް ގޮތަކަށް އަޅުގަނޑަށް އޭގެ ފޮޓޯއެއް ވިޔަސް ފޮނުވާލަ ދިނުން ވަރަށް ބޮޑަށް އެދެން." އަޔާޒް އެތާ ދޮރުމަތީގައި އާޝޯޚުވެފައި އޭނައަށް ބަލަން ހުރި ކުއްޖާ އަތުން އޭނަގެ ދަބަސް ހޯދަމުން ސާރިޔާއަށް ހިނިތުންވުމެއް ހަދިޔާ ކޮށްލިއެވެ. ސާރިޔާއަށް ލިބުނު ހިތްހަމަޖެހުމުގައި ބޭއިޚްތިޔާރުގައި އޭނައަށް ހީލެވުނެވެ.\n"ވް...ވަރަށް ބޮޑަށް ޝުކުރިއްޔާ. ތި ކުއްޖާއަށް ނޭނގޭ ތި ކޮށްދިނީ ކިހާ ބޮޑު ކަމެއްކަން....މާތް ﷲ ތިބާއަށް ހެޔޮ ރަޙްމަތް ލައްވައި ގިނަގުނަ ނިޢުމަތްތައް ދެއްވާށި...ކިތައް ރުފިޔާތޯ ނަންގަވާނީ މިއަދު މަލާކް ބަލައިދިން ކަމަށްޓަކައި؟" ސާރިޔާ ކަމެއް ހަނދާންވި ފަދައަކުން ސުވާލުކޮށްލިއެވެ. އަޔާޒް ބޯހޫރުވާލިއެވެ.\n"ހޮސްޕިޓަލުން ބޭރުގައި އަޅުގަނޑު މީހަކަށް ފަރުވާއެއް ދެނީ ފައިސާއަށް އެދިގެނެއްނޫން. އަޅުގަނޑަށް އެހީވެވެން އޮތް މީހަކަށް އެހީވެދިނުމަކީ ލިބޭ އުފަލެއްކަމުގައި ދެކެން. ދައްތަ ރަނގަޅަށް މަލާކް ބަލައްޗޭ. އަޅުގަނޑު ދެން މިރަށަށް އައިއްޔާ މިގެއަށް އަންނާނަން." އަޔާޒް ބުނެލިއެވެ. ސާރިޔާ އުފާވެރި ހިނިތުންވުމަކާއެކީ އިން ޝާ ﷲ އޭ ބުނެލުމުން އަޔާޒް ބޯޖަހައި އެތަނުން ދާން ހިނގައިގަތީ އެތާ އޭނައަށް ބަލަން ހުރި ކުއްޖާއަށް މާ ބޮޑު ސަމާލުކަމެއް ނުދީއެވެ. އަޔާޒް ހަމަ ޙަޤީޤަތުގައި ވެސް އޭނަ ދެންމެ ކޮށްދިން ކަމާއިމެދު ހިތްހަމަޖެހިފައި ހުރެ އޭނަގެ ދަބަސް އެއްކޮނޑުގައި އަޅުވައިގެން އެގެއިން ނިކުންނަން ދިޔައެވެ. އޭނަ ދޮރުމައްޗަށް އެރި ވަގުތަކީ މަލާކްގެ ޚަބަރު އިވިގެން ރަށު އޮފީސް ކައިރީގައި ހުރެފައި ހާސްވެގެން ގެއަށް އަންނަމުން ދިޔަ މަސްޢޫދު ގެއާއި ހަމަވަމުން ދިޔަ ވަގުތެވެ. މަސްޢޫދު ހަރު ހިނގުމެއްގައި އައިސް އިސްއުފުލާލި ވަގުތު އަޔާޒް ފެނިފައި ފިޔަވަޅުތައް މަޑުކޮށްލިއެވެ. އަޔާޒް މަސްޢޫދަށް ހިނިތުންވުމެއް ދައްކާލުމުން މަސްޢޫދުގެ ނިތަށް ރޫގިނަވިއެވެ.\n"ތިއީ ކާކު؟" މަސްޢޫދު އޭނަގެ ކަންބޮޑުވުމުގައި ހުރެ އަހާލިއެވެ.\n"އަޅުގަނޑު މިއީ ޑޮކްޓަރެއް. މަލާކް ހޭނެތުނީމަ ގެއަށް ގެނެސް އަޅުގަނޑު ބަލައިފިން. މަލާކްވަނީ ނުރައްކާތެރި ޙާލަތެއްގައެއްނޫން. ވަރަށް އަވަހަށް ހޭވެސްލެވޭނެ. އެހެން ހުރިހާ ތަފްޞީލެއް މަލާކްގެ މަންމައަށް ކިޔައިދީފަވާނީ." އަޔާޒް އޭނަގެ ހިނިތުންވުމުގައި ހުރެ ބުނެލިއެވެ. މަސްޢޫދަށް އަޔާޒާއި ދިމާލަށް ބަލަހައްޓައިގެން ހުރެވުނެވެ. އެއީ މި ރަށަށް ބީރައްޓެއްސެއްކަން އެނގުންވުމުން އެއީ ޑޮކްޓަރަކަށް ވެދާނެކަމަށް މަސްޢޫދަށް ޤަބޫލުކުރެވުނެވެ. އެހެނަސް ކީއްވެކަމެއް ނޭނގުނެވެ. އެ މޫނުމަތިން އޭނަ ދަންނަ ގޮތެއް ހުއްޓެވެ. އެ ސޫރަ ފެނިފައި އޭނަ ހަނދާންވަނީ ކާކުކަން އެނގުންވި ވަގުތު މަސްޢޫދުގެ ނޭވާ މެދުކެނޑޭ ގޮތްވިއެވެ. އިރުކޮޅެއްފަހުން އޭނައަށް ވާހަކަ ދެކެވުނެވެ.\n"ތިއީ....ޢަބްދުލްޙަލީމްގެ ދަރިއެއްތަ؟" މަސްޢޫދަށް އެހެން އަހާލެވުނީ އޭނަގެ ވިންދު އަވަސްވެފައިވާ ޙާލުގައެވެ.\n"އާދެ! ކިހިނެއްތޯ އެނގިލެއްވީ؟!" އަޔާޒަށް ޙައިރާންވެފައިހުރެ އަހާލެވުނެވެ. އެ ހިނދު މަސްޢޫދަށް ލުއި އާހަކާއެކީ ހިނިތުންވެލެވުނެވެ.\n"މޫނުމަތިން ހަމަ ހީވަނީ ޙަލީމްގެ ޒުވާން ދުވަސްވަރުހެން ވިއްޔާ. ޙަލީމްއަކީ އަހަރެންގެ ވަރަށް ގާތް ރައްޓެއްސެއް އޭނަ ދުނިޔޭގަ ހުރިއިރު. ދެމީހުން އެކީގަ ބޯޓު ދަތުރުތަކުގަ ވަޒީފާ އަދާކުރީ." މަސްޢޫދު ކިޔައިދިނެވެ.\n"އެހެންތޯ؟ ކޮން ނަމެއްތޯ ބޭބެއަށް ކިޔަނީ؟" އަޔާޒަށް އަހާލެވުނެވެ.\n"މަސްޢޫދު....މަސްޢޫދު ޢަލީ." މަސްޢޫދު ބުނެލިއެވެ. އެ ނަން އިވިގެން ދިޔަ އަޔާޒް ކުއްލިއަކަށް އެއްޗެއްގެ މަތިން ހަނދާންވިއެވެ. އެއާއެކު އޭނަ އޭނަގެ ދަބަސް ކޮނޑުން ނަގައި ހިފަހައްޓާލަމުން ދަބަހުގެ ކުރިމަތީގައި ހުރި ބައި ހުޅުވާލިއެވެ.\n"ނަސީބެއް ބޭބެއާއި ދިމާވިކަން. ބޭބެއަށް ދޭން އަޅުގަނޑުގެ ދޮންބެ އަޅުގަނޑާއި ޙަވާލުކުރި އެއްޗެއް މީ." އަޔާޒް އޭނަގެ ދަބަހުން އެއްކަލަ ސިޓީ އުރަ ނަގައި މަސްޢޫދުގެ އަތަށް ލައިދިނެވެ.\n"މިއީ ކޯޗެއް؟" މަސްޢޫދަށް އަހާލެވުނެވެ.\n"ނޭނގެ. އަޅުގަނޑު ނުއެއް ބަލަން ތިއީ ކޯޓު މައްސަލައަކާއި ގުޅޭ އެއްޗަކަށް ވެދާނެތީ. އަޅުގަނޑުގެ ދޮންބެއަކީ ވަކީލެއްވީމަ ޢާއްމުކޮށް ދޮންބެ މިހެން ދޭ އެއްޗެހި ބަލައި ނޫޅެން." އަޔާޒް ތެދުތެދަށް ބުނެލިއެވެ. މަސްޢޫދު ބޯޖަހާލިއެވެ.\n"ތިއީ އެހެންވީއިރު ޙަލީމްގެ ހަގު ފިރިހެން ދަރިފުޅުދޯ؟" މަސްޢޫދު ސިޓީ އުރައަށް ބަލައި އަޔާޒަށް ބަލާލަމުން އަހާލިއެވެ. އަޔާޒް އޭނަގެ ދަބަސް ކޮނޑުގައި އަޅުވާލަމުން އާދެއޭ ބުނެލިއެވެ. އެއަށްފަހު ފާލަމާއި ދިމާލަށް މީހުން ދާ މަންޒަރު ފެނިފައި ދަނީއޭ ބުނެ އެދިމާލަށް ދާން އަވަސްވެގަތެވެ. އަޔާޒް ދިޔަ މަންޒަރު މަސްޢޫދަށް ބަލަހައްޓައިގެން ހުރެވުނީ ސީރިއަސް ނަޒަރެއްގައެވެ.\n"ހެލޯ ކޯރމެޑް ހޮސްޕިޓަލް؟ މިއީ ޑޮކްޓާރ އަޔާޒް......މީގެ3ދުވަސްކުރިން....އޯގަސްޓް މަހުގެ 11 ވަނަ ދުވަހު އަޅުގަނޑު ލިޔުނު ހުރިހާ އެމްއާރްއައި ރިޕޯޓެއް އަޅުގަނޑަށް މެއިލްކޮށްދެވިދާނެތޯ؟ އެމް.ޑީ. ގެ ހުއްދަ އަޅުގަނޑު އަމިއްލައަށް ހޯދާނަން...އާދެ. ޝުކުރިއްޔާ!" އަޔާޒް އިނގިރޭސި ބަހުން ވާހަކަ ދެއްކުމަށްފަހު ފޯނު ކަނޑާލިއެވެ. އެއަށްފަހު ވިސްނުމެއްގައި އެއްދިމާލަކަށް ނަޒަރު ހުއްޓައިގެން އިނެވެ.\n"މަސްޢޫދަށްވާ ތި އާދެވުނީ ތަންކޮޅެއް ލަހުން! ދެންމެ މިގެއަށް އައި ކުއްޖަކު ފެނުނުނަމަ އުފަލުން ގޮސް މޮޔަވީސް....އެއީ ދިވެހި ޑޮކްޓަރެއް. އައިސް މަލާކް ބަލާފަ ބުނީ މަލާކްގެ ބޭސް މެދުކެނޑީމަ އެ މަންޖެ ރަނގަޅުވާނެއޯ. ހޭއެރީމަ ޞިއްޙަތު ރަނގަޅު ކާނާ ދޭށޯ. އަދި އެއްވެސް ކަމެއް ދިމާވިއްޔާ ތިމަންނައަށް ގުޅާށޯ ކިޔާފަ ނަންބަރުވެސް ދީފައޭ ދިޔައީ! ވަރަށް މި ޒަމާނުގަ ނުފެންނާނެ ކަހަލަ ކުއްޖެއް އެއީ މާ ޝާ ﷲ!" ސާރިޔާ ހުވަފެނީ ގޮތަކަށް ބުނެލިއެވެ.\n"އެއީ ކާކުކަން ސާރިޔާއަށް އެބަ އިނގޭތަ؟" މަސްޢޫދު އާދައިގެ އަޑަކުން އަހާލިއެވެ.\n"ނޫން ނޭނގޭ....ނަމެއް ނާހަން. ނަންބަރު ލިޔުނު ފޮތުގަ ނަން ލިޔެފަ ކަންނޭނގެ އޮންނާނީ ބަލާލަ...." ސާރިޔާ އެއްނޭވައިން އެހެން ބުނެ އެ ޑޮކްޓަރުގެ ނަން ބެލުމަށްޓަކައި މަލާކްގެ ކޮޓަރިއަށް ވަންނަން އުޅުނެވެ. އެހެނަސް އޭގެ ކުރިން މަސްޢޫދު ވާހަކަ ދެއްކިއެވެ.\n"އެއީ ޢަބްދުލްޙަލީމްގެ ހަގު ފިރިހެން ދަރިފުޅު..." މަސްޢޫދު އަންގާލަދިނެވެ. އެ ހިނދު ސާރިޔާގެ ދެލޯ ބޮޑުވެ ހުއްޓުންއަރާ ގޮތްވިއެވެ. ހިނދުކޮޅެއް ވަންދެން އެހެން ހުރެފައި ސާރިޔާ ވާހަކަ ދެއްކިއެވެ.\n"މް...މަސްޢޫދު ސިޓީއެއް ފޮނުވީތަ އެމީހުންނަށް؟" ސާރިޔާ ތުރުތުރު އަޅާ އަޑަކުން އަހާލިއެވެ.\n"އަހަރެން ނުފޮނުވަން. އެކަމަކު އެމީހުން މިއޮތީ ސިޓީއެއް ފޮނުވާފަ." މަސްޢޫދު އެހެން ބުނުމާއެކު ސާރިޔާއަށް ލިބުނު ލުއި ސިހުމާއެކީ އޭނަގެ އާހެއްގެ އަޑު އިވުނެވެ. އޭގެ ދެވަނަ ސިކުންތުގައި އޭނަ އަވަސް ފިޔަވަޅުތަކެއްގައި އައިސް މަސްޢޫދުގެ ކުރިމަތީގައި މަޑުކޮށްލިއެވެ.\n"ކީކޭ އޮތީ ތީގަ؟" ސާރިޔާއަށް އަހާލެވުނެވެ. އެއާއެކު މަސްޢޫދު އެ ސިޓީ އުރަ ކަނޑަމުން ފަށްޖެހި ގޮނޑީގައި އިށީންނަން ދިޔައެވެ. މަސްޢޫދު ގޮނޑީގައި އިނދެ އެ އުރައިގެ ތެރެއިން ސިޓީ ނަގައި ހުޅުވާލި ވަގުތު ސާރިޔާވެސް ކެތްމަދުވެފައިވާ ފަދައަކުން ގޮސް އޭނަ ކައިރި އިށީނދެ އެއަށް ނަޒަރު ހިންގާލިއެވެ.\nއަނެއްކާވެސް ކަނޑު ދަތުރަކާއި ބައި ގަޑިއިރުގެ ފްލައިޓަކަށްފަހު އަޔާޒް މާލެއާއި ހަމައަށް ފޯރީ 7:30 ވާން ގާތްވެފައި ވަނިކޮށެވެ. އާދައިގެ މަތިން އޭނަ އެފަދަ ގަޑިއެއްގައި ރަށަށް އައުމާއެކު ބޮޑުމަންމަ އޭނައަށް ނަމާދު މަތިން ހަނދާންކޮށްދިނެވެ. އޭނަ އުޅުނީ ނަމާދުގެ ކުރިން ވެސް އަނުމްއާއި ބައްދަލުވޭތޯއެވެ. އެހެނަސް....\n"އެ މަންޖެ މަޣްރިބް ނަމާދަށް ވަންގޮތަށް ކޮޓަރީގެ ދޮރު ތަޅުލައިގެން ހުރީ. ކުރީކޮޅު އަހަރުމެންވެސް ކަންބޮޑުވި. އެކަމަކު ހައިފާ އެބަ ބުނޭ ދޭތެރެދޭތެރެއިން ޤުރުއާން ކިޔަވާ އަޑު އެބަ އިވެއޭ. ހީވަނީ ދެން އެ ދޮރު ހުޅުވޭނީ ޢިޝާ ނަމާދަށް ފަހުހެން. އަމިއްލަ ކޮއްކޮ ކައިރިން ދަސްކޮށްބަލަ އަޔާޒް!" ބޮޑުމަންމަ އޭނަ ނަމާދާއި ދުރު މިންވަރު އިޙްސާސްކޮށްދިނުމަށް އެ ފުރުޞަތުގެ ބޭނުންވެސް ހިފިއެވެ. އެހެނަސް އަޔާޒް ދެންވެސް ނަމާދަށް ދިޔުމުގެ ކުރިން ބޮޑުމަންމައާއި ހައިފާ ޙިއްސާ ކުރާ ކޮޓަރީގެ އެތެރޭގައި ހުންނަ ކޮޓަރީގެ ދޮރު ކައިރިއަށް ދިޔައެވެ. އޭރުވެސް އެ ކޮޓަރީގެ ތެރެއިން އަނުމްގެ ކިޔެވުމުގެ އަޑު އިވުމުން އަޔާޒަށް ހަމަޖެހުމުގެ ނޭވައެއް ދޫކޮށްލެވުނެވެ.\n"އަނުމް....ކޮބާ ފުރަތަމަ ދުވަހުއްސުރެ ވެސް ހޭނިއްޖެދޯ މިގެއަށް؟" އަޔާޒް އޭނަގެ އަޑަށް ޖޯޝެއް ގެންނަމުން އެދިމާލަށް ދަމުން ސުވާލުކުރިއެވެ. ބޮޑުމަންމަ ގައިމެއްނޫންހޭ ބުނެލުމުން އަނުމް އިސްޖަހާލި ވަގުތު ހިނިތުންވުމެއް އޭނަގެ ތުންފަތްމަތިން ދުވެލިއެވެ. އެކަން ފާހަގަވުމުން އަޔާޒަށް އިތުރު ހިތްވަރެއް ލިބުނެވެ.\n"އޭ ބޮޑުމަންމާ.....އެބަ އިނގޭތަ އަހަރެން ޖިންސްގެ ޖީބު ތެރެއިން ކޮންމެވެސް އެއްޗެއް އެބަޖެހޭ.....ދަގަނޑު ފަންޏެއް ކަހަލަ އެއްޗެއް." އަޔާޒް އަނގަޔަށް ގޮތެއް ހަދާލަމުން ބުނެލި ވާހަކައިން އަނުމް އޭނައަށް ބަލާލިއިރު ދެން ތިބި މީހުންނަށް ސިއްރުވެރި ގޮތަކަށް ހީލެވުނެވެ.\n"ދަގަނޑު ކޯޗެކޭ؟ ޔޫ އާރ ޓޫ މަޗް ޔަޒްބެ!" ހައިފާ ސަމާސާކުރަމުން ހެވިފައިހުރެ އަހާލިއެވެ.\n"ދެން ތިއެއް ބަލާލީމައެއްނު އެނގޭނީވެސް؟" ވަސީމާ އޭނަގެ ހިނިތުންވުން ކޮންޓްރޯލް ކުރަން މަސައްކަތް ކުރަމުން ބުނެލިއެވެ.\n"އާނދޯ؟ އަނހަ! މިއީ ކޯޗެއްބާ؟" އަޔާޒް އޭނަގެ ޖީބަށް އަތް ކޮއްޕައި އެ ޖީބުގައި އޮތް ރަން ފަށް ނަގާލަމުން ބުނެލިއެވެ. އޭނަ އޭތި އެލުވައިގެން ހުރި ގޮތުން އޭގެ ފުލުގައި އޮތް ހިތް ސާފުކޮށް ފެންނަމުން ދިޔައެވެ. އޭތި ފެނިފައި އަނުމްގެ ދެލޯ ބޮޑުވިއެވެ. އޭނަ ކުއްލިއަކަށް އަވަސް ފިޔަވަޅުތަކެއްގައި ގޮސް އަޔާޒްގެ ކައިރީގައި ހުއްޓިލިއެވެ.\n"ތިއީ ކޮއްކޮގެ ފަށް!" އަނުމް ގޮސް ބުނެލިއެވެ. އެއާއެކު އަޔާޒް ޙައިރާންވާކަމަށް ހެދެމުން ހިނިތުންވުމަކާއެކީ އެ ފަށް އަނުމްގެ އަތަށް ލައިދިނެވެ.\n"ކިހިނެއްބާ ދޯ ކޮއްކޮގެ ފަށް މި ބޭބެގެ ޖީބަށް އަންނާނީ؟" އަޔާޒް ނޭނގޭ ކަމަށް ހަދާފައި ބުނެލިއެވެ.\n"މި ފަށް ހޯދަން ބޭބެ ކުރިން ކޮއްކޮ އުޅުނު ރަށަށް ދިޔަ ވާހަކަ ދޮންބެ ބުނި. ޖަޒާކަ ﷲ ޚައިރަން ބޭބޭ!" އަނުމް ލޯތްބާއެކީ ބުނެލި ބުނެލުމުން އަޔާޒްގެ ހިތް ވިރިގެންދާން ފެށިއެވެ. ހަމަ އެ ހިނދު އަނުމްގެ ނަޒަރުގައި އޭނަ ރަނގަޅުވީ ކާކުގެ ސަބަބުންކަން އެނގުންވުމުން އޭނައަށް ދޮންބެއާއި ދިމާލަށް ބަލާލެވުނެވެ. ދޮންބެ އޭނައަށް ބަލަހައްޓައިގެން ހުރެ ބޯޖަހާލިއެވެ. އެހެނަސް އޭނަ ފުރުމުގެ ކުރިން ދޮންބެ އޭނައާއި ދެއްކި ވާހަކަ މަތިން ހަނދާންވެގެން ދިޔުމުން އަޔާޒް އަނެއްކާވެސް އަނުމްއަށް ބަލާލިއެވެ.\n"ކޮއްކޯ....ތިހާ މުސްކުޅި ނަމެއް ބޭބެއަށް ނުކިޔައްޗޭ. ވަރަށް ރީތި ނަމެއްނު ކިޔަންވާނީ މިކަހަލަ ރީތި ބޭބެއަކަށް؟ ބޭބެއާއި ދިމާލަށް ކޮއްކޮ ކިޔާނީ....ތިއްތި! ކިޔާބަލަ ތިއްތި!" އަޔާޒް ހިނިތުންވުމަކާއެކީ އެދުނެވެ.\n"ޖަޒާކަ ﷲ ޚައިރަން ތިއްތި!" އަނުމް ހިނިތުންވުމެއްގައި ހުރެ ބުނެލިއެވެ. އެއާއެކު އަޔާޒް އުފާވެފައިހުރެ ބަރާބަރޭ ބުނެލިއެވެ. ހަމަ އެ ހިނދު އެންމެން އައިސް ކާން އިށީނުމަށް ވަސީމާ އެންގިއެވެ. އެވަގުތު ލަޔާންއާއި ލިލިއަން ވެސް އެތަނަށް ގެނެވުނެވެ. ލަޔާން ނިޝާންގެ ކައިރީގައި ބެހެއްޓިގެން ދިޔައިރު ލިލިއަން އޭނައަށް ޚާއްޞަ ކުރެވިފައިވާ އުސް ގޮނޑީގައި ކުޅޭ ތަކެއްޗާއެކީ ވަސީމާ ބެހެއްޓިއެވެ. އާދައިގެ މަތިން ތަންކޮޅެއް ކުރިން ލިލިއަންއަށް ކާންދެވިފައި ވުމުންނެވެ.\n"ނަސީބެއް އަނެއްހެން އަހަންނަށް އެވަގުތު އެރަށުގަ ހުރެވުނުކަން. އެ ނޫންނަމަ އެ ޢާއިލާ މީހުން ހިނގީހީ އެކުއްޖާއަށްވެގެން އުޅޭ ގޮތެއް ނޭނގިގެން. އަސްލު ތަންކޮޅެއް ޑޯޒޭޖް ހައި ކޮށް ބޭހެއް ދީފަ ހުރީ އެކުއްޖާއަށް. ބުނިން އެ ބޭސްތައް މެދުކަނޑާލާށޭ. ކަމެއް ދިމާވިއްޔާ އަހަންނަށް ގުޅާށޭ ވެސް އަހަރެން ބުނިން އެގޭ މަންމަ ކައިރި." އަޔާޒް ކިޔައިދިނެވެ.\n"މާ ޝާ ﷲ! އަޔާޒްގެ ހިތުގަ އެޅީ ދޯ ތިކުއްޖާ؟ އެކުއްޖާ ގެންނަންވީއެއްނު މިގެއަށް؟" ނިޝާން އެވާހަކަ ބުނެލީ އެއްދިމާލަކަށް ނަޒަރު ހުއްޓައިގެން ސަމާސާވެރި ރާގަކަށް ކަމަށްވިޔަސް އެ ލޮލުގައި ސީރިއަސްކަމެއްވިއެވެ.\n"ދޮންބޭ......އަހަންނަށް އެތަނުން ފެނުނީ އިންނާނެ ކުއްޖެއްނޫނޭ...އަހަންނަށް ފެނުނީ ބަލިމީހެއް. ބަލިމީހަކަށް އެހީވާން ވެވެން އޮތް ހުރިހާ ކަމެއް އަހަރެން ކުރާނެކަން ދޮންބެއަށް އެނގެއެއްނު؟" އަޔާޒް އޭނަގެ ކޮޅު ދިފާޢުކުރަމުން ބުނެލިއެވެ. ނިޝާން އެ ވާހަކައަށް ބޯޖަހާލިއެވެ.\n"އެންމެ ރަނގަޅު. އަޔާޒް ކައި ނިމިގެން ދޮންބެގެ ކޮޓަރީގެ ބެލްކަންޏަށް ޖައްސާލަބަލަ....ކުޑަ ވާހަކައެއް ދައްކަންވެފަ އެބައޮތް." ނިޝާން އެހެން ބުނެ އޭނަގެ އުލާއި ވަޅި ތަށްޓަށް ދޫކޮށްލަމުން ތެދުވެލިއެވެ. އެއަށްފަހު އޭނަގެ ކޮޓަރިއަށްދާން މިޞްރާބުޖެހިއެވެ. ދޮންބެ ކޮޓަރިއަށްވަދެ ދޮރު ލައްޕާލަންދެން އަޔާޒަށް އެދިމާލަށް ބަލަން އިނދެވުނެވެ. ދެންމެ ދެކެވުނު ވާހަކައާއި ގުޅުވައިގެން ދޮންބެ ކުއްލި ގޮތަކަށް އޭނައާއި ވަކިން ވާހަކަ ދައްކަން އެދުމުން އަޔާޒްގެ މެއަށް ގޮތެއްވިއެވެ. (ނުނިމޭ)


Ihavandhippolhu Airportaa Gulhey Petition Eh — Ihavandhoo.com\nއިހަވަންދިއްޕޮޅު އެއާޕޯޓާ ގުޅޭ ޕެޓިޝަނެއް. ޖެޓީ އަޅައިދީ!\n18 ސެޕްޓެމްބަރު 2020 11\nހއ.އުނގުލިފިނޮޅު ބިއްދޮށް ހިއްކައިގެން އެމް.ޓީ.ސީ.ސީން ތަރައްގީކުރަމުންދާ، އިހަވަންދިއްޕޮޅު އެއާޕޯޓްގައި، ލަފާފުރުމަށް ޖެޓީއެއް އަޅައިދިނުން އެދި އޮންލައިން ޕެޓިޝަނެއް ހަދަން ފެށުމަށް ތައްޔާރުވަމުންދާ މައުލޫމާތު މި ނޫހަށް ލިބިއްޖެއެވެ.\nއެމް.ޓީ.ސީ.ސީން ދާދިފަހުން ޚަބަރުދީފައިވާގޮތުން، އެއާޕޯޓް އެޅުމަށް އެ ކުންފުނީގެ މަހާޖައްރާފުން މިދިޔަ އަހަރު ހިއްކި ބިމުގައި ކުރަމުންދާ އެއާޕޯޓް ތަރައްގީކުރުމުގެ މަސައްކަތް ދާދި އަވަހަށް ނިމޭނެއެވެ.\nތިލަދުންމަތީ އުތުރުބުރިއަށް ނިސްބަތްވާ ބައެއް ރަށްރަށުގެ ޒުވާނުންގެ ބޮޑު ދައުރެއް އޮވެގެން ތައްޔާރުކުރަން ފަށާ މި ޕެޓިޝަނަކީ އެއާޕޯޓްގެ މަސައްކަތް ނިމެންދާއިރު ވެސް އެއާޕޯޓަށް ލަފާފުރުމަށްޓަކައި ހަދަން ޖެހޭ ޖެޓީގެ މަސައްކަތުގެ އެއްވެސް މަޢުލޫމާތެއް އެއްވެސް މުޢައްސަސާއަކުން ހާމަކޮށްފައި ނުވުމާއި، އެ މަސައްކަތް އެއްވެސް ފަރާތަކާ ވެސް ހަވާލުކޮށްފައި ނުވާތީ އެއާޕޯޓްގައި ޖެޓީއެއް އަޅާނެކަމާމެދު ސުވާލު އުފެދި އެކަމާ ކަންބޮޑުވެގެން ތައްޔާރުކުރަން ފަށާ ޕެޓިޝަނެއް ކަމަށް ޚަބަރުލިބެއެވެ.\nއިހަވަންދިއްޕޮޅު އެއާޕޯޓަށް ވަކިން ލަފާފުރޭ ގޮތަށް ޖެޓީއެއް އެޅުމަކީ އެއާޕޯޓާ ކައިރި ރަށްރަށާއި ރިސޯޓްތަކުން ނުހަނު ބޮޑަށް އެދެމުންދާކަމެވެ.\nއެއާޕޯޓް އެޅުމަށް ހިއްކާފައިވާ ބިމުގެ އެއްކޮޅު ހޯރަފުއްޓާ ގުޅުވާލާފައިވާއިރު، މިހާރު އެއާޕޯޓް ނިމެމުން އެދަނީ އެއާޕޯޓަށް ލަފާފުރުމަށް ހޯރަފުށީ ފަޅު ބޭނުންކުރުން ނޫން ގޮތެއް ނޯންނަ ގޮތަށެވެ.\nއެއަރޕޯޓް ޖެޓީ އޮންނަންޖެހޭ. މީ ވަކިރަށެއްގެ ރައްޔިތުންގެ ފައިސާއިން ހަދާތަނެއް ނޫން. ޖެޓީ ނެތުމަކީ އެހެން ރަށްރަށުގެ މީހުނަށް ދަތުރު ދިގުވެ, އިތުރަަށް ޚަރަދުވެސް ކުރަންޖެހޭ ކަމެއް.\n– 18 ސެޕްޓެމްބަރު 202048\nއިހަވަންދިއްޕޮޅު އެއާޕޯޓެއް ނުކިޔާ. އެއީ ހޯރަފުށީ އެއާޕޯޓް. އެހެންވެ މިއީ އިހަވަންދޫ މީހުންގެ ޒާތީ ކަމެއް. ފާލަމެއް އަޅައިގެން ތިމާވެއްޓަށް ގެއްލުން ދިނުމުގެ ބޭނުމެއް ނެތް. ފަޅަށްވަދެފައި ރީއްޗަށް އެއާޕޯޓަށް ދެވެން އެބައޮތް. ކޮން ބޭކާރު ހަރަދެއް.\n– 18 ސެޕްޓެމްބަރު 2020 10 4\nކީއްތޯވީ ހޯރަފުށީ ޖެޓީބޭނުން ކުރެއްވުން\n– 19 ސެޕްޓެމްބަރު 202073\nIhavandhipolhu noon. HOARAFUSHI AIRPORT Kiyaaba. Hoarafushi badhara faibaigen airport dhaan jeheeni. Ehen noony naas thibee rashuga.\n– 19 ސެޕްޓެމްބަރު 2020 8 2\nIslaah.. #Horafushi Airport l*\n– 19 ސެޕްޓެމްބަރު 202062\nKamakaa hasadhaliyas thi thankolheh boduvary\n– 19 ސެޕްޓެމްބަރު 202072\nކޮން ހއ އުނގުލިފިނޮޅު ބިއްދަށެއް؟ އެތަން އޮތީ ހޯރަފުށީގަ ހޯރަފުށީގެ އިޙްތިސާސްކަމަށް ކަނޑައަޅައިފަ އޮތް ސަރަހަށްދުގެ ތެރޭގަ․ އަދި ތިޔަ ބުނާ އުނގުލި ފިނޮޅުވެސް އޮތީ އެސަރަހަށްދުގެތެރޭގަ․ އިހަވަންދިއްޕޮޅު އެއަރޕޯޓްކިޔާ ތަނެއް ސަރުކާރަކުން ނާޅާ އެނަމެއް ނުވެސްކިޔާނެ․․ ޖެޓީއެއްވެސް ނުހެދޭނެ ހެދިޔަސް ވައްޓާލޭނެ ކަނޑިންމަ ބައްދާލޭނެ․․ ހުވަފެނެއްފަ ތިއުޅެނޫ\n– 19 ސެޕްޓެމްބަރު 202092\nމޮޔަ ނުވޭ․ ހޯރަފުށީ އެއާޕޯޓު ހަދާނީ ހޯރަފުށީ ރައްޔިތުންގެ އިހުސާސްތަކާ އެއްގޮތަށް․ އިހަވަންދިއްޕޮޅު އެއާޕޯޓެއް އަޅާކަމެއް އެނގިފައެއް ނެތް․\n– 19 ސެޕްޓެމްބަރު 202093\nއެއާޕޯރޓު އެ އަޅަނީ ހޯރަފުށީގަ․ ހޯރަފުށީ އެއާޕޯޓު․ އެހެންވީމަ މިސަރަހައްދުގައި ތަރައްގީކުރާ ހަސްފަތާލު ހުންނަންވާނީ އެއާޕޯޓު އޮންނަ ރަށެއްގަ․ ސަރަހައްދީ ހަސްފަތާލުން މާލެ ފޮނުވަން ޖެހޭ ބަލިމީހުންނަށް ފަސޭހަ ކަމާއެކު، ކަނޑުމަގުން ދަތުރުކުރުމުގެ ބަދަލުގަ ވައިގެ މަގުން ދަތުރު ކުރެވޭނޭ ގޮތަށް․ ހެލްތު މިނިސްޓުރީން މިކަމާ ވިސްނަވާނެ ކަމަށް ވަނީ ހަބަރު ލިބިފަ․ ޝުކުރިއްޔާ ސައްލެ․\n– 19 ސެޕްޓެމްބަރު 2020 10 0\nއެއާޕޯޓު އަޅާނީ ހޯރަފުށީގަ․ އިހަވަންދޫގެ އެކިދިމަދިމާއިން ހެލްތަށް ބޮޑެތި ބިންތައް ދީދީ ތިއްބާ އިރާދަކުރެއްވިއްޔާ ހޮސްޕިޓަލްވެސް އަޅާނީ ހޯރަފުށީގަ․\n– 19 ސެޕްޓެމްބަރު 202090\nއެއަޕޯޓަށް ވަކި ޖެޓީއެއް ހަދަންޖެހެންޏާ އިހަވަންދޫގަ އަޅާ ހޮސްޕިޓަލަށްވެސް ވަކި ޖެޓީއެއް އަޅަންޖެހޭ ހުޅަނގު އުތުރު ފަރާތުގަ އޭރުންތާ އެހެން ހުރިހާ ރަށެއްގެ ރައްޔިތުންގެ ވަގުތާފައިސާ ސަލާމަތްވާނި، ވަކި ރަށަށް ފައިދާވާގޮތަށް ހޮސްޕިޓަލްވެސް އަޅައިގެން ނުވާނެތާ ޕެޓިޝަން ޖައްސާނަން\n– 19 ސެޕްޓެމްބަރު 2020 11 0\nޣާޒީފުޓްބޯޅަ ދަނޑުގެ ސަބް ބޭސް ތައްޔާރުކުރުމަށް އާރުކޭއެލް ގްރޫޕާއި ހަވާލުކޮށްފި 28 އޮކްޓޫބަރު 2020


MNU ge dhanaalu thakugai ulhey dharivarunge2mahuge fee ma'aaf kohdheefi - AO News\nދިވެހިރާއްޖޭގެ ޤައުމީ ޔުނިވަރސިޓީ (އެމްއެންޔޫ)ގެ ދަނާލުތަކުގައި ދިރިއުޅޭ ދަރިވަރުންގެ ދެ މަހުގެ ހޮސްޓެލް ފީ މަޢާފުކޮށްދީފި އެވެ.\nއެގޮތުން އެމްއެންޔޫ އިން މަޢާފްކޮށްދީފައި ވަނީ މާރިޗު މަހާއި އޭޕްރީލް މަހުގެ ހޮސްޓެލް ފީ އެވެ.\nކޮރޯނާވައިރަސް ފެތުރުން ހުއްޓުވުމަށްޓަކައި ދިވެހި ސަރުކާރުން ކުރަމުންދާ މަސައްކަތަށް އެއްބާރުލުން ދިނުމުގެ ގޮތުން މި ހިނގާ އޭޕްރީލް މަހުގެ 11 ވަނަ ދުވަހުގެ ނިޔަލަށް އެމްއެންޔޫގެ ކެމްޕަސްތައް ބަންދުކޮށް، ކިޔަވައިދިނުމުގެ ހުރިހާ ޙަރަކާތެއް ވަނީ މެދުކަނޑާލައިފަ އެވެ.\nއެމްއެންޔޫ އިން ބުނީ ގެއްލިގެންދާ ދުވަސްތަކުގެ ކިޔަވައިދިނުމުގެ ކަންތައްތައް ކުރިއަށްގެންދާނެ ގޮތެއް ނިންމާނީ ޔުނިވަރސިޓީ އަލުން ހުޅުވުމާއެކު ބާއްވާ ފުރަތަމަ އެކެޑެމިކް ސެނަޓުގައި ކަމަށެވެ.\nކޮވިޑް-19 އާއި ގުޅިގެން ރާއްޖޭގެ ހިންގާ ކޮލެޖް، ޔުނިވަރސިޓީ އަދި ތަމްރީންދޭ ހުރިހާ ތަނެއް ބަންދުކުރުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ނިންމާފައި ވަނީ ނިމިގެންދިޔަ މާރިޗު މަހުގެ 14 ވަނަ ދުވަހު އެވެ.\nއެގޮތަށް ނިންމާފައި ވަނީ ޢާންމު ޞިއްޙަތު ރައްކާތެރިކުރުމުގެ ޤާނޫނު)ގެ 34 ވަނަ މާއްދާގެ (ނ) ގެ ދަށުން ޑިރެކްޓަރ ޖެނެރަލް އޮފް ޕަބްލިކް ހެލްތަށް ލިބިފައިވާ ޤާނޫނީ ބާރުގެ ތެރެއިންނެވެ.\nދުނިޔޭގެ އެކި ހިސާބުތަކުގައި އަދިވެސް ކޮންޓްރޯލް ނުކުރެވި ފެތުރެމުންދާ ކޮވިޑް-19 އަށް ރާއްޖެއިންވެސް މިހާތަނަށް 18 މީހުން ޕޮޒިޓިވްވެފައިވާއިރު، އޭގެ ތެރެއިން 13 މީހުން ވަނީ ބަލިން ރަނގަޅުވެފަ އެވެ. އަދި ކޮވިޑް-19 އާއި ގުޅިގެން ޖުމްލަ 866 މީހުން ކަރަންޓީނުކޮށްފައި ވެއެވެ.\n(މޯލްޑިވްސް ނޭޝަނަލް ޔުނިވަރސިޓީ (އެމްއެންޔޫކޮރޯނާ ވައިރަސްކޮރޯނާވައިރަސްކޮވިޑް-19ކޮވިޑް19އެމްއެންޔޫދިވެހިރާއްޖޭގެ ޤައުމީ ޔުނިވަރސިޓީ


Bura masakkathun umeedhee jeeleh\nބުރަ މަސައްކަތުން އުންމީދީ ޖީލެއް!\nކޯޗް ޝާޒްލީ މުހައްމަދު\nއެފްއޭއެމް ޓާފް ދަނޑުގައި 19 އަހަރުން ދަށުގެ ގައުމީ ޓީމުގެ ފަރިތަކުރުންތައް އޮވެ ހިނގަ އެވެ. ޕްރެކްޓިސް ފެށުމުގެ ކުރިން ހެޑް ކޯޗް ޝާޒްލީ މުހައްމަދު (ޝާޒް) ކުޅުންތެރިންނާއި ވާހަކަ ދައްކާލުމަށް ފަހު ޕްރެކްޓިސް ފެށި އެވެ. ކޮންމެ ކުޅުންތެރިޔަކު ބޯޅައެއް ނަގައިގެން ބޯޅައާއެކު ދަނޑުގައި ދުއްވަން ފެށި އެވެ. މިއީ ރާއްޖޭގެ ސީނިއާ ގައުމީ ޓީމުންނާއި އެހެން ޓީމުތަކުންވެސް ނުފެންނަ މަންޒަރެކެވެ. މިއީ އަދި އާ މެތޮޑެކެވެ. ފެނިފައި ހުރި އެހެން ޕްރެކްޓިސްތަކުގައި ބޯޅަ ނަގަނީ ޓެކްޓިކްސް ޕްރެކްޓިސް ކުރުމުގެ ގޮތުންނެވެ. އެންމެ ފުރަތަމަ ޖަހަނީ ވޯމްއަޕްގެ ގޮތުގައި މުޅި ޓީމު އެކުގައި ދުވުމުގެ ބުރެވެ.\n"މިހާރު ބަދަލު ވަމުން އަންނަ ފުޓްބޯޅައިގައި ބޯޅަ ނުލައި އެއްވެސް ސެޝަނެއް ގެންދިއުމަކީ މާ އެކިއުރޭޓް ގޮތަކަށް ނުވޭ،" އޭއެފްސީ ކޯޗިންގެ ޕްރޯ ލައިސެންސް ހާސިލުކޮށްފައިވާ ހަމަ އެކަނި ދިވެހި ކޯޗް ޝާޒް، ސުވާލަށް ޖާވަބު ދިނެވެ. "ބޯޅަ ބޭނުން ކޮށްގެން ގެންދިޔައީމަ އެޑްވާންޓޭޖުތަކެއް ހުރޭ، އެހެންވެ ވޯމްއަޕް ސެޝަން ވެސް ބޯޅަ ބޭނުންކޮށްގެން ކުރިއަށް ގެންދަނީ."\nނަވާރަ އަހަރުން ދަށުގެ ގައުމީ ޓީމުގެ ޕްރެކްޓިސް ޝާޒްގެ ޕްރޮގްރާމްގެ ދަށުން ގެންދާތާ ހަތަރު ވަރަކަށް މަސްވެއްޖެ އެވެ. އެ ޓީމުގެ ފެންވަރަށް ބަދަލުތަކެއް އަތުވެއްޖެ އެވެ. ބޮޑެތި ކުރި އެރުންތަކެއް ހޯދައިފި ކަން އެނގެނީ އެ އުމުރުގެ ކުދިންނާއި ބަލައި ފުރަތަމަ ޑިވިޝަންގެ ކުލަބުތަކާ ދެކޮޅަށްވެސް ނެރެފައިވާ ނަތީޖާ ތަކުންނެވެ. ފުރަތަމަ ޑިވިޝަންގެ ކުލަބުތަކާ ދެކޮޅަށް ކުޅުނު ޕްރެކްޓިސް މެޗުތަކުންވެސް އެ ޓީމު ވަނީ ރަނގަޅު ނަތީޖާތަކެއް ނެރަފައެވެ.\n"ސީނިއާ [ގައުމީ] ޓީމަށް އަރާވަރުގެ ކުޅުންތެރިން މި ޓީމުގައި އެބަ ތިބި، އަދި އަހަންނަށް ޔަގީން މި ކުޅުންތެރިން ވާނީ ކުރިމަގުގެ ސީނިއާ ޓީމުގައި ޑޮމިނޭޓް ކުރާނެ ކުޅުންތެރިންނަށް،" އިތުބާރާއެކު ޝާޒް ވާހަކަ ދެއްކި އެވެ. "އަހަންނަށް ޔަގީން މި މަސައްކަތް ދެމެހެއްޓިއްޖެއްޔާ އެހާ ހިސާބަށް މި ކުޅުންތެރިން ދާނެކަން."\nވޯލްޑްކަޕް ކޮލިފިކޭޝަންގައި ގުއާމް އާއި ޗައިނާ އާ ދެކޮޅަށް ކުޅެން އެކުލަވާލި ސްކޮޑުންވެސް 19 އަހަރުން ދަށުގެ ޓީމުގެ ދެ ކުޅުންތެރިން ފައިނަލް ސްކޮޑުގައި ލައްވާލި އެވެ. އެއީ ކުލަބު ގްރީން ސްޓްރީޓްގެ އަބްދުﷲ ޔާމީން (ޔާން) އާއި ފޯކައިދޫ ފުޓްބޯޅަ ކުލަބުގެ ހަސަން ނަޒީމް (ޗޯޓް) އެވެ. އެ ދެ ކުޅުންތެރިން ވެސް ސީނިއާ ޓީމަށް ދިޔައީ 19 އަހަރުން ދަށުގެ ޓީމުގެ ތެރެއިންނެވެ. އެ ދެ ކުޅުންތެރިންނަކީ ރާއްޖޭ ފުޓްބޯޅައިގެ ކުރިމަގުގެ އުންމީދީ ދެ ތަރިންނެވެ.\nޝާޒްގެ ކޯޗިން ސްޓައިލްގައި އޭނާއަކީ ސައިލެންޓް ކޯޗެކެވެ. މެޗުގައިވެސް ކުޅުންތެރިންނަށް ޕްރެޝާ ވާނެ ގޮތަށް އޭނާ ބާރަށް އިރުޝާދުދޭ އަޑެއް ނީވެއެ އެވެ. ޝާޒާ ބެހޭގޮތުން ވެސް އަޑު އިވިފައި ވަނީ އޭނާ އަކީ ކުޅުންތެރިންނާމެދު ސޮފްޓް އެޕްރޯޗެއް ގެންގުޅޭ ކޯޗެއްގެ ގޮތުގަ އެވެ.\nނަމަވެސް ޝާޒްއަށް އެއްބަސް ނުވެވޭ ކަންކަމުގައި އޭނާ ސުވާލު އުފައްދަ އެވެ. ހުށަހެޅޭ ހުރިހާ ކަމަކަށް ބޯ ތިރިކޮށް އިސްޖަހާނެ މީހެއް ނޫންކަން އޭނާ ދައްކަ އެވެ.\n"ދަނޑަށް ކުޅުންތެރިން އެރުވުމަށް ފަހު އެ ކުޅުންތެރިންނަށް އަހަރެން ގޮވައި މިވެނި ގޮތަކަށް ހެދުމަކީ އަހަރެން ކުރާނެ ކަމެއް ނުން،" ޝާޒް ވާހަކަ ދެއްކި އެވެ. "އެހެންވަންޏާ އޭގެ މާނައަކީ ރަނގަޅަށް ކުޅުންތެރިންނަށް ތަފްސީލުކޮށް ނުދެވުނީއޭ، އޭގެ ބަދަލުގައި އަހަރެން ބޭނުން ކުރަނީ އިޝާރާތްތަކެއް އަހަންނާއެކު މަސައްކަތް ކުރާ ކުޅުންތެރިންނަށް އެނގޭނެ، ވަކި ގޮތަކަށް އަތުގެ އިނގިލިން އިޝާރާް ކޮށްލީމަ މުޅި ޓީމު ޑިފެންސަށް ފައިބަންވީކަން، ނުވަތަ މުޅި ޓީމު އެޓޭކަށް ނުކުންނަންވީކަން."\nޓީމުގެ ޓްރެއިނިން ފެށުމުގެ ކުރިން، ޓީމު ޓޯކްސްގައި، ކުޅުންތެރިންގެ ކޮމްބިނޭޝަން ދެމެހެއްޓުމުގެ ގޮތުން އޭނާ މުހިންމު ކަމެއް ކުރި އެވެ. ޓީމުގެ ކީޕަރު ގެނައުމަށްފަހު ކޮންމެ ކުޅުންތެރިޔެއްގެ ނަން ފާހަގޮކޮށް އެ ކުޅުންތެރިން ބައިބަޔަށް އަޅާލި އެވެ. އެގޮތަށް ކަންތައް ކުރީ ޓީމުގެ އެހެން ކުޅުންތެރިންނާއި ބީރަށްޓެހި ވެފައި ހުރި ކުޅުންތެރިޔަކު ޓީމުގެ އެތެރެއަށް ގެނައުމުގެ ގޮތުންނެވެ.\n"އެ ކީޕަރަކީ ވަރަށް ފަހުން ޓީމާ ގުޅުނު ކީޕަރެއްވީމަ ޓީމުގެ އެހެން ކުޅުންތެރިންނާ އޭނާ އާ ގުޅުން ކްލޯޒް ކުރަން ކުރި ކަމެއް އެއީ،" ޝާޒް ތަފްސީލުކޮށް ދިނެވެ. "ގިނަ ފަހަރަށް ވާގޮތަކީ ކީޕަރާއި އެންމެ ގާތުން މަސައްކަތް ކުރާނީ ކީޕަރު ޓްރެއިނަރު، އެކަމަކު އަހަރެންގެ ޓީމުގައި އަހަރެން ހުންނާނެ ކީޕަރު ޓްރެއިނިން ސެޝަން ނަގައިދޭން ވެސް، ކީޕަރަކީ އެހެން ކުޅުންތެރިންނާ ވަރަށް ގާތުން މަސައްކަތް ކުރަން ޖެހޭނެ ޕޮޒިޝަނަކަށް ވާތީ، އެހެން ކުޅުންތެރިނާ ގާތް ކޮށް މަސައްކަތް ކުރުވަން އެގޮތަށް ކަންތައް ކުރަނީ."\nޓީމަށް އައިސްފައިވާ ކުރިއެރުންތަކާއެކު ޓީމުގެ ކުޅުމުގެ ސްޓައިލަށް ބަދަލު އައިސްފި އެވެ. ސީނިއާ ގައުމީ ޓީމާ ދެކޮޅަށް 19 އަހަރުން ދަށުގެ ޓީމު ކުޅުނު މެޗުގައި ސީނިއާ ޓީމު އަތުން ބަލިވި ނަމަވެސް، 19 އަހަރުން ދަށުގެ ޓީމުން ވަނީ ރަނގަޅު ކުޅުމެއް ދައްކާފަ އެވެ. ފުރަތަމަ ހާފުގައި ސީނިއާ ޓީމުން ގެންގުޅުނީ ހަމަޖެހިލައިގެން ތިބެ ބޯޅަ ކޮންޓްރޯލް ކުޅުމެގެ ވޮސްނުމެެވެ. ޒުވާން ޓީމުން ވަރުގަދައަށް ވިއްދައިގެން ސީނިއާ ތީމުގެ ފަހަތަށް ބާރު ބޮޑު ކުރި އެވެ.\nސާފް ޗެމްޕިއަންޝިޕްގެ އުމުރު ފުރާތަކުގެ މުބާރާތުގައި އެންމެ ބޮޑަށް ފާހަގަ ކުރެވެނީ، ސަރަހައްދުގެ ބޮޑެތި ގައުމުތައް ކަމަށްވާ އިންޑިއާ އާއި ބަންގުލަދޭޝް އަދި ޕާކިސްތާން ފަދަ ގައުމުތަކުން އުމުރު އޮޅުވާލައިގެން މުބާރާތްތަކުގައި ވާދަ ކުރުމެވެ. ކަނޑައެޅިފައިވާ އުމުރު ފުރާއަށް ވުރެ އުމުރުން ދޮށީ ކުޅުންތެރިން އެ ގައުމުތަކުގެ ޓީމުގައި ހިމަނައިގެން މުބާރާތުގައި ވާދަ ކުރުމެވެ.\nޝާޒް ބުނީ، މިއަހަރުގެ މުބާރާތަށް ތައްޔާރު ވަނީ އެ ގައުމުތަކުން އެެހެން ހަދާނެކަން އެނގިގެން، އެ ކުޅުންތެރިންނާ ދެކޮޅަށްވެސް ނަތީޖާ ނެރެވޭނެ ގޮތަށް ކަމަށެވެ.\n"އެހެންވެ ފުރަތަމަ ޑިވިޝަން ޓީމުތަކާ ދެކޮޅަށްވެސް ގިނަ މެޗުތަކެއް ކުޅުނީ،" ޝާޒް ބުންޏެވެ. "ވަރަށް އުންމީދު ކުރެވޭ މި ޓީމާމެދު، މި ކުޅުންތެރިން ވަރަށް ބުރަކޮށް މަސައްކަތް ކޮށްފި."\nސީނިއާ ގައުމީ ޓީމުގައި މިހާރުގެ ބައެއް ކުޅުންތެރިންނަކީ މީޑިއާ އާ ބިރަށްޓެހި ކުޅުންތެރިންނެވެ. ޝާޒް ބުނީ މިހާރު 19 އަހަރުން ދަށުގެ ޓީމުގެ ކުޅުންތެރިން ސީނިއާ ޓީމަށް ދާން ވާއިރަށް، އެ ކުޅުންތެރިންނަކީ އެކަމަށްވެސް ފަރިތަ ކުޅުންތެރިންތަކެއް ކަމުގައި ހެދުމަށް އޭނާ އިސްކަން ދޭ ކަމަށެވެ. މިހާރުވެސް 19 އަހަރުން ދަށުގެ ގިނަ ކުޅުންތެރިންގެ ކިބައިގައި އެ ކެރުންތެރިކަން ހުންނާނެ ކަމަށް އޭނާ ގަބޫލު ކުރެ އެވެ.\nރާއްޖޭގެ އުމުރުފުރާތަކުގެ ގައުމީ ޓީމަށް އޮތް އެންމެ ބޮޑު ގޮންޖެހުމަކީ ހަމައެކަނި މާލެއަށް ބަރޯސާ ވުމެވެ. މާލޭގައި ދިރިއުޅޭ ކުޅުންތެރިންގެ މައްޗަށް ގައުމީ ޓީމު އެކުލަވާލަން ޖެހުމެވެ. އެހެންވާން ޖެހޭ ސަބަބަކީ އުމުރުފުރާތަކުގެ ގައުމީ ޓީމުގެ ކުޅުންތެރިންނަކީ ސްކޫލުތަކުގެ ދަރިވަރުންނަށް ވާ ކަމެވެ. ކިޔެވުން މެދުކަނޑާލަފައި ގައުމީ ޓީމަށް އައުމަކީ މާ ފަސާހަ ކަމަކަށް ނުވެ އެވެ. އިންޓަވިއު ނިންމާލާފައި އަހަރެމެން ދަނޑުން ނުކުމެގެން އައީ އެކަންވެސް ބަަދަލު ކުރުމަށްޓަކައި ދުރުރާސްތާ ޕްލޭނެއްގެ ދަށުން މަސައްކަތް ކުރަން ޖެހޭ ކަމަށް ބުނަމުންނެވެ.\nކީޕަރު އިމްރާނަށް ސަތޭކަ އަކުން ސަތޭކަ


Maamigili gai MPL in hadhaa bandharuge vashafaaru vahtaalaifi | Mihaaru\nމާމިގިލީ ޕޯޓުގެ ފާރު ވައްޓާލާފަ-- އެމައްސަލަ ވަނީ ފުލުހުންނަށްވެސް ހުށަހަޅާފަ--\nމާމިގިލީގައި އެމްޕީއެލުން ހަދާ ބަނދަރުގެ ވަށާފާރު ވައްޓާލައިފި\n21 ޑިސެމްބަރ 2017 - 15:10 11 comments\nއދ. މާމިގިލީގައި ބައިނަލްއަގުވާމީ ވިޔަފާރި ބަނދަރެއްގެ ގޮތުގައި އެމްޕީއެލުން ތަރައްގީ ކުރާ ސަރަހައްދުގެ ވަށާ ފާރުން ބޮޑު ބައެއް ވައްޓާލައިފި އެވެ.\nޖުމްހޫރީ ޕާޓީގެ ލީޑަރު ގާސިމް އިބްރާހީމްގެ ވިލާ ގުރޫޕުން ހަދާފައިވާ މާމިގިލީ ބަނދަރުގެ ބައެއް ބައިނަލްއަގްވާމީ ބަނދަރެއްގެ ގޮތުގައި ހިންގުމަށް އެމްޕީއެލްއާ ހަވާލު ކޮށްފައިވާ އިރު އެ ރަށު ކައުންސިލުން ވަނީ މީގެ ކުރިން އެކަމާ ކަންބޮޑުވުން ފާޅުކޮށްފަ އެވެ.\nMaamigileega bainalaguvaamee bandhareh hadhanee mashvara eh nethi: Council\nއެ ބަނދަރުގެ ވަށާފާރު ރޭނުމުގެ މަސައްކަތް ކުރަމުން އަންނަ ހޯމް އީޒީ ސޮލިއުޝަންގެ ވެރިޔާ މުހައްމަދު ނަސީރު މިއަދު ބުނީ ރޭގެ ދަންވަރުގެ ވަގުތެއްގައި އެ ބަނދަރުގެ ވަށާފާރުގެ 90 މީޓަރު ދިގުމިނުގެ ތަންގަނޑެއް ވައްޓާލާފައިވާ ކަމަށެވެ. އެއީ ތިން ފޫޓް އުސް ފާރެކެވެ.\n"ރޭގައި މަސައްކަތް ނިންމާފަ އަޅުގަނޑުމެން ދިޔައީ 8:00 ހާއިރު. ބޮޑަށް ބެލެވެނީ ދަންވަރު ކުރިކަމެއް ކަމަށް،" މުހައްމަދު ބުންޏެވެ.\nމާމިގިލީ ކައުންސިލްގެ ނައިބު ރައީސް ޝިހާމް މުހައްމަދު ވިދާޅުވީ އެ މައުލޫމާތު މިއަދު ހެނދުނު އެ ކައުންސިލަށް ލިބުމާއެކު އެ މައްސަލަ ފުލުހުންނަށް ހުށަހަޅާފައިވާ ކަމަށެވެ.\nޖުމުލަ 1،300 މީޓަރު ދިގުމިނުގެ އެ ބަނދަރަކީ ރާއްޖެ އަށް އާއްމުކޮށް ހިލަ އާއި ހިލަވެލި އުފުލާ ސައިޒުގެ ބޯޓުފަހަރަށް ކައިރި ކުރެވޭ ގޮތަށް ހަދާފައިވާ ބަނދަރެކެވެ. އެމްޕީއެލުން ބުނީ މާމިގިލީ ބަނދަރުން އެ ކުންފުނިން ބޭނުން ކުރާނީ 600 މީޓަރުގެ ސަރަހައްދެއް ކަމަށެވެ.\nއިތުރު ލިޔުންތައް ޕޮލިސް އެމްޕީއެލް އދ. މާމިގިލި މާމިގިލިގި ކައުންސިލް\nރިސޯޓުތައް ހުއްޓުވުމަކީ އާއިލާތަކަށް ދެވޭ އަނިޔާއެއް\nމާމިގިލީ ބަނދަރު ހަދަނީ މަޝްވަރާއެއް ނެތި: ކައުންސިލް\nމާމިގިލީ ބަނދަރު ބައިނަލްއަގްވާމީ ކުރުމަށް ނޭދޭ


އޫފެއާ ޗެމްޕިއަންސް ލީގު: މެސީގެ ހިތްގައިމު ލަނޑުތަކުން ލިވަޕޫލް ބަލިކޮށް، ބާސެލޯނާއިން ފައިނަލްގެ އުންމީދު އާކޮށްފި | Jazeera\tއޫފެއާ ޗެމްޕިއަންސް ލީގު: މެސީގެ ހިތްގައިމު ލަނޑުތަކުން ލިވަޕޫލް ބަލިކޮށް، ބާސެލޯނާއިން ފައިނަލްގެ އުންމީދު އާކޮށްފި - Jazeera\nއޫފެއާ ޗެމްޕިއަންސް ލީގު: މެސީގެ ހިތްގައިމު ލަނޑުތަކުން ލިވަޕޫލް ބަލިކޮށް، ބާސެލޯނާއިން ފައިނަލްގެ އުންމީދު އާކޮށްފި\nޢަލީ ޔާމީން May 2, 2019 64 views0\nޗެމްޕިއަންސް ލީގުގެ ސެމީފައިނަލްގައި ފުރަތަމަ ބުރުގައި ސްޕެއިންގެ ބާސެލޯނާއާއި އިނގިރޭސިވިލާތުގެ ލިވަޕޫލް ބައްދަލުކުރި މެޗު 3-0ގެ ނަތީޖާއަކުން ބާސެލޯނާ ކާމިޔާބުކޮށް، ފައިނަލަށް އެޓީމުން ކުރަމުން އަންނަ އުންމީދު އާކޮށްފިއެވެ.\nރޭ ބާސެލޯނާގެ ދަނޑުގައި ކުޅުނު މެޗު ފެށިގެން، ގިނައިން ބޯޅަ ކޮންޓްރޯލްކޮށްގެން ކުޅުނީވެސް ބާސެލޯނާއިންނެވެ. ނަތީޖާއެއްގެ ގޮތުން މެޗުގެ ފުރަތަމަ ހާފުގެ ތެރޭގައި ބާސެލޯނާގެ ލުއިސް ސުއަރޭޒް ވަނީ ލަނޑެެއް ޖަހައި ބާސާއަށް ލީޑު ނަގައިދީފައެވެ. ފުރަތަމަ ހާފުގެ ކުޅުން ނިމިގެން ދިޔައީ 1-0ގެ ނަތީޖާއަކުން ބާސެލޯނާ ކުރީގައި އޮވެގެންނެވެ.\nދެވަނަ ހާފަށް ދެޓީމުންވެސް ނުކުތީ މާކަބޮޑު ބަދަލެއް ގެނެއުމެއް ނެތިއެވެ. ދެވަނަ ހާފުގައިވެސް ގިނައިން ބޯޅަ ކޮންޓްރޯލްކޮށްގެން ކުޅުނީ ބާސެލޯނާއިންނެވެ. ބާސެލޯނާއިން އާންމުކޮށް ކުޅޭ ޕާސިންގ ގޭމު ކުޅެ، އެޓީމަށް ލީޑު ފުޅާކޮށްދިނީ، ޓީމުގެ ކެމްޕަން ލިއޮނަލް މެސީއެވެ. އެ ލަނޑު މެސީ ޖެހީ މެޗުގެ 85 ވަނަ މިނެޓުގައެވެ. ބާސެލޯނާގެ ތިންވަނަ ލަނޑު އޭގެ ހަތް މިނެޓު ފަހުން ލިބުނު ފްރީކިކަކުން ކާމިޔާބުކޮށްދިނީވެސް މެސީއެވެ.\nމެޗުގެ ފުރިހަމަ ވަގުތު ހަމަވުމުން ރެފްރީ ދިން އިތުރުވަގުތުގެ ފަސް މިނެޓަށް ބާސެލޯނާއިން ނުކުތީ ދެ ބަދަލާއި އެކުގައެވެ. އެގޮތުން އެންމެ ފާހަގަކޮށްލެވޭ ބަދަލަކީ ފުރަތަމަ ލަނޑު ކާމިޔާބުކޮށްދިން ސުއަރޭޒްގެ ބަދަލުގައި ޒުވާން ޑެންބޭލޭ އެރުވުމެވެ. މެޗުގެ އިތުރުވަގުތުގައި ޑެންބޭލޭއަށް ވަނީ ގޯލު ޖަހާނެ މުޅިން ހުސް ދެ ފުރުސަތެއް ލިބި ނާކާމިޔާބުވެފައެވެ.\nމެޗުގެ މޮޅު ކުޅުންތެރިއަކަށް ހޮވިފައިވަނީ ބާސެލޯނާއަށް ދެ ގޯލު ކާމިޔާބުކޮށްދިން ކެޕްޓަން ލިއޮނަލް މެސީއެވެ.\nބާސެލޯނާގެ ދަނޑުގައި ލިވަޕޫލަށް ލިބުނު ބޮޑު ނާކާމިޔާބީއާއި އެކު އެޓީމަށް މިވަނީ ފައިނަލުގެ އުންމީދު ހަނިވެފައެވެ. އެ ޓީމުން ދެން ޗެމްޕިއަންސް ލީގުގެ ފައިނަލަށް ދަތުރުކުރަން ބޭނުން ނަމަ ޖެހޭނީ އަންނަ އަންގާރަ ދުވަހު އެ ޓީމުގެ ދަނޑުގައި ކުޅޭ ދެވަނަ ލެގުގައި 4-0 ގެ ނަތީޖާއަކުން ބާސެލޯނާ ބަލިކުރާށެވެ.\nޔޫއެފާ ޗެމްޕިޔަންސް ލީގް


Niyaazee ah committee in ruhun dheefi\nނިޔާޒީއަށް ކޮމެޓީން ރުހުން ދީފި\nހުސްވެފައިވާ އޮޑިޓާ ޖެނެރަލްގެ މަގާމަށް ގ. އައިފަ، ހުސައިން ނިޔާޒީ އައްޔަނުކުރަން ފެންނަ ކަމަށް އެ މައްސަލަ ދީރާސާ ކުރި މާލިއްޔަތު ކޮމެޓީން ނިންމައިފި އެވެ.\nކުރިން އެސިސްޓެންޓް އޮޑިޓާ ޖެނެރަލްގެ މަގާމު ވެސް ފުރުއްވި ނިޔާޒީގެ ނަން މަޖިލީހުގެ ތަޅުމުގައި އިއްވީ މިދިޔަ ޖޫން 30 ގައެވެ. އެ މައްސަލަ މާލިއްޔަތު ކޮމެޓީއަށް ފޮނުއްވުމުން މައްސަލަ ދިރާސާކުރުމަށް އެ ކޮމެޓީގެ މެންބަރުންގެ އަގުލަބިއްޔަތުން ވަނީ ނިޔާޒީ އައްޔަން ކުރަން ފެންނަ ކަމަށް ނިންމާފައެވެ. ކޮމެޓީ ރިޕޯޓް މަޖިލީހުގެ ތަޅުމަށް ފޮނުވުމުން ގޮތް ނިންމާނީ ތަޅުމުގައި މެންބަރުންގެ މެދުގައި ނަގާ ވޯޓުންނެވެ.\nއޮޑިޓް އޮފީހުގެ ސަރުކާރު ހިއްސާވާ ކުންފުނިތަކުގެ ފައިނޭންޝަލް އޮޑިޓް ޑިވިޝަންގެ އެންމެ އިސްވެރިޔާގެ މަގާމު ވެސް މިވަގުތު އެންމެ އިސްކޮށް ހުންނެވީ ނިޔާޒީ އެވެ.\nނިޔާޒީ އޮޑިޓް އޮފީހުގައި މަސައްކަތް ކުރައްވަމުން ގެންދަވާ 15 އަހަރަށް ވުރެ ގިނަ ދުވަސް ވެފައިވާއިރު އޭނާއަކީ ރާއްޖޭގައި ތިއްބެވި އެންމެ ސީނިއާ ޗާޓާޑް އެކައުންޓެންޓުންގެ ތެރޭގައި ވެސް ހިމެނޭ ބޭފުޅެކެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު އޮޑިޓާ ޖެނެރަލް އޮފީސް


Aishwarya Rai | Mihaaru\nއައިޝްވާރިޔާގެ "ފޭން ހާން" ފަސްކޮށްފި\nއަންނަ މަހުގެ 13 ގައި ރިލީޒްކުރަން ތާވަލުކޮށްފައި އޮތް އައިޝްވާރިޔާ ރާއީ އާއި އަނިލް ކަޕޫރްގެ ފިލްމް "ފޭން ހާން" ފަސްކޮށްފި އެވެ.\nސެޕްޓެމްބަރު މަހު ޝޫޓިން ފަށާ، ޝާހްރުކް ހާން ކުޅޭ ފުރަތަމަ ބައޮޕިކްގެ ބަތަލާގެ ރޯލުން ފެނުމުގެ ފުރުސަތު ބޮޑީ އައިޝަވާރިޔާ ރާއީ ނުވަތަ ދީޕިކާ ޕަދްކޯން ކަމަށް ރިޕޯޓްތައް ބުނެފި އެވެ.\nއައިޝްވާރިޔާ އަނެއްކާ ވެސް ޒުވާން އެކްޓަރަކާ އެކު\nއައިޝްވާރިޔާ ރާއީ އަށް މި ފަހުން ކުޅެން ލިބޭ ކޮންމެ ފިލްމެއްގައިހެން އެކުގައި މަސައްކަތް ކުރަން ޖެހެނީ އޭނާ އަށް ވުރެ ހަގު އެކްޓަރުންނާ އެކުގަ އެވެ.\nސޯނަމްގެ ކައިވެންޏަށް އައިޝްވަރިޔާއަށް ކާޑެއް ނުފޮނުވާ\nބަތަލާ ސޯނަމް ކަޕޫރްގެ ކައިވެނީގެ ހަފުލާ މާދަމާ މުމްބާއީގައި އޮންނާނެ އެވެ. މިއަދު ކުރިއަށް ދަނީ އެ ހަފުލާ އަށް ތައްޔާރުވުމުގެ ގޮތުން ބާއްވާ ރީނދޫ ހޭކުމާއި ހީނާފަތް އެޅުމުގެ ކަންތައްތަކެވެ. މުޅި ބޮލީވުޑް އެއްކޮށްހެން ސޯނަމްގެ ކައިވެނީގެ ހަފުލާގައި ބައިވެރި ވާނެ ކަމަށް ބެލެވެ އެވެ.\nފްރާންސްގައި ބާއްވާ ކާންސް ފިލްމް ފެސްޓިވަލްގައި ބައިވެރިވާ ބޮލީވުޑްގެ ތަރިން އެއް އަހަރުން އަނެއް އަހަރަށް އިތުރުވަމުން އަންނަ އިރު، މި އަހަރު ބާއްވާ 71 ވަނަ ކާންސް ފިލްމް ފެސްޓިވަލްގައި ބަތަލާ ކަންގަނާ ރަނާވަތުގެ އަލަށް ބައިވެރިވާނެ އެވެ.\nދީޕިކާއާ އެކު ފިލްމެއް ކުޅެން ވަރަށް ބޭނުން: ރާޖްކުމާރް\nފިލްމް ކުޅެން ފަށައިގަތް އިރު، އެކްޓަރު ރާޖްކުމާރް ރާއޯއަކީ ކުޅޭނެ މާ ރަނގަޅު ފިލްމްތަކެއް ލިބުނު އެކްޓަރެއް ނޫނެވެ. އަދި އޭނާއަކީ މަޝްހޫރު ބަތަލާއިންނާ އެކު ވެސް ފިލްމް ކުޅެން ފުރުސަތު ލިބުނު އެކްޓަރެއް ނޫނެވެ.\nކުޑަ ރޯލެއް ކުޅޭކަށް ޖެހިލުމެއް ނުވޭ: އައިޝްވާރިޔާ\nކަރަން ޖޯހަރު 2016 ގައި ގެނެސްދިން ކާމިޔާބު ފިލްމް "އޭ ދިލް ހޭ މުޝްކިލް" ގައި އައިޝްވާރިޔާ ރާއީ ކުޅުނު ރޯލް ކުޑަވެގެން އޭނާގެ ފޭނުންނަށް އޭރު މައްސަލައަކަށް ވި އެވެ. އެކަމަކު ކުރީގެ ރީތީގެ ރާނީ އަދި ބޮލީވުޑްގެ އެންމެ ނުފޫޒު ގަދަ ބަތަލާއިންގެ ތެރޭގައި ހިމެނޭ އައިޝްވާރިޔާ ބުނަނީ ކުޅެން ޖެހޭ ރޯލްގެ ދިގު މިނަކީ އޭނާ މިހާރު އެހާ ބޮޑަށް...\n"ފޭން ޚާން" ރިލީޒްކުރުން ފަސްކޮށްފި\nއައިޝްވަރިޔާ ރާއީ އާއި އަނިލް ކަޕޫރު އަދި ރާޖްކުމާރު ރާއޯ ތަރިންގެ ގޮތުގައި ބައިވެރިވާ "ފޭން ޚާން" ރިލީޒްކުރުން ފަސްކޮށްފި އެވެ. ކުރިން ހަމަޖެހިފައި އޮތީ މިއަހަރުގެ ޖޫން 15 ވަނަ ދުވަހު ރިލީޒްކުރާ ގޮތަށެވެ. ނަމަވެސް މިހާރު ހަމަޖެހިފައިވާ ގޮތުން ފިލްމު ރިލީޒްކުރާނީ ޖުލައި 13 ގަ އެވެ.\n"ޖޭސްމީން" އަށް ބޭނުމީ އައިޝްވަރިޔާ: ޑައިރެކްޓަރު\nއައިޝްވަރިޔާ ރާއީ އަށް ރަނގަޅު ފިލްމުތަކެއް އަންނަނީ ލިބެމުންނެވެ. ބޮލީވުޑް ފިލްމުތައް ލިޔާ ލިޔުންތެރިންކަމަށްވާ ސިދާރްތު އާއި ގަރީމާ ވެސް ބޭނުންވަނީ ސަރަގަސީއާ ބެހޭ ގޮތުން އެމީހުން ހަދާ ފިލްމު "ޖޭސްމީން"ގެ ބަތަލާކަން ވެސް އައިޝްވަރިޔާ އަށް ދޭށެވެ.\nއައިޝްވަރިޔާ ފިލްމު ކުޅެދޭ އަގު 100 މިލިއަނަށް؟\nމިދިޔަ އަހަރު އެއްގޮތަކަށް ވެސް އައިޝްވަރިޔާ ރާއީ ފިލްމަކުން ނުފެނެ އެވެ. ނަމަވެސް މިއީ އައިޝްވަރިޔާގެ ވަރަށް ތަފާތު ފިލްމުތަކެއް ފެންނާނެ އަހަރެކެވެ. މިހާރު އޭނާ ކުޅެމުން އަންނަ ތިން ފިލްމެއް އެބަ އޮތެވެ. އެއީ އަނިލް ކަޕޫރާއި ރާޖްކުމާރު ރާއޯއާ އެކު "ފޭން ޚާން" އާއި "ރާތު އައުރު ދިން"ގެ ރިމޭކް އަދި އޭނާ ޑަބަލް ރޯލް ކުޅޭ ފިލްމެކެވެ.\nނަރްގިސްގެ ފަހު ފިލްމު އައިޝްވަރިޔާ އަލުން ކުޅެނީ\nކުރީ ޒަމާނުގެ މަޝްހޫރު ބަތަލާއެއް ކަމަށްވާ ނަރްގިސްގެ އެންމެ ފަހު ފިލްމު "ރާތު އައުރު ދިން" ރިމޭކްގައި ނަރްގިސްގެ ރޯލު ކުޅުމުގެ ފުރުސަތު އައިޝްވަރިޔާ އަށް ލިބިއްޖެ އެވެ. މިއީ ތުރިލާ އެކެވެ. ފިލްމު ޕްރޮޑިއުސްކުރަނީ ޕްރޭރްނާ އަރޯރާ ސިދާރްތު އާނަންދް އެވެ. މި ފިލްމާ ބެހޭ ގޮތުން ވާހަކަ ދައްކަމުން ޕްރޮޑިއުސަރު ޕްރޭރްނާ ބުނީ ފިލްމު...\nއައިޝްވަރިޔާ އަށް ބަލާ ފޫހި ނުވޭ: އަކްޝޭ ކަންނާ\nބޮލީވުޑްގައި މަސައްކަތްކުރާ ބަަތަލާއިންގެ ތެރެއިން އަދިވެސް އެންމެ ރީތީ އައިޝްވަރިޔާ ރާއީ ކަމަށް ގިނަ ބަޔަކު ގަބޫލު ކުރެ އެވެ. ޚާއްސަކޮށް އައިޝްވަރިޔާއާ އެކު ލޯބީގެ ފިލްމުތައް ކުޅެފައިވާ އެކްޓަރުންނަށް އޭނާގެ ރީތިކަން މާ ބޮޑަށް ފާހަގަ ކުރެވެ އެވެ. މި ވާހަކަ މީޑިއާގައި ބުނެލަން ކެރޭ މަދު އެކްޓަރުންގެ ތެރޭގައި އަކްޝޭ ކަންނާ ވަނީ...\nއައިޝްވަރިޔާ ހިކެން ތެލެއް ބޭނުންކުރަނީތަ؟\n"ފެނީ ޚާން"ގެ ޝޫޓިން ފަށަން އައިޝްވަރިޔާ ރާއީ ތައްޔާރުވަމުން އަންނައިރު އެ ފިލްމުގައި އޭނާ ފެންނަލެއް މިހާރަށް ވުރެ ވެސް ހިކިކޮށް ފިޓްކޮށް ދެއްކުމަށް ސްލިމިން އޮއިލް ބޭނުންކުރި ކަމަށް އިންޑިއާގެ ބައެއް ނޫސްތަކުން ވަނީ ބުނެފަ އެވެ. ނަމަވެސް މިއީ އައިޝްވަރިޔާ ދޮގުކުރާ ވާހަކައެކެވެ.


މި ޔުނިވަރސިޓީގެ ނަންބަރ IUL)170-HR/170/2022/83) (13 އޭޕްރީލް 2022) އިޢުލާން ބާޠިލުކޮށް އަލުން އިޢުލާންކުރަމެވެ.\nމުއްދަތު :2އަހަރު\nމަސައްކަތްކުރަން ޖެހޭ ގަޑި\nމި މަޤާމަށް ކުރިމަތިލުމަށް ހުށަހަޅާ ތަޢުލީމީ ލިޔެކިޔުންތަކަށް މާރކްސް ދެވޭނީ އިޢުލާނުގެ އެންމެދަށް ސްޕައިން (ADG/17) ގައިވާ ޝަރުތު ފުރިހަމަވުމުނެވެ (ޑިޕްލޮމާ، ޑިގްރީ ނުވަތަ މާސްޓަރ ލެވެލްގެ ސެޓްފިކެޓު ހުށަހެޅިކަމުގައި ވިޔަސް އެ ސެޓްފިކެޓުތަކަށް މާކްސް ދެވޭނީ ADG4/17 ގައިވާ3ޝަރުތުން ކުރެ ޝަރުތެއް ފުރިހަމަވުމަށްފަހު އެޝަތުގައި ބަޔާން ކުރާ ސެޓްފިކެޓު ހުށަހެޅުމުންނެވެ)\n1. މަގާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވަލް4ގެ ސަނަދެއް ހާސިލްކޮށްފައިވުން\n2. މަތީ ސާނަވީ އިމްތިހާނަކުން2މާއްދާއިން ދަށްވެގެން "ސީ" ގްރޭޑް ލިބިފައިވުމާއިއެކު، އޭގެ އިތުރުން ހަޔަރ ސެކަންޑަރީ ސްކޫލް ސެޓްފިކެޓް އިމްތިހާނުގައި "ދިވެހި" މިމާއްދާއިން ދަށްވެގެން "ސީ" ގްރޭޑް ލިބިފައިވުން.\n3. ސާނަވީ އިމްތިހާނަކުން2މާއްދާއިން ދަށްވެގެން "ސީ" ގްރޭޑް ލިބިފައިވުމާއިއެކު، އޭގެ އިތުރުން ސެކަންޑަރީ ސްކޫލް ސެޓްފިކެޓް އިމްތިހާނުގައި "ދިވެހި" މިމާއްދާއިން ދަށްވެގެން "ސީ" ގްރޭޑް ލިބިފައިވުމާއިއެކު2އަހަރު ދުވަހުގެ މަސައްކަތުގެ ތަޖުރިބާ ގުޅޭ ދާއިރާއަކުން ލިބިފައިވުން\n1. އައި.ޔޫ.އެމް ވަޒީފާގެ އޮނިގަނޑުގެ ސްޕައިން 17 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %75 އަށް ވުރެ މަތިން މާކްސް ލިބިފައިވުން.\n2. އޭޑީޖީ ކްލެސިފިކޭޝަން4ގެ ރޭންކްގައި ނުވަތަ އެއާއި އެއްފެންވަރެއްގެ މަޤާމުގައި2އަހަރު ދުވަހުގެ ތަޖުރިބާ ލިބިފައިވުމާއި އެކު މިފަދަ ތަޖުރިބާ ވަޒަން ކުރުމަށް އައި.ޔޫ.އެމް. އިން ކަނޑައަޅާފައިވާ މިންގަނޑުން ފާސްވުން.\n1. އައި.ޔޫ.އެމް ވަޒީފާގެ އޮނިގަނޑުގެ ސްޕައިން 18 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %75 އަށް ވުރެ މަތިން މާކްސް ލިބިފައިވުން.\n2. އޭޑީޖީ ކްލެސިފިކޭޝަން4ގެ ރޭންކްގައި ނުވަތަ އެއާއި އެއްފެންވަރެއްގެ މަޤާމުގައި4އަހަރު ދުވަހުގެ ތަޖުރިބާ ލިބިފައިވުމާއި އެކު މިފަދަ ތަޖުރިބާ ވަޒަން ކުރުމަށް އައި.ޔޫ.އެމް. އިން ކަނޑައަޅާފައިވާ މިންގަނޑުން ފާސްވުން.\n1. އައި.ޔޫ.އެމް ވަޒީފާގެ އޮނިގަނޑުގެ ސްޕައިން 19 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %75 އަށް ވުރެ މަތިން މާކްސް ލިބިފައިވުން.\n2. އޭޑީޖީ ކްލެސިފިކޭޝަން4ގެ ރޭންކްގައި ނުވަތަ އެއާއި އެއްފެންވަރެއްގެ މަޤާމުގައި6އަހަރު ދުވަހުގެ ތަޖުރިބާ ލިބިފައިވުމާއި އެކު މިފަދަ ތަޖުރިބާ ވަޒަން ކުރުމަށް އައި.ޔޫ.އެމް. އިން ކަނޑައަޅާފައިވާ މިންގަނޑުން ފާސްވުން.\n1. އައި.ޔޫ.އެމް ވަޒީފާގެ އޮނިގަނޑުގެ ސްޕައިން 20 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %75 އަށް ވުރެ މަތިން މާކްސް ލިބިފައިވުން.\n2. އޭޑީޖީ ކްލެސިފިކޭޝަން4ގެ ރޭންކްގައި ނުވަތަ އެއާއި އެއްފެންވަރެއްގެ މަޤާމުގައި 8 އަހަރު ދުވަހުގެ ތަޖުރިބާ ލިބިފައިވުމާއި އެކު މިފަދަ ތަޖުރިބާ ވަޒަން ކުރުމަށް އައި.ޔޫ.އެމް. އިން ކަނޑައަޅާފައިވާ މިންގަނޑުން ފާސްވުން.\n1. އައި.ޔޫ.އެމް ވަޒީފާގެ އޮނިގަނޑުގެ ސްޕައިން 21 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %75 އަށް ވުރެ މަތިން މާކްސް ލިބިފައިވުން.\n2. އޭޑީޖީ ކްލެސިފިކޭޝަން4ގެ ރޭންކްގައި ނުވަތަ އެއާއި އެއްފެންވަރެއްގެ މަޤާމުގައި 10 އަހަރު ދުވަހުގެ ތަޖުރިބާ ލިބިފައިވުމާއި އެކު މިފަދަ ތަޖުރިބާ ވަޒަން ކުރުމަށް އައި.ޔޫ.އެމް. އިން ކަނޑައަޅާފައިވާ މިންގަނޑުން ފާސްވުން.\n1. އައި.ޔޫ.އެމް ވަޒީފާގެ އޮނިގަނޑުގެ ސްޕައިން 22 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %75 އަށް ވުރެ މަތިން މާކްސް ލިބިފައިވުން.\n2. އޭޑީޖީ ކްލެސިފިކޭޝަން4ގެ ރޭންކްގައި ނުވަތަ އެއާއި އެއްފެންވަރެއްގެ މަޤާމުގައި 12 އަހަރު ދުވަހުގެ ތަޖުރިބާ ލިބިފައިވުމާއި އެކު މިފަދަ ތަޖުރިބާ ވަޒަން ކުރުމަށް އައި.ޔޫ.އެމް. އިން ކަނޑައަޅާފައިވާ މިންގަނޑުން ފާސްވުން.\nހަމަޖެހިފައިވާ ތާވަލާއި އެއްގޮތަށް ރިސެޕްޝަން ހުޅުވާލެއްޕުން. އަދި ބަންދު ދުވަސްތަކާއި އިތުރުގަޑީގައި ރަސްމީކަމެއް މެދުވެރިވުމުން ރިސެޕްޝަން ހުޅުވުމާއި ލެއްޕުމުގެ މަސައްކަތް ކުރަންޖެހުމުން އެކަންކުރުން.\nރިސެޕްޝަނުން ޚިދުމަތް ހޯދުމަށް އަންނަ ދަރިވަރުންނަށް ޖަވާބުދާރީވުން.\nޔުނިވަރސިޓީ އަށް ތަފާތު ޚިދުމަތްތައް ހޯދަން އަންނަ ފަރާތް ތަކަށް ފުރިހަމައަށް ޚިދުމަތް ދިނުން.\nޔުނިވަރސިޓީ އަށް އެކިފަރާތްތަކުން ފޮނުވާ ލިބޭ ސިޓީ ފަދަ ތަކެތި ބަލައިގެނެ އެތަކެތި ރައްދުކުރަން ޖެހޭ ފަރާތްތަކަށް ރައްދުކުރުމާއި ދައުލަތުގެ އިދާރާތަކުން GEMS މެދުވެރިކޮށް ފޮނުވާ ސީޓީއާއި އެހެނިހެން ލިޔެކިޔުންތައް ކަމާބެހޭ ކުއްލިއްޔާ/ޑިޕާޓްމަންޓް/ސެކްޝަން ތަކަށް ހަމަޖެހިފައި އޮންނަ އުސޫލުގެ ދަށުން ފޮނުވުން.\nޔުނިވަރސިޓީއަށް އަންނަ ފޯނު ކޯލްތަކަށް ޖަވާބުދާރީވުމާއި ކަމާ ގުޅޭ ކުއްލިއްޔާ/ޑިޕާޓްމަންޓް/ސެކްޝަން ތަކަށް ކޯލްތައް ފޮނުވުން.\nސެކްޝަން އަންނަ އީމެއިލްތަކަށް ޖަވާބުދާރީވުން.\nޔުނިވަރސިޓީ އަށް އެކިފަރާތްތަކުން ފޮނުވާ / ލިބޭ ސިޓީ ފަދަ ތަކެތި ބަލައިގަނެ އެ ތަކެތި ރައްދުކުރަން ޖެހޭ ފަރާތްތަކަށް ރައްދުކުރުން.\nމަސައްކަތް އިތުރަށް ފުރިހަމަ ކުރެވޭނޭ ޒަމާނީ އާ ގޮތްތަކާއި ވަސީލަތްތައް ހޯދައި ބޭނުންކުރުން.\nއަދި މީގެ އިތުރުން އިދާރީ މުވައްޒަފަކު ސަލާމް ބުނުމުން ނުވަތަ ޗުއްޓީ ނެގުމުން ވެރިން އަންގަވާގޮތުގެމަތިން އޭނާގެ މަސައްކަތް ކުރުން.\nޑިޕާރޓުމަންޓުގެ އިދާރީ މަސައްކަތްތައް ސުޕަރވައިޒަރު އަންގަވާގޮތެއްގެ މަތިން ކުރުން\nދިވެހިރާއްޖޭގެ އިސްލާމީ ޔުނިވަރސިޓީގެ ވަޒީފާއަށް އެދޭ ފޯމު (ވަޒީފާއަށް އެދޭ ފޯމް ތިރިގައި މިވާ ޔުނިވަރސިޓީގެ ވެބްސައިޓުގެ ލިންކުން ޑައުންލޯޑް ކުރެވެވޭނެއެެވެ.\nވަޒީފާއަށް ކުރިމަތިލާ ފަރާތުގެ މަސައްކަތް ބެލެހެއްޓެވި ސްޕަވައިޒަރަކު އެފަރާތެއްގެ މަސައްކަތާ މެދު ދެކޭ ގޮތުގެ ލިޔުމެއް\nލިބިފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްތަކުގެ ކޮޕީ (އެކްރިޑިޓް ނުވަތަ ވެލިޑޭޓް ކޮށްފައިވާ ސަނަދު)\nވަޒީފާޔަށް އެދި ހުށަހަޅާނެ ގޮތް:\n23 މެއި 2022 ވަނަ ދުވަހުގެ 23:59 އަށް\nމިމަޤާމަށް ހޮވޭ މުވައްޒަފަކު މަސައްކަތް ކުރައްވަން ޖެހިވަޑައިގަންނަވާނީ ޝިފްޓު ޑިއުޓީ ޢުސޫލުންނެވެ.\nޔުނިވަރސިޓީގެ ސެމެސްޓަރ ބްރޭކްތަކުގައި އަދި މިނޫންވެސް ހާއްސަ ހާލަތްތަކުގައި ޔުނިވަރސިޓީން ބޭނުންވެއްޖެ ހިނދެއްގައި މި މަޤާމަށް ނެގޭ މުވައްޒަފުން ހެނދުނު ދަންފަޅީގެ ޑިއުޓީއަށް ބަދަލުކުރެވޭނެއެވެ.\nމިމަގާމަށް މީހަކު ހޮވުމަށް އިންޓަރވިއުކުރުން އޮންނާނީ 24 މެއި 2022 އިން 24 ޖޫން 2022 އާއި ދެމެދުގައެވެ. އިންޓަވިއު އޮންނާނެ ތަނަކާއި ވަގުތު ކެންޑިޑޭޓުންނަށް ދުރާލާ އެންގޭނެއެވެ. ވުމާއެކު ވަޒީފާއަށް ކުރިމަތިލާ ފަރާތްތަކުން، މަތީގައިވާ ތާރީޚްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nމަޢުލޫމާތު ސާފުކުރުމަށް ގުޅާނީ، 3022160 ނަންބަރު ފޯނާއެވެ.\nޕަބްލިޝްކުރި ގަޑި: 15:28\nސުންގަޑި: 23 މޭ 2022 23:59


ޖެހިގެންއައި އާދީއްތަ ދުވަހު މާލެދިޔައިރު މާޝާއާއި ޙަލީމަކީ ދެހިތެއްގައި ޖަހަމުންދާ އެއްވިންދުކަމުގައި ވަނީވެފައެވެ. ފެކަލްޓީގެތެރޭގައި ދެކުދިންގެވާހަކަ ވަރަށްބާރަށް ފެތުރިގެން ހިނގައްޖެއެވެ. ނަމަވެސް ޙަލީމަކީ ޔުނިވަރސިޓީގެ ދަރިވަރަކަށް ނުވުމާއެކު މިކަމުގެއަސަރު މާޝާއަށް ކުރާލެއް ބޮޑުވާނެތާއެވެ.\nދެކުދިންގެވާހަކަ ފެކަލްޓީން ބޭރުވެ މާޝާގެ މަންމަގެކަންފަތުގައިވެސް ޖެހިއްޖެއެވެ. ޖެހެމުންދިޔަ ވައިރޯޅީގެ ޒަރީޢާއިން ރަށުގައި ދިރިއުޅެމުން ދިޔަ މަންމައަށް މިއަޑު އިވިފައިވަނީ ވަރަށް އެހެންކަހަލަ ގޮތަކަށެވެ. މަސްތުވާތަކެތީގެ އަވައިގައިޖެހި އެތަކެއްފަހަރު ހައްޔަރުކޮށް މިރާއްޖޭގައި ބޮޑެތި ޖަރީމާތަށް ހިންގާފައިވާ މުޖުރިމުންގެ ލިސްޓްގައި ހިމެނޭ މަޝްހޫރު ބަރަބޯ ޙަލީމާއި މާޝާ މޮޔަވެގެން އުޅޭ ވާހަކައެވެ.\nމާޝާގެމަންމަ މިޙަލީމުއާއި ބެހޭ ހުރިހާ މަޢުލޫމާތެއް ހޯދައިފިއެވެ. މިގޮތުން ޙަލީމަކީ ޢުމުރުގެގޮތުންވެސް މާޝާއަށްވުރެ އެތައްތަނެއް ދޮށީ މީހެއްކަމާއި އެތައްބައިވަރު ޖިންސުއްލަޠީފަކަށް އޭނާވަނީ ލަނޑުދީފައެވެ. އަދި ޙަލީމަށް ތުހުމަތުކުރެވޭ ބައްޕަނެތްކުއްޖެއްވެސް ކުޑަކުދިންގެ ހިޔާގައި އުޅޭކަމުގެ މަޢުލޫމާތުވެސް މާޝާގެމަންމަ ކުރި މަސައްކަތުން ހޯދައިފިއެވެ.\nމާޝާގެ މަންމަ ޙަރީރާ އެންމެ ފުރަތަމަވެސް ބެލީ މިވާހަކަތައް މާޝާއަށް ފޯނުންކިޔައިދީގެން އޭނާ ހަމައަކަށް އެޅުވުމަށެވެ. މިގޮތުން މައެއްގެ އަސަރުންފުރިފައިވާ ބަސްތަކުން އޭނާއަށް ވިސްނައިދިނުމަށް ކުރިމަސްއަކަތްވީ ފޫނެތްފަޔަށް ފެންފުރުންކަމުގައެވެ. މާޝާއަށް ތަށަށްކިޔަނީ މަރިޔަނބުހޭވެސް ހިތައްނޭރިއެވެ. އެންމެފަހުން މިކަމުގައި މާޝާގެ މަންމައަށްޖެހުނީ ހަތިޔާރު ބަހައްޓާށެވެ.\nބައްޕައަކާނުލައި މާޝާ ބަލާބޮޑުކުރަމުންދާ ޙަރީރާ ރަށުބޯޓުން މާލެދިއުމަށްޓަކައި ފުރައިފިއެވެ. އިރުވައިމޫސުމުގެ ހަޅަޖަހާފައިވާތީ ކަނޑުވެސް ވަރަށްގަދައެވެ. ވިއްސާރައާއި ވައިގެ ނާމާންކަމަށްވުރެވެސް ޙަރީރާއަށް ކުރިމަތިވެފައިވާ ދިރިއުޅުމުގެ ތޫފާން މައިތިރިކޮށް ހަމަޔަކަށް އެޅުވޭތޯ ކުރަންވެފައިވާ މަސައްކަތް މާބޮޑުކަން އެމަންމައަށް ވިސްނެއެވެ. ވަރަށްގަދައިގައި ދަތުރުކޮށްފައި އައުމުގެ ސަބަބުން ޙަރީރާ ބޯޓުގައި އިންދާ މާޝާ ކިޔަވަންހުންނަގޭ ދެމަފިރިން އޭނާބަލައި އަތުވެއްޖެއެވެ. އެމީހުން ޙަރީރާއަށް ކިޔަނީ ޙައްރައްތައެވެ.\nވަރަށް ސަޅި ވާހަކައެއް ބަޔަކަށްވުރެ ބައެއް ހީވަނީ އިންޓްރެސްޓިންގ ހެން. ކީޕް އިޓް އަޕް


Masdharu haama kuran jehey maahdhaa review kuran govaalaifi\nހަބަރުތަކުގެ މަސްދަރު ހާމަ ކުރަން ޖެހޭ ގޮތަށް ހެއްކާ ބެހޭ ބިލުގައި ހިމަނައިފައިވާ މާއްދާ މުރާޖާ ކުރަން ވެރިކަން ކުރާ އެމްޑީޕީގެ ބައެއް މެމްބަރުން ގޮވާލައްވައިފި އެވެ.\nސަރުކާރުން ސްޕޮންސާ ކޮށްގެން ހުޅަހެޅި ހެއްކާ ބެހޭ ބިލުގެ 136 ވަނަ މާއްދާގައިވާ ގޮތުން ބައެއް ހާލަތްތަކުގައި ކޯޓުން ކަނޑައަޅައިފި ނަަމަ ހަބަރުތަކުގެ މަސްދަރު ހާމަ ކުރަން ޖެހޭނެ ކަމަށް ބުނެފައި ވެއެވެ. އެ މާއްދާގެ (ހ) ގައި ނޫސްވެރިންނަށް ލިބޭ މަސްދަރު ހިމާޔަތް ކުރުމުގެ ހައްގު ކަށަވަރު ކޮށްދިން ނަމަވެސް އެ މާއްދާގެ (ށ) ގައި ނޫސްވެރިންނަށް މަސްދަރު ހާމަކުރަން މަޖުބޫރު ކުރެވިދާނެ ދެ ހާލަތެއް ބަޔާން ކޮށްފައިވެ އެވެ.\nބިލު މިހާރު އޮތް ގޮތުން އެ ދެ ހާލަތުގައި ކޯޓަށް ފެނިއްޖެ ނަމަ ނޫސްވެރިއެއް ބޭނުންކުރި މަސްދަރު ހާމަކުރަން މަޖުބޫރު ކުރެވޭނެ އެވެ.\nއެ ބިލާ ގުޅޭ ގޮތުން މިއަދު މަޖިލީހުގައި ކުރިއަށް ދިޔަ ބަހުސްގައި ވެލިދޫ ދާއިރާގެ މެމްބަރު މުހައްމަދު އަބްދުﷲ ޝަފީގު ވިދާޅުވީ މަސްދަރު ހާމަކުރަން ޖެހޭ ގޮތަށް އޮތުމުން ރާއްޖޭގެ މީޑިއާ ކައުންސިލުން ކަންބޮޑުވުން ފާޅު ކޮށްފައިވާ އިރު އެކަމާމެދު އޭނާ ވެސް ކަންބޮޑުވެ ވަޑައިގަންނަވާ ކަމަށެވެ.\nމީގެ ކުރިން ރާއްޖޭގައި ނޫސްވެރިކަމުގެ މިނިވަންކަން އޮތް ހާލަތަށް އިޝާރާތް ކުރައްވައި އޭނާ ވިދާޅުވީ ކުރީގެ ސަރުކާރުން އަބުރާ ބެހޭ ގާނޫނެއް ގެނެސް ނޫސްވެރިންނަށް ދަތިކުރި ކަމަށާއި މި ސަރުކާރުން އެކަން ބަދަލުކޮށް ނޫސްވެރިކަމުގެ މިނިވަންކަމަށް ޖާގަ ދިން ކަަމަށެވެ.\n"މި މާއްދާަ މިހެން އޮތީމަ ނޫސްވެރިންގެ ކަންބޮޑުވުން އޮވެ އެކަން ފާހަގަކުރަން ފެށީމަ އަޅުގަނޑުމެންނަށް އެބަ އިވިގެންދޭ އެ މާއްދާ އިސްލާހު ކުރާނެ ވާހަކަ. އަޅުގަނޑު ގަބޫލުކުރަނީ ގާނޫނު އަސާސީގެ 28 ވަނަ މާއްދާގެ ނޫސްވެރިކަމުގެ މިނިވަންކަން އޮތް މާއްދާއާ މި ހެއްކާ ބެހޭ ބިލުގައި އޮތް މާއްދާއާ ހިލާފު ކަމަށް،" ޝަފީގު ވިދާޅުވި އެވެ.\nމަސްދަރުގެ މާއްދާ އިސްލާހު ކުރާނެ ކަމުގެ އިޝާރާތެއް އެޓާނީ ޖެެނެރަލް އޮފީހުން ދީފައިވާއިރު އެ މާއްދާ ކޮމިޓީ މަރުހަލާގައި އިސްލާހު ކުރާނެ ކަަމަށް އުއްމީދު ކުރައްވާ ކަމަށް ވެސް ޝަފީގު ވިދާޅުވި އެވެ.\nވެލިދޫ ދާއިރާގެ މެމްބަރު މުހައްމަދު އަބްދުﷲ ޝަފީގް\nގާނޫނު އަސާސީގައިވާ ގޮތުން ނޫސްވެރިކަން ކުރުމާއި ނޫސްވެރިކަމުގެ ވަސީލަތައް ބޭނުން ކުރުން ކޮންމެ މީހަކަށްމެ ލިބިގެން ވެއެވެ. މީގެ ތެރޭގައި ހަބަރާއި މައުލޫމާތާއި ފެންނަ ގޮތްތަކާއި ހިޔާލު ފާޅު ކުރުމާއި ޝާއިއުކުރުމާއި ފެތުރުމުގެ މިނިވަންކަން ހިމެނެ އެވެ. މިގޮތުން ޝާއިއުކުރާ ނުވަތަ ފަތުރާ ފާޅުކުރާ މައުލޫމާތެއްގެ މަސްދަރު ހާމަކުރުމަށް އެއްވެސް މީހަކަށް މަޖުބޫރު ކޮށްގެން ނުވާނެ އެވެ.\nމާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ ވިދާޅުވީ ޑިމޮކްރަސީގެ އެންމެ ކުރިއަރާފައިވާ އެމެރިކާގެ ބައެއް ސްޓޭޓްތަކުގައި ވެސް މަސްދަރު ހާމަކުރަން ޖެހޭ ކަމަށާއި ހަމަ އެގޮތަށް އިނގިރޭސިވިލާތުގައި ވެސް އަމަަލު ކުރާ ކަމަށެވެ. ނަމަވެސް ރާއްޖޭގެ ކޯޓުތަކުގެ ހާލަތު މިވަގުތު އޮތް ގޮތުން މަސްދަރު ހާމަކުރަން ޖެހޭ ގޮތަށް ހުށަހެޅުމުން މިނިވަން ނޫސްވެރިކަަމަށް އަސަރު ކޮށްފާނެ ކަމަށެވެ. އެ ހުށަހެޅުމާމެދު ދެވަނަ ވިސްނުމަކަށް ދާން ޖެހޭ ކަމަށް ވެސް ވިދާޅުވި އެވެ.\n"މި މާއްދާއާ މެދު އޮތް ކަންބޮޑުވުންތަކެއް ނޫސްވެރިން ވެސް ފާހަގަ ކުރައްވާކަން އަޅުގަނޑު ވެސް ފާހަގަ ކުރަން. އަޅުގަނޑު ގަބޫލުކުރާ ގޮތައި މި ބިލަށް ފުޅާމިނެއްގައި މަޝްވަރާ ކުރެވިގެން ކޮމިޓީ މަރުހަލާ ދިޔައިމާ ރަނގަޅު ވާނެ" އިންތި ވިދާޅުވި އެވެ.\nރައްޔިތުންގެ މަޖިލިސް ނޫސްވެރިން ދިވެހި މީޑިއާ + އިމްތިޔާޒު ފަހުމީ\nހުކުމްތަކެއް ގާނޫނަކުން އުވާލަން އުޅޭތީ ފާޑުކިޔައިފި\nޒާތީވެގެން ފަނޑިޔާރުންނަށް ފިޔަވަޅެއް ނާޅަން: އިމްތިޔާޒް


Mumbai fuluhunge shukuru Jacqueline ah – Iru\nމުމްބާއީ ފުލުހުންނަށް އެހީތެރިކަން ފޯރުކޮށްދިނުމުން، ބޮލީވުޑްގެ މަޝްހޫރު އެކްޓްރެސް ޖެކްލިން ފެނަންޑެޒް އަށް ޝުކުރުއަދާކޮށްފިއެވެ.\nދާދިފަހުން ޖެކްލިން ވަނީ މުމްބާއި ފުލުހުންނަށް ވާރޭ ކޯޓާއި، ކޮވިޑް-19 އިން ރައްކާތެރިވުމަށް ބޭނުންވާ އެހެނިހެން ޒަރޫރީ ތަކެތި ފޯރުކޮށްދީފައެވެ. އެކަމަށް ޝުކުރުއަދާކޮށް މުމްބާއި ފުލުހުން ކުރި ޓްވީޓެއްގައި ބުނީ، ޖޫން-ޖުލައި ގެ ވިއްސާރަ މޫސުން ކައިރިވެފައި ވާތީ އެމީހުން އެދުވަސްވަރަށް ތައްޔާރުވަމުންދާ ކަމަށެވެ. އަދި މިހާރު އޮތް ކޮވިޑްގެ ހާލަތުންނާއި، ކުރިއަށް އޮތް ވިއްސާރަ މޫސުމުން ރައްކާތެރިވެ ތިބުމަށް ޖެކްލިން ވެދިން އެހީއަށް ޝުކުރުވެރިވާ ކަމަށް ބުނެފައިވެއެވެ.\nއިންޑިއާއަށް ކޮވިޑް-19 ގެ ދެވަނަ ރާޅެއް ބިންދާލައިގެން އުޅޭއިރު، އެހެން ބައެއް މަޝްހޫރު ތަރިންނެކޭ އެއްގޮތަށް ޖެކްލިން ވެސް އަންނަނީ އެހީ ބޭނުންވެފައިވާ އެކި ފަރާތްތަކަށް އެހީތެރިވުމުގެ ކަންކަން ކުރަމުންނެވެ. އެގޮތުން އޭނާގެ އަމިއްލަ ފައުންޑޭޝަނެއް ކަމަށްވާ ‘ޔޯލޯ ފައުންޑޭޝަން’ އާ އެކީ ދަނީ އެ މަސައްކަތް ކުރަމުންނެވެ.\nމުމްބާއި ފުލުހުންގެ ޓްވީޓަށް ރައްދުދެމުން “ކިކް” ގެ ބަތަލާ ބުނީ އޭނާ އެމީހުންނަށް ސެލިއުޓް ކުރާ ކަމަށެވެ. “ވިއްސާރަވިޔަސް،ތޫފާނެއް އަޔަސް އެއިން އެއްވެސް ކަމަކަށް ބެލުމެއްނެތި އަހަރެމެންނަށްޓަކައި ތިކޮށްދޭ ކަންތައްތަކަށް ޝުކުރިއްޔާ”، ޖެކްލިން ލިޔެފައިވެއެވެ.\nޖެކްލިން، 36، ގެ ކުރިއަށް ހުރި ފިލްމުތަކުގެ ތެރޭގައި، “ބޫތު ޕޮލިސް”، “ކިކް 2” އަދި “ބައްޗަން ޕާންޑޭ” ހިމެނެއެވެ.


Court un Adheeb dhookollumun majileehah kulli massala eh\nކޯޓުން އަދީބު ދޫކޮށްލުމުން މަޖިލީހަށް ކުއްލި މައްސަލައެއް\nކުރީގެ ނައިބު ރައީސް އަހްމަދު އަދީބު ފުލުސް ހެޑް ކުއާޓަރު ކައިރީގައި: އޭނާ ބަންދުން ދޫކޮށްލަން ކޯޓުން ރޭ އަމުރު ކުރުމާ ގުޅިގެން ކުއްލި މައްސަލައެއް މަޖިލީހަށް ހުށަހެޅުއްވި -- ފޮޓޯ: އަހްމަދު ޝުރާއު | އަވަސް\nއެމްޓީޑީގެ ލީޑަރު، ކުރީގެ ނައިބު ރައީސް އަހްމަދު އަދީބު ބަންދުން ދޫކޮށްލަން ކޯޓުން ކުރި އަމުރާ ގުޅިގެން ރައްޔިތުންގެ މަޖިލީހަށް ކުއްލި މައްސަލައެއް މިއަދު ހުށަހަޅައިފި އެވެ.\nރާއްޖޭން ފިލައިގެން ގޮސް އިންޑިއާއަށް އެތެރެވާން އުޅެނިކޮށް އެ ގައުމުގެ ފުލުހުން ވަނީ އަދީބު ހިފަހައްޓާފަ އެވެ. އިންޑިއާގެ ހިމާޔަތަށް އަދީބު އެދިވަޑައިގަތް ނަމަވެސް އިންޑިއާއިން ވަނީ އަދީބު ދިވެހި ފުލުހުންނާ ހަވާލުކޮށްފަ އެވެ. އަދި ދިވެހި ފުލުހުންގެ ބެލުމުގެ ދަށުގައި ރޭ ވަނީ ރާއްޖެ ގެނެސްފަ އެވެ.\nރާއްޖެ ގެނެސް އޭނާ ބަންދުގައި ބެހެއްޓުމަށް ރޭ އަދީބު ކްރިމިނަލް ކޯޓަށް ގެންދިޔަ ނަމަވެސް އޭނާ ހައްޔަރުކޮށްގެން ރާއްޖެ ގެނެސްފައި ވަނީ ބައިނަލްއަގްވާމީ ގާނޫނުތަކާ ހިލާފަށް ކަމަށް ފުލުހުން ވެސް އެއްބަސްވުމުން ކްރިމިނަލް ކޯޓުން އަމުރު ކުރީ އޭނާ ބަންދުން ދޫކޮށްލުމަށެވެ.\nއެ މައްސަލައާ ގުޅިގެން ރައްޔިތުންގެ މަޖިލީހަށް ކުއްލި މައްސަލައެއް ހުށަހެޅުއްވީ ހުޅުދޫ ދާއިރާގެ އެމްޑީޕީގެ މެންބަރު އިލްޔާސް ލަބީބެވެ. އެ ކުއްލި މައްސަލަގާއި ވަނީ އަދީބު ފިލައިގެން އުޅަނިކޮށް އޭނާ ހައްޔަރުކޮށްގެން ފުލުހުން ކޯޓަށް ގެނައުމުން ބަންދުގައި ބަހައްޓަން ނުފެންނަ ކަމަށް އެ ކޯޓުން ނިންމުމުން އެކަން ސަރުކާރުގެ ސަމާލު ކަމަށް ގެންނަން ފެނިވަޑައިގަންނަވާ ކަމަށެވެ.\nމި ކުއްލި މައްސަލަ ބަހުސަށް ހުޅުވާލަން ރައްޔިތުންގެ މަޖިލީހުން ފާސްކުރީ ވޯޓުގައި ބައިވެރިވެވަޑައިގެންނެވި 35 މެންބަރުންގެ ތެރެއިން 34 މެންބަރުންގެ އަޣުލަބިއްޔަތުންނެވެ. ކުއްލި މައްސަލައާ ދެކޮޅަށް އެއް މެންބަރަކު ވޯޓު ދެއްވި އެވެ.\nކްރިމިނަލް ކޯޓުގެ އަމުރުގެ ދަށުން އަދީބު ދޫކޮށްލި ނަމަވެސް މިއަދު ހެނދުނު ވަނީ ކްރިމިނަލް ކޯޓުން ނެރުނު އާ އަމުރެއްގެ މައްޗަށް އޭނާ އަލުން ހައްޔަރު ކޮށްފަ އެވެ. ފުލުހުންގެ ބެލުމުގެ ދަށުން އަދީބު ވަނީ ޖަލަށް ގެންގޮސްފަ އެވެ.\nއަދީބު ހައްޔަރުކުރުމުގައި ފުލުހުން ގާނޫނާ ހިލާފުވެފައިވަނީ ބައިނަލްއަގްވާމީ ކަނޑުގެ ސަރަހައްދުން އަދީބު ހައްޔަރުކޮށްފައިވާއިރު އެ ހާލަތުގައި އަމަލު ކުރަން ޖެހޭ ބައިނަލްއަގްވާމީ ގާނޫނެއް ކަމަށްވާ ފްލެޓް ސްޓޭޓް ގާނޫނަށް އަމަލުކޮށްފައި ނެތުމުންނެވެ.\nއެ ގާނޫނުގައިވާ ގޮތުން ބައިނަލްއަގްވާމީ ކަނޑުގެ ސަރަހައްދަކުން ގައުމަކަށް މީހަކު ހައްޔަރު ކުރެވޭނީ އެމީހަކު ހުރި އުޅަނދަކީ އެ ގައުމެއްގައި ރަޖިސްޓްރީކޮށްފައި ނުވަތަ އެ ގައުމެއްގެ ދިދަ ނަގާފައިވާ އުޅަނދެއް ކަމުގައިވާނަމަ އެވެ.\nކުރީގެ ނައިބު ރައީސް އަހުމަދު އަދީބު ރައްޔިތުންގެ މަޖިލިސް މޯލްޑިވްސް ޕޮލިސް ސާވިސް + ކްރިމިނަލް ކޯޓް


AVI Technologies in 'Emmenah solar" ge namugai campaign eh fashaifi | Mihaaru\nއަވި ޓެކްނޮލޮޖީސްއިން ހަރުކޮށްފައިވާ ސޯލާ ޕީވީ ސިސްޓަމްތަކެއް-- ފޮޓޯ: އަވި ޓެކްނޮލޮޖީސް\nއަވި ޓެކްނޮލޮޖީސް އިން "އެންމެނަށް ސޯލާ"ގެ ނަމުގައި ކެމްޕޭނެއް ފަށައިފި\n17 ޖޫން 2019 - 09:15 19 comments\n"އެންމެނަށް ސޯލާ" ގެ ނަމުގައި އަވި ޓެކްނޮލޮޖީސްއިން ކުރިއަށް ގެންދާ މި ކެމްޕޭންގެ މަގުސަދަކީ އަތްފޯރާފަށުގައި ސޯލާ ޕީވީ ސިސްޓަމްތައް ލިބޭނެ ގޮތް ހެދުމާއި، ކަރަންޓަށް ކުރާ ޚަރަދު ކުޑަކޮށް، ކަރަންޓު އުފެއްދުމަށް ޑީސަލަށް ބަރޯސާވާ މިންވަރު ކުޑަކުރުމެވެ. މި ކެމްޕޭނުގެ ދަށުން ސޯލާ ޕީވީ ސިސްޓަމްތައް އެމްއެފްއެލްސީ އަދި މޯލްޑިވްސް އިސްލާމިކް ބޭންކުގެ ފައިނޭންސިން ސްކީމްގެ ދަށުން ގަނެވޭނެ އެވެ.\nއަވި ޓެކްނޮލޮޖީސްއިން މި ސިސްޓަމްތަކުގެ ފެށޭ އަގަކީ 40،000 ރުފިޔާ އެވެ. ނަމަވެސް ސޯލާ ހަރުކުރަން ކުރާ ހޭދަ ދެތިން އަހަރު ތެރޭގައި ކަވަރުކޮށްލެވޭނެ ކަމަށް އަވި ޓެކްނޮލޮޖީސް އިން ބުންޏެވެ.\nސޯލާ ޕީވީ ސިސްޓަމްތަކަކީ އިއާދަކުރުވަނިވި ހަކަތައިގައި ދުނިޔޭގައި އެންމެ ބާރަށް ކުރިއަރަމުން އަންނަ ޓެކްނޮލޮޖީ އެވެ. މިއީ ރާއްޖޭގައި ވެސް ވަރަށް ކާމިޔާބުކަމާ އެކު ބޭނުންކުރަމުން އަންނަ ޓެކްނޮލޮޖީއެކެވެ.\nއެކަމަކު މިއީ އަވި ޓެކްނޮލޮޖީސްގެ ފަރާތުން އާންމު ގެތަކަށް ޚާއްސަކޮށްގެން މިފަދަ ސިސްޓަމްތަކެއް ވިއްކަން ފަށާ ފުރަތަމަ ފަހަރެވެ.\nއަވިން ހަކަތަ އުފައްދާ ސޯލާ ޕީވީ ސިސްޓަމްތަކަކީ ކަރަންޓަށް ކުރާ ހޭދަ ކުޑަކޮށްދިނުމުގެ އިތުރުން، ޖައްވަށް ދޫކުރާ ވިހަ ގޭސްތައް މަދުކޮށް، އިންސާނުންގެ ސިއްހަތާއި، ތިމާވެށްޓާއި ރަހުމަތްތެރި ޓެކްނޮލޮޖީއެކެވެ. މިފަދަ ސިސްޓަމްތައް ބޭނުންކޮށްގެން ކަރަންޓު ބިލަށް ކުރާ ހޭދަ 100 ޕަސެންޓަށް ވެސް ކުޑަކުރެވިދާނެ އެވެ.\nއަވި ޓެކްނޮލޮޖީސްގެ ކެމްޕެއިންގެ ދަށުން ދެ ކިލޯ ވޮޓާއި ފަސް ކިލޯ ވޮޓާ ދެމެދުގެ ސިސްޓަމްތައް ލިބެން އެބަ ހުއްޓެވެ. އަދި ގަންނަ ކޮންމެ ސޯލާ ޕެނަލަކަށް 25 އަހަރުގެ ވޮރަންޓީއާ އެކު އިންވާޓަރަށް ފަސް އަހަރުގެ ވޮރަންޓީ ލިބިގެން ދާނެ އެވެ.\nމި ކެމްޕޭނުގެ ދަށުން ސޯލާ ޕީވީ ސިސްޓަމްތައް ފޯރުކޮށްދިނުމުގެ އިތުރުން އަވި ޓެކްނޮލޮޖީސްއިން އެ ސިސްޓަމްތައް ބަހައްޓައި ވެސް ދެ އެވެ. އެގޮތުން އިންސްޓޯލް ކޮށްދޭ ސިސްޓަމްތަކަށް ފަސް އަހަރު ދުވަހުގެ ސާވިސް ވޮރެންޓީ ލިބޭނެ އެވެ. އަދި ވޮރެންޓީ މުއްދަތުގެ ތެރޭގައި އެއްވެސް އިކުއިޕްމެންޓަކަށް ގެއްލުމެއް ލިބިއްޖެ ނަމަ ކަނޑައެޅިފައިވާ އުސޫލުގެ ދަށުން އެ އިކުއިޕްމެންޓެއް ހިލޭ ބަދަލުކޮށްދޭނެ އެވެ.\nއަވި ޓެކްނޮލޮޖީސް އަކީ ރާއްޖޭގައި ސޯލާ ޕީވީ ސިސްޓަމްތައް ހަރުކުރުމުގައި ފާހަގަކޮށްލެވޭ ކުންފުންޏެކެވެ. އެގޮތުން 100 ޕަސެންޓް ދިވެހި މުވައްޒަފުންނާ އެކު ހިންގާ މި ކުންފުނިން ވަނީ ތިން އަހަރު ތެރޭގައި ރާއްޖޭގެ އެކި ކަންކޮޅުތަކުގައި ތިން މެގަވޮޓަށް ވުރެ ގިނަ ސިސްޓަމްތައް ހަރުކޮށްފަ އެވެ.\nއަވި ޓެކްނޮލޮޖީސްއިން ތަޢާރަފްކުރި "އެންމެނަށް ސޯލާ" ކެމްޕޭނާ ބެހޭ އިތުރު މަޢުލުމާތު އެ ކުންފުނީގެ ހޮޓްލައިން 3301022 ނުވަތަ ވެބްސައިޓް https://avitech.com.mv/enmenah-solar އަދި ފޭސްބުކް ޕޭޖު https://www.facebook.com/avitech.mv/ އިން ލިބެން ހުންނާނެ އެވެ.\nއިތުރު ލިޔުންތައް އެޑްވަޓޯރިއަލް އިއާދަކުރަނިވި ހަކަތަ


ހުޅުމާލެ ޕޮލިސްގެ ބެރެކްސް ނަންބަރު 15 އަދި 17 މަރާމާތްކޮށްދޭނެ ފަރާތެއް ހޯދަން\nހުޅުމާލެ ޕޮލިސްގެ ބެރެކްސް ނަންބަރު 15 އަދި 17 މަރާމާތްކޮށްދޭނެ ފަރާތެއް ހޯދަން ބޭނުންވެއެވެ. ވީމާ، މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ އެންމެހައި ފަރާތްތަކަށް ހުޅުވާލަމެވެ.\nބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 12 ސެޕްޓެމްބަރ 2019 ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\nޕްރީބިޑް އޮންނާނީ ތިރީގައި ބަޔާންކޮށްފައިވާ ވަގުތާއި ތާރީހުގައި އިސްކަންދަރު ބިލްޑިންގ 01 ގައެވެ.\nތާރީޚް: 15 ސެޕްޓެމްބަރ 2019\nބީލަން ހުޅުވުން އޮންނާނީ 19 ސެޕްޓެމްބަރ 2019 ދުވަހުގެ 14:00 ގައި އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\nޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 13 ސެޕްޓެމްބަރ 2019 ދުވަހުގެ 16:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\nސުންގަޑި: 12 ސެޕްޓެންބަރު 2019 1600


America ga Raajje isthihaaru kuranee\nފަތުރުވެރިންތަކެއް ވީއައިޭގައި: އެމެރިކާގައި ރާއްޖެ އިޝްތިހާރުކުރާ ކެމްޕޭނެއް ފަށައިފި\nއެމެރިކާގައި ފަތުރުވެރިކަމާ ގުޅުން ހުރި ހިދުމަތްތައް ފޯރުކޮށްދޭ އައިޑީ ޓްރެވަލް ގްރޫޕާއި އެކު އެމްއެމްޕީއާރްސީން ރާއްޖޭގެ ފަތުރުވެރިކަން ޕްރޮމޯޓްކުރުމާ ގުޅޭ ކެމްޕޭނެއް ފަށައިފި އެވެ.\nއައިޑީ ޓްރެވަލް ގްރޫޕް އަކީ ބައިނަލްއަގްވާމީ ފެންވަރުގައި މަތީ ފަންތީގެ ފަތުރުވެރިކަމުގެ ހިދުމަތްތަކާއި، ޕެކޭޖުތައް ވިއްކުމާއި މާކެޓްކުރުމުގައި ހަރަކާތްތެރިވާ ކުންފުންޏެކެވެ. އެ ކުންފުނިން ދުނިޔޭގެ ބޮޑެތި ޓްރެވަލް އެޖެންސީ އަދި އެޑްވައިޒަރީ ކުންފުނިތަކާއެކު މަސައްކަތް ކުރެ އެވެ.\nކެމްޕެއިންގެ ދަށުން އައިޑީ ޓްރެވަލް ގްރޫޕްގެ މެންބަރުންނަށް ރާއްޖޭގެ މައުލޫމާތު އެކި ޕްލެޓްފޯމްތައް މެދުވެރިކޮށް ފޯރުކޮށްދެވޭނެއެވެ. އެގޮތުން އީމެއިލް، އެޑް، އާޓިކަލްތައް މެދުވެރިކޮށް އައިޑީ ޓްރެވަލް ގްރޫޕްގެ އެކި މެންބަރުންނަށް ރާއްޖޭގެ އެކި މައުލޫމާތާއި، ރާއްޖޭގެ ފަތުރުވެރިކަމުގެ ދާއިރާގެ ހިދުމަތްދޭ ތަންތަނާއި، ތަފާތު ތަޖުރިބާތައް ހިއްސާކުރެވޭނެއެވެ.\nމިދިޔަ މަހު ފެށި މި ކެމްޕޭން ކުރިއަށް ގެންދިއުމަށް ހަމަޖައްސާފައިވަނީ އަންނަ އޭޕްރީލް މަހުގެ ނިޔަލަށެވެ.\nއެމްއެމްޕީއާރްސީން ބުނީ ކެމްޕޭންގެ މައިގަނޑު މަގުސަދަކީ އެމެރިކާގެ މާކެޓްގައި ރާއްޖެ އަކީ ފަތުރުވެރިން ދަތުރުކުރުމަށް އެންމެ ރައްކާތެރި އެއް މަންޒިލްގެ ގޮތުގައި އިޝްތިހާރުކުރުން ކަމަށެވެ. އެގޮތުން ރާއްޖޭގެ ރިސޯޓް، ހޮޓެލް، ގެސްޓްހައުސް އަދި ލިވަބޯޑުތަކާއި އެ ތަންތަނުގައި އަޅާފައިފައިވާ ރައްކާތެރިކަމުގެ ފިޔަވަޅުތައް އެމެރިކާގެ މަތީ ފަންތީގެ ފަތުރުވެރިންނާއި، ފަތުރުވެރިކަމުގެ ދާއިރާގައި ހަރަކާތްތެރިވާ ފަރާތްތަކަށް ބުނެދޭނެ ކަމަށެވެ.\nމިއީ އެމެރިކާގެ މާކެޓުގައި ރާއްޖޭގެ މަގުބޫލުކަން އިތުރުކުރުމަށް ވިޒިޓް މޯލްޑިވްސްއިން ގެންގުޅޭ ސްޓްރެޓަޖީގެ ދަށުން ބައިވެރިވި ހަރަކާތެކެވެ. މީގެ ސަބަބުން އެމެރިކާ އަދި ދުނިޔޭގައި ޑައިވިން އަދި މޫދު ކުޅިވަރުގެ އެކި ހަރަކާތްތަކަށް ދަތުރުކުރާ ފަރާތްތަކުގެ މެދުގައި ރާއްޖޭގެ މަގުބޫލުކަން އިތުރު ކުރެވިގެންދާނެކަމަށް އެމްއެމްޕީއާރްސީން ބުނެ އެވެ.\nއެމެރިކާ އެމްއެމްޕީއާރްސީ ޓޫރިޒަމް + ވިޒިޓް މޯލްޑިވްސް ޓޫރިސްޓް އެރައިވަލް\nރާއްޖެ އިޝްތިހާރުކުރަން އެމެރިކާގެ ޓީމެއް


Membarunnah biru dhakkaa nama Report kurey: Mabrook\nމެމްބަރުންނަށް ބިރު ދައްކަންޏާ ރިޕޯޓް ކުރައްވާ: މަބްރޫކް\nރައީސް އޮފީހުގެ ތަރުޖަމާނު ޕްރެސްއެއްގައި ވާހަކަ ދައްކަވަނީ. ސަރުކާރުން މެމްބަރުންނަށް ބިރު ދައްކަންޏާ ރިޕޯޓް ކުރުމަށް އެދި ވަޑައިގަތް\nރައްޔިތުންގެ މަޖިލީހުގެ މެމްބަރުންނަށް ސަރުކާރުގެ ވަޒީރުންނާއި އިސް މަގާމުތަކުގައި ތިއްބަވާ ބޭފުޅުން ނުފޫޒެއް ފޯރުވާ ބިރު ދައްކަވާނަމަ އެކަން ކަމާބެހޭ މުވައްސަސާތަކަށް ރިޕޯޓް ކުުރަން ރައީސް އޮފީހުގެ ތަރުޖަމާނު މަބްރޫކް އަބްދުލް އަޒީޒް އެދި ވަޑައިގެންފި އެވެ.\nމަޖިލިސް މެމްބަރުންނަށް ވަޒީރުން ގުޅުއްވައި ބިރު ދައްކާ ކަމަށް އެމްޑީޕީގެ ޕާލަމަންޓްރީ ގްރޫޕްގެ ލީޑަރު އަލީ އާޒިމް މީގެ ކުރިން ވިދާޅުވެފައި ވެއެވެ. ހާއްސަކޮށް ބާރުގަދަ ވަޒީރަކު "ބޮޑުވަޒީރަކަށް" ވެގެން މެންބަރުންނަށް ގުޅުއްވައި ނުފޫޒު ފޯރުވާ ކަމަށް އޭނާ ވިދާޅުވެފައި ވެއެވެ.\nއާޒިމް އެފަދައިން ވިދާޅުވެފައި ވަނިކޮށް ނުފޫޒް ފޯރުވުމުގެ ނިޔަތުގައި މަޖިލީހުގެ ބައެއް މެމްބަރުން ރައީސުލް ޖުމްހޫރިއްޔާއަށް ހާއްސަ ކޮށްފައި އޮންނަ އާރަށަށް ގެންދާ ކަމަށް މާފަންނު މެދު ދާއިރާގެ އެމްޑީޕީގެ މެމްބަރު އިބްރާހީމް ރަޝީދު (ބޮންޑޭ) ވެސް މިފަހުން ވަނީ ވިދާޅުވެފަ އެވެ.\nމަޖިލީހުގެ އެމްޑީޕީ ބައެއް މެމްބަރުން އެފަދަ ތުހުމަތުތައް ކުރައްވަނީ ކީއްވެގެންތޯ އަވަސްއިން ކުރި ސުވާލަށް މަބްރޫކް ސީދާ ޖަވާބެއް ނުދެއްވި އެވެ.\n"އަލީ އާޒިމް އެފަދައިން ވިދާޅުވިތޯ؟ ދެން އަޅުގަނޑަކަށް އެނގިފައެއް ނެތް އިބްރާހިމް ރަޝީދު ދެއްކެވި ވާހަކައެއް ވެސް. ދެން އާރަށަށް އެއްވެސް މެމްބަރަކު ނުރުހުމުގައި ދިޔަ ކަމެއް އެނގިފައެއް ނެތް" މަބްރޫކް ވިދާޅުވި އެވެ.\nބޮންޑެ ޓީވީއަކަށް ދެއްވި އިންޓަވިއުއެއްގައި ވިދާޅުވީ ސަރުކާރުން އާ ރަށަށް މެމްބަރުން ގެންދަނީ ސީދާ ނުފޫޒް ފޯރުވުމުގެ ނިޔަތުގައި ކަމަށެވެ.\n"ރައްޔިތުން ތަމްސީލު ކުރަން، ރައްޔިތުންގެ ވާހަކަދައްކަން އަންނަ މީސްމީހުން ގޮސް ސަރުކާރު މިނިސްޓަރުންނާއިއެކު ތަންތަނުގައި މި ތިބެނީ ތޮއްޖެހިގެން،" ބޮންޑެ ވިދާޅުވެފައި ވެއެވެ.\nމަޖިލިސް މެމްބަރުންނަށް ބިރު ދައްކާކަމަށް ކުރާ ތުހުމަތުތަކާ ގުޅިގެން މަބްރޫކް ވިދާޅުވީ އެފަދަ މައްސަލައެއް ކަމާ ބެހޭ ފަރާތްތަކަށް މިހާތަނަށް ހުށަހަޅާފައި އޮތް ކަން އެނގިފައި ނެތް ކަމަށެވެ. އަދި އެފަދަ މައްސަލައެއް އުޅޭނަމަ ކަމާބެހޭ ފަރާތްތަކަށް ހުށަހަޅަން އޭނާ އެދިވަޑައިގަންނަވަ އެވެ.\nމަބްރޫކް އިތުރަށް ވިދާޅުވީ ބިރު ދެއްކުން ފަދަ މައްސަލައެއް މުވައްސަސާއަކަށް ހުށަހެޅުމުން އެކަން ނުބަލައިފިނަމަ އެއީ ވަރަށް ބޮޑު މައްސަލައަކަށް ވާނެ ކަމަށާއި އެފަދަ މައްސަލައެއް ނުބަލައިފިނަަ އެކަން ބަލަން މި ސަރުކާރުން ވަރަށް ބޮޑަށް އިސްކަން ދޭނެ ކަމަށެވެ. އަދި ވިދާޅުވީ މި ސަރުކާރު ވެރިކަމަށް އައީވެސް ބިރު ދެއްކުންތަކާ ނުފޫޒު ފޯރުވުންތަކާ ދެކޮޅަށް އަޑުއުފަލަމުން ކަމަށެވެ.\nމީގެ ކުރިން ވަޒީރު ކަމުން އިސްތިއުފާ ދެއްވި މުހައްމަދު މަލީހު އޭރު ވިދާޅުވެފައިވާ ގޮތުގައި މަޖިލީހުން ވަޒީރުންނަށް ބިރު ދައްކަ އެވެ. އެކަމާ ގުޅިގެން މަޖިލީހުން އެ މައްސަލަ ބަލާފައި ވެއެވެ.\nރައްޔިތުންގެ މަޖިލިސް ރައީސް އޮފީސް މުހައްމަދު މަބްރޫކް އަޒީޒް + ކެބިނެޓް ޕޮލިޓިކްސް


Kafaalaathuge Dhashun Yaameen Dhookoh Dhevvumah Edhi Idhikolhun Hushahalhaifi ކަފާލާތުގެ ދަށުން ޔާމީން ދޫކޮށްދިނުމަށް އެދި އިދިކޮޅުން ހުށަހަޅައިފި – Huvadhoo News Kafaalaathuge Dhashun Yaameen Dhookoh Dhevvumah Edhi Idhikolhun Hushahalhaifi Huvadhoo News\nކަފާލާތުގެ ދަށުން ޔާމީން ދޫކޮށްދިނުމަށް އެދި އިދިކޮޅުން ހުށަހަޅައިފި\nކުރީގެ ރައީސް އަބްދުﷲ ޔާމީންގެ ހުކުމް ތަންފީޒުކުރުން ފަސްކުރުމާއި ކަފާލާތުގެ ދަށުން ދޫކޮށްދިނުމަށް އެދި ސްޕްރީމްކޯޓަށް ހުށަހަޅައިފިއެވެ.\nޔާމީންގެ މައްޗަށް ކްރިމިނަލް ކޯޓުން ކޮށްފައިވާ އެމްއެމްޕީއާރުސީ ބޮޑު ޚިޔާނާތުގެ ފައިސާގެ ތެރެއިން އެއް މިލިއަން ޑޮލަރު ޔާމީންގެ އެކައުންޓަށް ޖަމާކުރެއްވި ކަމުގެ ތުހުމަތުގައި އުފުލާފައިވާ މަނީ ލޯންޑަރިންގެ ދައުވާގައި ފަސް އަހަރުގެ ޖަލު ހުކުމް ތަންފީޒުކުރުން ފަސްކުރުމުގެ އަމުރަކާއި ކަފާލާތުގެ ދަށުން އެމަނިކުފާނު ދޫކޮށްލުމުގެ އަމުރަކަށް އެދި ސްޕްރީމްކޯޓަށް ވަނީ ދަންނަވާފައެވެ.\nކްރިމިނަލް ކޯޓުން ކޮށްފައިވާ ހުކުމަށް ހައިކޯޓުންވެސް ވަނީ ތާއީދުކޮށްފައެވެ. ކްރިމިނަލް ކޯޓުން ޔާމިންގެ މައްޗަށް ކޮށްްފައިވަނީ5އަހަރުގެ ޖަލު ހުކުމަކާއި 70 މިލިޔަން ރުފިޔާގެ ޖޫރިމަނާގެ ހުކުމެކެވެ.\nސްޕްރީމްކޯޓުގައި ޔާމީންގެ މައްސަލަ ބައްލަވަން ތިއްބަވާ ތިން ފަނޑިޔާރުންނަކީ ފަނޑިޔާރު ޑރ. އަޒްމިރަލްދާ ޒާހިރުއާއި، ފަނޑިޔާރު ޑރ. މުހައްމަދު އިބްރާހީމް އަދި ރިޔާސަތުގައި އިންނެވީ ފަނޑިޔާރު ޑރ. މުހައްމަދު އިބްރާހީމްއެވެ.\nސްޕްރީމް ކޯޓުގައި ޔާމީންގެ ފަރާތްޕުޅުން އިސްތިއުނާފް ކުރީ 22 އިސްތިއުނާފީ ނުކުތާއެވެ.\nގއ.ވޮޑަމުލާ ދޫކޮށްގެން ދައުލަތަށް ލިބެންޖެހޭ ފައިސާއަށް ޚިޔާނަތްވުމުގެ މައްސަލައިގައި ދަށުކޯޓުން ވަނީ ފަސް މިލިޔަން ޑޮލަރުގެ ޖޫރިމަނާ ހުކުމެއް ޔާމީންގެ މައްޗަށް ކޮށްފައެވެ. އެމްއެމްޕީއާރްސީ މެދުވެރިކޮށް ރ.ފުއްގުރި ދޫކުރި މުއާމަލާތުގެ ތެރެއިން ރިޝްވަތު ނެގުމާއި މަނީ ލޯންޑާކުރުމުގެ ދައުވާގެ އަޑުއެހުން ކްރިމިނަލް ކޯޓުގައި ފށާފައިވާއިރު ވ. އާރަށް ދޫކުރުމުގެ މުއާމަލާތުގެ ތެރެއިން ވެސް އެއް މިލިއަން ޑޮލަރު ޔާމީން ނެންގެވި ކަމަށް ތުހުމަތުކޮށް އެމައްސަލަވެސް ދަނީ ކުރިޔަށެވެ.\nއެހެންނަމަވެސް ޔާމީންގެ މައްސަލަ ބެއްލެވި ފަނޑިޔާރުންގެ އޯޑިޔޯތައް ލީކުވުމާއި ގުޅިގެން އިދިކޮޅުން ބުނަމުންދަނީ ޔާމީންގެ ޝަރީއަތް ކުރިޔަށް ދަނީ އިންސާފެއް ނެތި ކަމަށެވެ.\nއެހެންކަމުން ޔާމީންގެ ސަޕޯޓަރުންވަނީ މިދިޔަ ހުކުރުދުވަހު އިންސާފް ހޯދުމަށްބުނެ އިހުތިޖާޖް ކޮށްފައެވެ.


Sri Lankage Youth Minister Namal Raees Solih arihah ihthiraamge ziyarathei kuravvaifi - vNews.mv\nސްރީލަންކާގެ ޔޫތު މިނިސްޓަރ ނަމާލް ރައީސް ސާލިހް އަރިހަށް އިހްތިރާމްގެ ޒިޔާރަތެއް ކުރައްވައިފި\nއައިޝަތު އިބްރާހީމް Male' | 10 October 2021, 16:05\nސްރީލަންކާގެ މިނިސްޓަރ އޮފް ޔޫތް އެންޑް ސްޕޯޓްސް، މިނިސްޓަރ އޮފް ޑިވެލޮޕްމަންޓް، ކޯޑިނޭޝަން އެންޑް މޮނިޓަރިންގ އަދި ސްޓޭޓް މިނިސްޓަރ އޮފް ޑިޖިޓަލް ޓެކްނޮލޮޖީ އެންޑް އެންޓަރޕްރައިސް ޑިވެލޮޕްމަންޓް، ނަމާލް ރާޖަޕަކްސަ، ރައީސުލްޖުމްހޫރިއްޔާ އިބްރާހީމް މުހައްމަދު ސާލިހުގެ އަރިހަށް އިހްތިރާމްގެ ޒިޔާރަތެއް ކުރައްވައިފިއެވެ.\nމި ބައްދަލުކުރެއްވުން ބާއްވާފައި ވަނީ މިއަދު ހެނދުނު ރައީސުލްޖުމްހޫރިއްޔާގެ އޮފީހުގައެވެ.\nމިބައްދަލު ކުރެއްވުމުގައި މިނިސްޓަރ ވަނީ ރައީސުލްޖުމްހޫރިއްޔާ ބައްދަލުކޮށް ލެއްވުމުން ޝުކުރު އަދާކުރައްވައި ދެ ގައުމުގެ ދެމެދު އޮންނަ ޒަމާންވީ ގާތް ގުޅުން ފާހަގަ ކުރައްވާފައެވެ.\nރައީސުލްޖުމްހޫރިއްޔާ ވަނީ ސްރީލަންކާގެ ކޮވިޑް-19ގެ ހާލަތާ ގުޅޭގޮތުން ވާހަކަފުޅު ދައްކަވާފައެވެ.\nރާއްޖޭގެ ކޮވިޑްގެ ހާލަތާ ބެހޭގޮތުން ވާހަކަފުޅު ދައްކަވަމުން އެމަނިކުފާނު ވަނީ މިދިޔަ އަހަރުގެ ޖުލައި މަހު ރާއްޖޭގެ ބޯޑަރު އަލުން ހުޅުވާލުމާއެކު ފަތުރުވެރިކަން ރަނގަޅުވަމުން އަންނަކަން ފާހަގަ ކުރައްވާފައެވެ.\nސްރީލަންކާގެ މިނިސްޓަރ ދެއްކެވި ވާހަކަފުޅުގައި ދިވެހިރާއްޖޭގެ ފަތުރުވެރިކަން ރަނގަޅުވުމުން އަވަށްޓެރި ގައުމުތަކަށް ވެސް އޭގެ ފައިދާ ކުރާކަން ފާހަގަ ކުރައްވާފައިވެއެވެ.\nއަދި ސްރީލަންކާގެ ބޯޑަރުތައް ހުޅުވާލުމަށް ކުރަމުންގެންދާ މަސައްކަތްތަކުގެ މައުލޫމާތު މިނިސްޓަރ ވަނީ ރައީސުލްޖުމްހުރިއްޔާއާ ހިއްސާ ކުރައްވާފައެވެ.\nސްރީލަންކާގެ ދެކުނުގައި އަލަށް ހުޅުވުމަށް ހަމަޖެހިފައިވާ އެއަރޕޯޓްގެ މަސައްކަތް ނިމުމުން ދިވެހިރާއްޖެއާއި ސްރީލަންކާއާއި ދެމެދު ދަތުރުތައް އިތުރުވާނެ ކަންވެސް މިނިސްޓަރ ނަމާލް ފާހަގަ ކުރެއްވިއެވެ.\nދެ ޤައުމުގެ މެދުގައިވާ ދޭދޭ ގުޅުންތައް އިތުރަށް ބަދަހިކުރުމާއި ގުޅޭގޮތުން މަޝްވަރާ ކުރައްވަމުން ދެބޭފުޅުން ވަނީ ސާކް ޗެމްޕިއަންޝިޕް 2021 ގައި، މިއަދު ހަވީރު ކުޅެން ހަމަޖެހިފައިވާ ދިވެހިރާއްޖެ އާއި ސްރީލަންކާގެ މެޗާއިމެދު ޝައުގުވެރިކަން ފާޅު ކުރައްވާފައެވެ.\nމިފަހަރުގެ ސާފް ޗެންޕިއަންޝިޕް ދިވެހިރާއްޖޭގައި ބާއްވާތީ އެކަމާ އުފާކުރައްވާ ކަމަށް ވިދާޅުވެ، ދެގައުމުގެ ދެމެދުގައި ކުޅިވަރުގެ ދާއިރާއިން އެއްބާރުލުން އިތުރުކުރުމާއި ގުޅޭގޮތުން މިނިސްޓަރ ވަނީ ވާހަކަފުޅު ދައްކަވާފައެވެ.\nހާއްސަކޮށް ފުޓްބޯޅަ އަދި ކްރިކެޓް ކުރިއެރުވުމަށް ކުރެވިދާނެ ކަންކަމާ ގުޅޭގޮތުން ދެބޭފުޅުން މަޝްވަރާ ކުރެއްވިއެެވެ.\nއަދި މިއަހަރު ފަހުކޮޅު ގްލަސްގޯގައި ބޭއްވުމަށް ހަމަޖެހިފައިވާ ކޮޕް-26 ކޮންފަރެންސާ ގުޅޭގޮތުންވެސް ދެ ބޭފުޅުން ވަނީ ވާހަކަފުޅު ދައްކަވާފައެވެ.\nމިއަދު ހަވީރުގެ މެޗް ބައްލަވައި ލެއްވުމަށް ފަހު ނަމާލް އެނބުރި ގައުމަށް މިރޭގެ ވަގުތެއްގައި ފުރާވަޑައިންނަވާނެއެވެ.\nރާއްޖެ މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް ރައީސް އިބްރާހިމް މުހައްމަދު ސޯލިހު ރައީސުލް ޖުމްހޫރިއްޔާ ސްރީލަންކާ


Fuluhunge hidhumai edhenee gudi aruvan nudhaan\nފުލުހުންގެ ހިދުމަތް އެދެނީ ގުޑި އަރުވަން ނުދާން\nކުދި ބަޔަކު ގުޑިއަރުވަނީ: މި ދުވަސްވަރު ގުޑި އަރުވަން ނުދާން ވަނީ އިލްތިމާސް ކޮށްފައި -- އަވަސް ފޮޓޯ\nކޮވިޑް-19ގެ ހާލަތު ގޯސްވެފައިވާ މިވަގުތު ކުޑަކުދިން ގޮވައިގެން ބޭރަށް ނިކުމެ ނޫޅުމާއި ގުޑިއަރުވަން ނުދިނުމަށް ދިވެހި ފުލުހުންގެ ހިދުމަތުން އިލްތިމާސް ކޮށްފި އެވެ.\nމިރޭ އެޗްއީއޯސީއީން ބޭއްވި ނޫސްވެރިންގެ ބައްދަލްވުމުގައި ސްޕްރިޓެންޑެންޓް އަބްދުﷲ ޝަރީފް ވިދާޅުވީ ބޭރަށް ނިކުމެ އުޅެން ހުއްދަ އޮންނަ ވަގުތުތަކުގައި ވަރަށް ގިނަ އަދަދެއްގެ ބަޔަކު ބޭރުގައި އުޅޭކަން ފާހަގަ ކުރެވޭ ކަމަށާ އަދި އެއްވެސް ގައިދުރު ކަމެއް ނެތި އުޅޭތަން ފެންނަމުންދާ ކަމަށެވެ.\nއަދި ޕާކުތަކާއި މައިޒާންތައް ބަންދުކޮށްވީނަމަވެސް ކޮންމެ ދުވަހަކު ހަވީރު އެތައް ބަޔަކު އެ ތަންތަނަށް ޒިޔާރަތް ކުރަމުންދާ ކަމަށެވެ. ޝަރީފް ވިދާޅުވީ ކޮންމެ ދުވަހަކު އެތައް ބަޔަކު އެފަދަ ތަންތަނުން ފޮނުވާލަން ޖެހޭ ކަމަށާ އެހެން ކަމުން އެ ގޮތަށް އެކަން ނުކުރުމަށް އިލްތިމާސް ކުރާ ކަމަށެވެ.\nމިރޭ އެޗްއީއޯސީއީން ބޭއްވި ނޫސްވެރިންގެ ބައްދަލްވުމުގައި ސްޕްރިޓެންޑެންޓް އަބްދުﷲ ޝަރީފް ބައިވެރިވެވަޑައިގަންނަވަނީ --\nޝަރީފް ވިދާޅުވި ގޮތުގައި އެންމެ ބޮޑު ކަންބޮޑުވުމަކީ ހަވީރުގެ ވަގުތުތަކުގައި ގިނަ އަދަދެއްގެ ކުޑަކުދިން ބޭރުގައި އުޅުމެވެ. ކުދިން ގޮވައިގެން ބެލެނިވެރިން ޕާކުތަކާއި މައިޒާންތަކަށް ދާއިރު ގިނަ އަދަދެއްގެ ކުޑަކުދިން ބެލެނިވެރިންނާއެކު ގުޑި އަރުވަން ގޮސް އުޅެއެވެ. އެހެން ކަމުން އެކަން އެގޮތަށް ނުކުރުމަށް އެދިފައިވެއެވެ.\n"އަޅުގަނޑުމެން އެންމެ ކަންބޮޑުވާ އެއް ކަމަކީ ކުޑަކުދިން ހަވީރު ގަޑީގައި މަގުމައްޗަށް ނިކުންނަކަން ފާހަގަކުރެވޭ. އަދި ބެލެނިވެރިން އެ ކުދިން ގޮވައިގެން މަޑި އެރުވުމުގައި ގިނަ ވަގުތުތަކެއް ހޭދަކުރާތަން އަޅުގަނޑުމެންނަށް ފެނޭ. މިއީ ވަރަށް ނުރައްކާތެރި ކަމެއްގެ ގޮތުގައި އަޅުގަނޑުމެންނަށް ފާހަގަކުރެވެނީ. މި ބަލިން ސަލާމަތްވުމަށްޓަކައި މިކަންތައްތައް ނުކުރެއްވުމަަށް ބެލެނިވެރިންގެ ފަރާތުން އެދެން،" ޝަރީފް ވިދާޅުވިއެވެ.\nޝަރީފް ވިދާޅުވީ ކޮވިޑްގެ ހާލަތު އޮތީ ވަރަށް ނުރައްކާތެރި ހާލަތެއްގައި ކަމަށްވުުން މިއީ ފަރުވާ ކުޑަކޮށްލައިގެން ވާނެ ވަގުތެއް ނޫނެވެ. އަދި މިއީ އެއްވެސް ކަމެއް ނޫން ކަމަށް ބަލާ ފަރުވާކުޑަކޮށްލައިފިނަމަ ހާލަތު ގޯސްވެ ނުރައްކާވާނީ މުޅި މުޖްތަމައުއަށް ކަމުން އެކަން އެހެން ނުކުރުމަށް ތަކުރާރުކޮށް އިލްތިމާސް ކުރެއްވިއެވެ.\nބާޒާރާއި މާރުކޭޓްތައް ވަރަށް ނުރައްކާ\nޝަރީފް މިރޭ ވިދާޅުވި ގޮތުގައި ބާޒާރު މަތީގެ ހާލަތު ވަރަށް ގޯހެވެ. އެޗްޕީއޭއިން އަޅާފައިވާ ފިޔަވަޅުތަކަށް އެއްގޮތަކަށްވެސް އަމަލު ނުކުރާ އެތައް ބަޔަކު ބާޒާރުމަތިން ކޮންމެ ދުވަހަކު ފެންނަމުންދާ ކަމަށް އޭނާ ވިދާޅުވިއެވެ.\nބާޒާރުމަތީ ގައިދުރު ކަމެއް ނެތުމާއި މާސްކު ނާޅާ އުޅޭ މީހުންގެ އަދަދު ވަރަށް ގިނަ ކަމަށްވެސް ޝަރީފް ވިދާޅުވިއެވެ. މާސްކު ނާޅާ އުޅޭ މީހުންގެ ތެރޭގައި ބިދޭސީންނާއި ދިވެހިންވެސް ހިމެނޭ ކަމަށް ވިދާޅުވިއެވެ. އަދި ކޮންމެ ދުވަހަކު އެތައް ބަޔަކަށް ނަސޭހަތްދީ ފިޔަވަޅު އަޅަން ޖެހޭ ކަމަށެވެ.\nޝަރީފް ވިދާޅުވީ ދަތުރުވެރިންގެ މާރުކޭޓާއި މަސް މާރުކޭޓްގައިވެސް ގައިދުރު ކަމެއް ނެތި އެތައް ބަޔަކު އެތައް ވަގުތެއް ހޭދަކުރަމުންދާ ކަމަށެވެ. މިއީ ވަރަށް ބޮޑު ކަންބޮޑުވުމެއް ކަމަށާ ފުލުހުން އެކަންކަން ހުއްޓުވަން މަސައްކަތް ކުރިނަމަވެސް މިހާތަނަށް އެކަންކަން ހުއްޓިފައި ނުވާ ކަމަށެވެ.\nމޯލްޑިވްސް ޕޮލިސް ސާވިސް އެޗްޕީއޭ ރޯދަ މަސް + މިނިސްޓްރީ އޮފް ހެލްތު ކޮރޯނާ ވައިރަސް ކޮވިޑް-19